
NA DOKONICI. 


Di liepo toplo ljeto. Ono je umaklo u tu nezasitnu 
vječnost, koju ni viekovi ne mogoše nabacati, već 
i oni tamo u nepovrat srću; ono je umaklo, da se više 
nikada ne povrati kao ni bujni poljski cvietak, što ga 
nabrušena. kosa u odkos uvije; ali one česte porosice, oni 
tihi i topli ljetni danci — bez krupe i oluje, bez vjetra i 
vihora — nasuše pune koše žita, nališe pune bačve vina. 


. Bila je to blagoslovljena godina. Pšenice po njivama drie- 


male, na kukuruzima se kliplja' odvalila, o macama grozdi, 
kao mačci, visjeli. Što se je i na osušnici? bacilo i na pusto- 
lončiniš posijalo, u krv! rodilo. Gologa" žita, zeleni, vina, 
ako ćeš i za uši. Vrtli puni povrtalja, da bi ih gladan i 
žedan gledao. Kad lahor-vjetrić krene vrtlu jednim ku- 
pusnim strukom, cieli se vrtao zacunjaj, zanihaj! Rašćika* 
se razčepušila, glavati kupus prodro zacvarenu7 glavu 
kao o taklji“ tikva misirača; blitva listala, sponjak?" se 
! kliplja (kolekt. od klip) rod kukuruza, ozrnjena čepina na 
kukuruzu. > osušnica zemlja u brdu ih u polju, koja se ne natapa 
živom vodom.  pustolončina nerodna zemlja. *u krv rodilo dobro rodilo. 
5 golo žito pšenica, ozimica, ječim (ječam.) 5 zašćika zelen listat kupus. 
" zacvarena (glava) zastaklena, ćelava glava. (Obično su ćelave glave 
sjajne kao tikva; po tom se o glavatom kupusu reče, kad dobro 
rodi, zacvarena glava, t. j. dobra, rodna.) * žaklja grana, prut u 
zemlju utaknut,. da se po njem penje loza. ? sbonjak spanac, špinac 
(tal. spinacio), vrst zeleni slična blitvi. 


6 


proštapio: sve se svud razlilo i razvilo kao sinje more. Česte 
ljetne porosice izmamile rodnu godinu, da će se do kasno 
spominjati. Tko je posijao, ne će nikad zaboraviti; tko 
je usadio, nije mu na jalovo. 

Umače to liepo kišno ljeto, a jesen na vrata. I jesen 
bila ona liepa i krasna jesen. Na jutrenu se rosu navuci 
nebom tanki prozirni oblačak kao mrežasta rida! na go- 
spojino bielo lice; po polju osvitala gusta garasta magla, 
dok je na odskoku popije žarko sunce, ili vjetrić ne 
izpuha. 

Na ovoj rodnoj godini, kad su koši puni, svaka ljup- 
ljina nalivena i pojate nabivene, mnoga naša mlada zvr- 
klica? napela nogu za udaju očikajuć svoj željni, svoj 
sretni ponedjeljak.“ Ako ikad, to će doista na toj debeloj 
godini biti pirovanja. Kojoj se do sada nije nikad nitko 
našalio, nit je se pašče na putu mašilo, uprla očima u udaju, 
u okućenje, u ukidanje sa svoga vrata ono zazorno i sra- 
motno usjediličko ime. Ima ih kao po nebu zviezda, kao 
u moru pieska; ama ih i ima svakoga riza i razne dobi. 
Nu, rodna je godina, a na takvoj se ne pitaju Mijatovi 
konaci'... ne gleda se na ono, što može biti: na crne 
godine, na tanki posjed, na prosuće pileža,* na curinsku 
zornoću, na križe godina. Na to lje ne pazi trbuh sit i glava 
napita. 

Na toj rodnoj godini razvezao se uzao na jeziku za- 
gorskih govoruša, vlačilj4,“ pa ti dokone na sastancima, 
na susretajima, vezle i kličale, kako je koja bolje znala i 
umjela... a i sami se mužkarci gubili i vrieme provodili 
u nadmudrivanju, kanda im je u kiši i pamet padala. 


' rida prozirna tanka rubenina, koju na šetnji gospoje s klobuka 
spuste po licu. ? zerklica djevojčica. * sreini ponedjeljak, jer se u 
ponedjeljak vjenča. “ Mijatove konaci narodna rečenica (n. p. nz 
pitam te za Mijatove konake t. j. tko te pita, gdje je Mijat noćevao; 
ne pitaj me to i to). 5 prlež piće. * vlačilja ženskica, koja vlači vunu. 








Veseli su danci osvitali veselu svietu, a na tim veselim 
danima dokonicama ni broja, ni kraja! 
* 

Osvanulo jesensko jutro. Sunce zažmirilo iza izvita 
briega, a po vrhuncima sunčani traci obasjali gorde kli- 
sure, štono ih noćno inje otrusilo, dočim se rosno lišće 
po žutogorju prelievalo i staklilo na tim žarkim sunčanim 
tracima i s njega vrcale sitne iskrice, kao male zvjezdice 
s nebeske pučine na ljetnoj vedroj noći. Jutro je osvanulo, 
to krasno jesensko jutro, i sunce nebom okitilo, magla se 
izkrala, da se silimice gdjegdje u prodolju, u rukavu koje 
nugline, nazire. Stojne!' kuće zadimile, dokoničari po 
prančiocima* na sva usta odčepili; pastiri se po brdinama 
do svoga stada uzvojkali svrćuć svoje mile strize-muze. 
Kad ni, u tren oka, sve se na ulicu odtisnulo. Posulo iz 
kuća, povrvljelo iz pramčioka, kanda su gorskoga vuka 
ugledali! I pastiri se, kao Lotova žena, okamenili. Svak 
se radoznal upeo, osudio.? I stare bike tu o štapu pogr- 
čene stoje opružajuć ponećene' kosti, izvraćajuć nakrvave 
oči da prije nazriju i bolje vide; dojnice na krilu drže pre- 
gačom omotana čeda nadotežuć dugi tanki vratić, nadižuć 
se na nožne prste; momčuljci klisili na zidove, da prvo 
vide to čudo nevidjeno, tu sablast neslućenu. Bosonoga se i 
gologlava dječina hvatala skuta svojih matera, pa tu oko 
njih naskakuću nadrhćujuć naježena, a nožni im se prstići 
zacrvenili na rosnu ujednu jutru, dočim iz njihovih siro- 
mašnih, izkrpljenih, haljetinica lug * sipao na svaki okretaj. 

! stojna kuća, u kojoj se stanuje (za razliku od kuće, gdje se 
ne stanuje, m. p. pojata za marvu, konoba za vino). (Reče se i sje- 
datija kuća (t. j. kuhina, jer se tu sjedi.) * prančisk položaj 
okrenut prama suncu, protivno osoju, što je u ,,osinu“ (osjenu). 
* osudio začudio se na kakovu iznenadjenju, ter stoji nepomično; 
oniemio kao da je osudjen. “ (ponetio se) pogrčene, pognute. " Zug 
pepeo (sipao lag iz haljetinica — trusio lag, jer djeca na selu sjede 
uz vatru na zemlji.) 





— Eto ga, eto! — s murve će jedan vrljčić,' štono se 
malo prvo uzčeprljao, da teletu otruni krhka lišća. 

Svi se zadrečili, svi oči izkokotili napram putniku, 
što dolazio. Svak oči izpuljio kao riba, zinuo pregluhujuć 
taj mirni putnički stupaj. Ovila se tišina oko zvedljivih 
glava, da nije čuti ni kuc, ni muc, kao u grobištu. Ma da 
bi tko zakašljao, jal nogom kamenčić prevalio, ili kihnuo. 
Zvedljiva se tjelesna ćutila unizila, Bože, Ti vidiš! Da 
nije po bunjištima ono objestnih na uranku , pievaca, 
zakleo bi se, da tu živa duša ne diše. I dječina, kao pod- 
mićena, miruje, pa je i starim sipavicama u grlu zakrklo, 
u prsima ne gudi. Kad tko komu što prišapne, ni nos ga 
ne čuje. Na jedan će se mah znatiželjni dokoničari lievo i 
desno s puta ukloniti. Ulica izgleda, kanda je plotom ob- 
šićenaž: samo je prost pravac puta, kud nagazi očikani 
došlac. Osukana krupna ljudina, zagasita lica, ospičavih 
odugih obraza, smedjih brkova, pokučita ožeta nosa, duga 
tanka vrata, paštrih očiju. Na glavi mu fes, na kostima 
uprtnjača torba krcata dućanske biele robe. O njemu, na 
lievo, premetača* visi. Svilaj-pripašaj utegao tkanim vu- 
nenim zelenim pasom. U širokim je dimijama, na nogama 
su opanci, uz noge, do pod koljeno po nogavicama navukao 
biele.bječve, iz zubi mu u kolute dimi smotka. Muslim je 
iz Bosne, glavom Jusuf Lievopoljac. Zanatom je sedlar. 
Zašao Zagorjem, da komu župniku, ili gazdi popravi sedlo, 
pa ga evo i ov'da put iznio. Na primaku nadiže fes na glavi, 
otr se bielom maramom po oznojnu čelu, odhuknu i nazva 
,,Pomoz Bog“, ter će žurno napried, oštro, ozbiljno. Tamo 
dalje, na Jerkinoj struzi,* stoji skup ljudi čvrljajuć, u 
zubima svoje krnje — lule, u kojima praštila korenja 

! orlijčić. momčić.  * obšićen ogradjen pleterom, mladicama, 
3 .premetača torbica od kože, ili zobnica od vune i kostreti što se 
nosi (premeće) preko vrata o kajišu, ili uzici. * striiga ulazna vrata 
u avliju, u predvratište, ili u ogradjenu ogradu. 


duhana i zadisala zelenim dahom. I staromu Jerki krnja 
u zubima i ruke u promajama,!' ter se i oko njegovih ki- 
tina? sukao oblak dima na uranku. Putniku je tuda put. 
Na domaku će Jusuf uljudno: 

— Pomoz Bog, ljudi! 

— Bog pomagao! — jezici zametnuše okolo stoje- 
ćega svieta. 

—— NE bi li imao tko popraviti sedlo? 

— Bit će u mene jedno, ako si vještak — prihvati Mile 
Jerkin. — Ima u mene stara sedlurina, ako se mogla popra- 
viti. Hoćemo li ga iznieti, aj, ćaća? — upita Mile Jerku. 

— Hajde, moj sinko, ne igraj se drvenih lemeša! 
Gdje ti ono više valja? Staro krpi, konce trati. Nema 
više u onom hrane — odvali stari Jerko pritiskujuć palcom 
ugljen na luli. 

— Da nu, da ga vidim — priuze Jusuf tresnuv torbom 
na kostima. 

— Vidio, ne vidio: bit će sve jedno. Mrtvi ne uskri- 
suju na ovom svietu; ama eto, da me srce boli, iznesi ga, 
Mile, — Jerko će kašljuć se i odpljucujuć. 

Mile pohiti u kuću. Iznese staro, opalo sedlo. Mogle 
bi se sve vrane u polju njim poplašiti. Ni sedlo, ni sedla 
vidjelo. Upamtilo je pet cara! Drpavo, čadjavo, trošno, 
kao izobano ulište. Još se tek silimice opaža po koje čadjavo 
puce na jabuci i nešto očupana širita* po krstacu, dočim 
sa strana oputom izuvaćano ono dronjčića kao na prosi- 
jaku gaće. Jusuf ga prihvati, razgleda, prevrne, obrne, 
kao liečnik sučijavca; krećukne glavom, opije brkove, 
zviždukne, počeše se po glavi, pa ga spusti na zemlju. 
Opruži se, pogleda u Jerku, ter će: ' 


! promaja otvor na muškim ,,gaćama“ (hlačama), gdje su džepi, 
ali ne ima tu džepa, nego služi ovakav kroj gaća za potrebu. > kifina 
snieg na gori (od kita). Kad se čovjeku reče kijina, znači, da je 
osiedio, obielio. * širiž (možda turska rieč) tkanina srmom. izvezena. 

— Jes', bezbeli, staro. Dina mi, staro! Staro kao 
staro, ama bi se, he, moglo pomladiti. Za deset godina 
jamčim svojom glavom, kad ga umijem. 

— Kad je tako, a ti onda ruke na korist. Ne žali truda; 
uradi kao sebi, a naplati se. Ili ikada, ili sada hoće mi se 
gospodsko sedlo. Bude li sudjeno, ženit ću sina. Što ću se 
drugomu moljakati za sedlo? Dakle čuj me, majstore! 
Neka je svatsko sedlo — odvrati Jerko. 

— Ženit ćeš sina? — iznebuha će zvedljivo Jusuf. — 
Hairli! ti bilo! Vidjet ćeš, momče, — pogleda Jusuf veselo 
Milu kimnuv glavom — vidjet ćeš sedlo, kad ga Jusuf na- 
pravi! Ni carski ga se konj ne bi postidio na ukrku. 

Ometoše Jusufu stojnu kuću, a on povadi svu svoju 
spravu; iz uprtnjače torbe povadi: i kliešta i čekić, i šilo 
i nožice, i ćošaliju i kljunaču, i konac i vosak, pa to razgrnuo 
pred sobom sjednuv na prostrti ćilim podviv noge i pri- 
hvati od igle do konca. 

— Baš ćeš ženiti sina? — priupita Jusuf Jerku striguć 
oputu na stelji. ' 

— Ako Bog hotio, osim da na drvenu konju crkvi 


odjašim, — zadovoljno će Jerko. — Za to je: neka se: 


ženi, neka traži kao za se. Ja ću je zvati nevjestom, taman 
bila crna ciganka. 

Jusuf ga sažalno pogleda. Začudne mu ove rieči iz 
onako siede i pametne glave. Čudi se Jerkinim sjedinama. 


Htjede pregrizti* rieč na jeziku ne usjevati“ se u tudje ' 


posle, ali opet nije mogao srcu odoljeti, pa će Jerki: 

— Jok, jok, Dina mi! Nije to tako, prijatelju! Što 
si ti svomu Mili? Babo, ja, babo... Ti mu moraš probrati 
djevojku. Na koju tvoje oko padne, u koju tvoj prst upre, 
tu neka vodi. Mladost je voda, voda... moj komšija! 








1 grećno, 2 prigristi rieč na jeziku ne izreći rieči, koju se mislilo 
reći. 3 usjevati se u što miešati se, pačati se. 

— Jest, ja sam Milin otac, ja sam ga od p3 oke mesa 
odgojio, i to na krvavim žuljima svojih ruku; ama mu 
se u ženitbu ne ću sijati. Nije beba.! Dvadeset je petu 
promašio. I k biesu, ako zaludi! Zaludi li, neka mene ne 
krivi. Sam pao i sam se ubio. Ja ću umrieti, oni će ostati, 
bude li nas po redu dobri Bog pozivao na svoj pravedni 
sud. Pa opet reći ću tiovu. Nije liepo nagoniti drugoga, da 
ljubi, što je nama drago, jer nisu svi ljudi na jednoj. Svje- 
tovati, naputiti, ej, to je naša roditeljska dužnost; ama 
natjerati? Bog učuvao! Koliko ih je sretnih u ženitbi, 
što su ih surovi i okrutni roditelji natjerali nedrago uzeti? 
Debela je ta knjiga... Tko se silom ljubi, usta ga bole. 

— Dina mi, dobra ti je, kad se čovjek dobro promisli. 
U nas nije tako. Nego me čuj, momče! Ja vidim, da ti je 
babo ono staro ljude, ljude od glave do pete. Čuj der moju; 
čuj, što će ti muslim reći! Ne jagmi se o ljepotu, već o 
koljeno i kuću. Liepe kolo vode, ružne kuću stežu. Drži 
se cure dobrih roditelja i jake kuće, kad možeš probrati. 
Kad siromašica u dobro upadne, posili se pasji skot, za- 
kovrči, uzoholi se po onoj: ,,Najela se gladnica, nazvala 
se banica“. Take su ti običajno siromašice, upadne li im 
sjekira u med. 

— Onako ti je kao iz Evangjelja! — doda Marijan, 
što no se uz duvar prislonio, držeć ruke za pripašajem, 
grizkajuć kamiš u zubima. 

* 


Jusuf se svojski zauzeo sedla. Očupao ga svega do 
gole drvenice kožom obavite. Dokona se svjetina iz su- 
sjedstva natiskala: gleda, što muslim čini; sluša, kako 
mudro govori. Malo je koji bio u doticaju sa muslimima, 
pa su ovomu namjernjaku* svaku rieč osobitom napetošću 
Slušali i pomnjom pratili; a kleti Jusuf bio razgovoran 


* beba malo diete u povojima. ? namjernjak (namirnjak) znanac, 
kad iznenada stigne (,,namjeri se“). 

čovjek, kao i ostali ljudi, koji stanu nogom na pamet, 
kad idu u sviet trbuhom za kruhom. Zasnovao u svih 
devetnaest pasama, čim htio počastiti i svoga poštenoga 
gazdu, uz koga se našao zadovoljan kao kod čovjeka umi- 
vena obraza i lista svoje gore — po jeziku. Bio je s Osman- 
pašom u ratu pod Plevnom, kao turski nizam, ter iztresao 
svoje gorke nizamske doživljaje prateć ih uzdahom junač- 
koga srca. Govorio tiho, promišljeno, ozbiljno, uputno, 
ćutljivo, da ga se samo čovjek nasluša. Svoj ugodni govor 
začinjao po kojom veselom doskočicom, šalom, poslovicom, 
a bio je pun toga kao šipak zrnja. Prisutnici se samo zgle- 
dali, na mnogu glavom klimnuli, kao da im ih je iz duše 
progovorio. 

Pametan je Jusuf, pametan, koliko bi more ponielo. 
Pod onim polovnim fesom ležalo komad pameti, bistrine, 
oštroumnosti, pronicavosti, čim obiluju naša braća Boš- 
njaci — bosanski Hrvati. Eto se tako po prijateljsku raz- 
govarali na dokonici kao braća, kao sinovi iste sudbine. 
A da što su, nego braća? 

Jusuf isto ne dangubio, nego se okretno zauzeo, da 
ono sedlurine zališći,! e mu se u zanat ne odpljuciva i 
vrata otvaraju umjetnim rukama, pa opet neka dobri 
Jerko na skoru pirovanju ne: gleda niz nos. Jusuf držao 
puno do svojih ruku, do obraza, i sedlo izpalo baš svatsko 
sedlo. Jusuf ga pomladio, naplatio se, ter opet pošao svojim 
putem, opraštajuć se s Jerkom i s ostalom braćom, ai 
dokoničari se razidjoše svaki svojoj kući. 


! okrpa. 


e 


ss 


RUNJAVA NOZDRVA. 


unce je nad goru oborilo, oslanjajući se o uzvite vrleti, 
dok i ove s časa na čas ne lizne zadnjim tračkom 
topline, a stari je Marko još sjedio, zaogrnut crven-kaba- 
nicom, u pramčioku kod pčela, da objuži u ciču zime, na 
vedru danu, staračke kosti, štono ih niz godina oblomio 
težkim težačkim trudom i naporom. Bura je viverila i 
zujila kroz suho granje stoljetna hrasta, koga su viekovi 
usadili tu na domaku, da zaklanja vihoru i bfiku brojna 
Markova ulišta pod ovisokim zidom, nad stojnom kućom. 
Marko tu mirno sjedio i slušao onaj tajinstveni romon pčela 
u ulištima i zuku bure na granatu hrastu, ama mu vrvjele 
glavom razne staračke misli, pa bi se sjedećke opružio i 
pogledao izpod ruke niz ravno polje, što no mu pred očima 
pucalo i strahotno dimilo na bahatoj suhoburici, pa opet 
zapilji omagljelim očima u crnu prirodu i obavij muklim 
pogledom smrznute kamenice pred ulištima, ta ljetna 
pojila svojih dragih i zabavnih zukica. Desnom je suhom 
drhćućom rukom čestokrat nadizao kapu s nabrana ši- 
roka čela i kroz nozdrve odpuhni, kao da ga nešto težka 
na duši tišti. Okrenuo bi se na panju, protari čelo, uvij 
za uši siede biče kose, pa udri broji u prste, kao da se s nekim 
pravda. 
— Di, onaj moj nevoljni sin — besjedio je sam sobom 
Marko“ krećukajuć glavom obavitom dugom siedom kosom. 


14 


— Da, onaj moj nevoljni i nesretni sin naruži me na sve 
strane, kud dopire. Mlado, zeleno, sito i napito, ne razu- 
mije nikakve i ničije biede; nije ga nikad ništa ujelo; nije 
ga klala tudja uš, nit palo sljeme na tjeme, ama će se na- 
mjeriti na runjavu nozdrvu ili prvo, ili poslie. Ej hoće, 
Marka mi, hoće! — uzdahnu, diže se, tresnu kabanicom 
i podje u stojnu kuću. 

Marko je bio dobričina od pete do glave, bio pravi 
starinac, prava staračka dična korenika. Malo ga je tko 
vidio ljutita, jer se rodio u ona davna doba, kad ne bilo 
ni glasa ni traga nervoznoj zarazi. Njegovim se čelom 
ne valjale crne oblačine, već bilo svedj vedro, veselo, za- 
dovoljno. Prebacivao svaku preko glave i puštao vremenu, 
da ovo razbistri i ohladi. Ugugnjaj!' i premuči, na što bi 
tko drugi planuo. Samo mu nepovoljne česte glasine o 
sinu Petru pomućivale onaj prirodni duševni mir. Petar bio 
vragoljast, zagrižljiv, smutljivac, kao da je vragu utekao 
s udice. I u raju bi med svetima bunu zametnuo, da ga 
u nj puste. Mitio* dvadesetu, a do to doba sto puta na- 
graisao, sto puta dobru otcu udjenuo oštri trn u plemenito 
srce. Na sielu, na pazaru, u vignju, u mlinici, na derneku: 
Svud Petar rastao mimo kapu,“ junačeć se svojom snagom 
i nakljukajuć stelje5 sad ovomu, sad onomu. Nije ni njemu 
uviek pošlo na jalovo, ama se pazio brk njegova otca, 
pa bi odnio na lagano, što ga nije nikad usviestilo. 

— Nemoj, sinko, živ mi bio — govorio bi Marko 
osjetno sa suzom na oku — nemoj se gonjati sa svietom, 
jer ćeš se namjeriti na runjavu nozdrvu. Sto puta mimo 
torbu, jednom će u torbu. Prekipjet će i natjerat ćeš sam 
sebi krastu na lakat... 

* ugugnjah zašutjeti, snositi strpljivo. * minuo. 5 dernek sajam. 
* mimo poviš; rasti mimo kapu siliti se (reče se komu nemirnjaku). 
* stelje klašnje nametnute (nakljukane) krovom ozimičenim, ili čim 


drugim, pod drvenicom samara. Nakljukao mu je stelje natukao ga 
je po ledjima. 

Petar bi slušao i opalio po koju oštru, silenu, bahatu. 
Mislio, da nitko nema junačke mišice kao on, nit slobode 
kao on, nit usrtitosti' kao on; mislio i robovao toj mlađe- 
načkoj, varavoj, mašti. Nosila ga mladost i vruća ćud 
na vulkanu mladenačka nezauzdana izljeva, jer se još 
nikad ne namjerio na runjavu nozdrvu, da ga opameti 
i usviesti. 


Ranim jutrom Petar zapjevao po putničku? dekajuć?# 
pred sobom svoga tovna alata. Natovario ga i gonio u mli- 
nicu. Zvonki se Petrov glas razliegao kroz osukano pro- 
dolje, kroz uspavalu prirodu u srcu zime — o Vodokršću. 
S okolišnih sniežnih planina posipao i ujedao oštri zrak, 
ama to ne pometalo mlada, bujna i ogojna mladića, nego 
on bezbrižan pjevao kao slavić u lugu. Opuno mu se lice 
zacrvenilo na hladnu jutru kao crvena jabuka, a ruke na- 
brekle mladenačkom vrućom krvlju, gotovo puknuti. 
Petar pjevao i pjevao, ter onda povadio ogledalo i na njemu 
zasukivao svoj crni proklijali brčić, umještao vranu kosu 
na glavi i divio se svojoj ljepoti, mladosti, gizdavosti. 
Pogledao niza se: na novu ječermu, kumparan,* tkani 
svileni pas, čohene gaće i liepu obuću. Sve ovo oholo raz- 
gledao, kao pahun svoje perje, napuhani mladić i opet 
ogledalom u njedra, prst u uho i pjevaj sve do mlinice. 
Mlinica bila nasred polja, na rieci, med vrbama, jablanima 
i Ššipcima. Cigutala" četiri mlina u Jakiše mlinara, a to 
bilo dosta za ono nekoliko okolišnih sela, što tu mljela. 
Petar raztovario alata, svezao ga pred mlinicom za vrbu 
i natakao mu zobnicu, mlinar unio obje vreće i smjestio 


! usrtitost (usrtati) sloboda, srčenost, smionost. * po putničku 
(pjevati) na vas glas. * dekatr de-govoriti (tjerajuć konja). “ kum- 
paran mužko odielo, što se obuče i dosiže do pod pas. " cigutali 
mljeti po malo. 

ih u mlinicu, dok na nje red dodje, pa će sjesti do dvaju 
pomlioca, što zasuli i očikali, dok se izmelje. Jakiša za- 
palio lulu i prebacio nogu preko noge. Srkne dim i od- 
puhne kroz kitnjavasti! brk otrušen sitnom brašnenom 
mukom, kao noćnim injem razpupali cvietovi, pričajuć 
pomliocima, što mu je tko gaknuo zadnjih dana. Pom- 
lioci ga pomnjivo slušali i rasli na onako kitnu pričanju 
pametna i razgovorna mlinara. 

Jakiša bio krupan čovjek, jedar, snažan. Njegove za- 
gajene* široke grudi i debele rutave ruke jamčile za ono 
junačko srce, što se u njedrima krilo; a bistar pogled sa 
sjajna paštra oka bio tumač široke pameti, koja ga resila kao 
čovjeka od oka — nadarena tjelesnim i duševnimvrlinama. 

— Znate li, ljudi, što mi jučer reče jedan pomlioc? 
— reče Jakiša, odvaliv gust dim s lule, na kojoj praštio 
miruvni duhan iz lomne Hercegovine. — Bilo nas desetak. 
Sjedjeli kao i mi sada, razgovarali se o puno stvari. Jedan 
će nam otresti ovu: ,,Čuvaj se konja alata, kršćanina Petra 
i turčina Osmana!“ Čuo sam ih, vjera i Bog, liepih, ama 
ovaku nikad. Ova mi je, braćo, prva. 

— 1 nama — dodaše pomlioci pogledajući zadovoljno 
Jakišu. 

. — Evo nam, ljudi, pred imlinicom konj alat i kršćanin 
Petar i vidjet ćete, da ću s njim jutros udariti na belaj. 
Znam ga... Mogao sam i do sada opasati tamnicu, ali 
sam se osvrtao na svietli obraz njegova dičnoga otca, 
starine Marka, pa mu nisam nikad dao, gdje sunce ne grije, 
premda to zaradio, ej, zaradio... 

Još Jakiša govorio tiho, mirno, razgovjetno, a Petar 
upade u mlinicu. Stade, pogleda po mlinima, počeo zasu- 
kivati rukave, zavaljivati očima, odpuhivati kroz nozdrve, 
pa će oštro: 

1 kitnjavast (kitinast) opun, debeo, puna ga šaka. * zagajene 
grudi (brsi) dlakave, runjave. 

— Na noge, mlinaru! Omići mlin i zasiplji! 

Jakiša povuče očima upadajuć u zemlju, što mu pred 
pomliocima zatrese napuhana momčetina, a lice mu zakr- 
vavi rumenilom, pa opet užutjelo kao pipun. 

— Na noge skoči, govorim ti! Nemoj, da bude kan- 
žija raditi po ušima. Na noge odmah! — jačim će glasom 
Petar. 

Pomlioci se sgledaju i čude sili silenoj. Jakiša se okrenu 
na vreći žita i odsieče Petru: 

— Sjedi, momče! — pokazujuć mu kamišom mjesto. 

— Na noge da si se digao! — i maši se za kanžiju, 
da će mlinaru po glavi. 

— Ostavi to, mladiću! — prihvatiše pomlioci raz- 
kriljujuć ruke, da ne ošine mlinara. — Ne igraj se vraga... 

— Dušu u se! — poviknu Petar izkokotiv krupne 
oči, štono mu se vrtjele kao na praljku.! — Dušu u se! 
Okrpit ću i vas, ako samo regnete.“ Na noge, Jakiša, 
dok nisam spustio — razjareno će Petar primičuć se Jakiši 
golom kanžijom u ruci. 

Jakiša se naoblačio, napuhao i naoštrio, da ga je bila 
strahota pogledati! Žive mu varnice siplju iz očiju, a 
život mu uzdrhtao kao kitnjasta grana na propuhi. Zabo- 
ravio i Marka i njegov svietli obraz. Vanredna mu uzru- 
janost pokrila crnom tamom vedro jutro. Prekipjelo, 
smrklo se. Skoči, kao srna, u ćošu mlinice, uhvatio golo- . 
trbu* mjeračicu,* pa će uzrujano Petru: 

— Sjedi, vlaše!5 Dosta je tvoje uzgoritosti, razumiješ 
li naški?! 
< praljak suho drvce 'kolik olovka. Praljak gvozden klinac, 
kojim ženskice (mogu i mužkići) razbušivaju nabodene opanke, kad 
ih načinjaju. > regnuti progovoriti, pisnuti, nu uviek je uvrjedno (jer 
pseto reži). * golotrb gola trbuha, golo drvo. “ mjeračica kolac, na 
kojem se mjeri što kantarom. * vaše (vlah) prostačina, neznalica, 


nitkov. (Turci reknu kršćanima, da su vlasi; primorci zagorcima; 
a u nekim mjestima zovu kršćane vlasima.) 


Ilija Ujević: Dokonice. 2 

— Komu prietiš, kopilane! — odbrusi Petar i za- 
mahnu kanžijom, koju Jakiša dohvati u junačku ruku, 
oteo je, bacio, ter mjeračicom iznizao Petra: dao mu, gdje 
sunce ne grije... neka zna sileno momče, da se u mlinici 
po redu melje. ' 

Vidjev pomlioci uzjarena mlinara, koji bi ljuta risa 
noktima razkajišio, vidjevši nagovedana! Petra, prisko- 
čiše i izmakoše mjeračinu, a Petra izturkaše iz mlinice, 
da mu se više ne smrkne, nego li je. Petar uzjaši alata i 
ovda mi je put. Ne pjeva putem, ne zasukuje brčić, ne 
ogleda se, nego se potulio na konju kao udovica. Pred 
kućom nalazio staroga otca, gdje izašao pogledati, eda li 
mu sina, jer uviek na zlo slutio. 

— Kamo ti brašno? — upita Marko čudeć se tako 
brzu povratku. 

— Ne pitaj me! — otrese snuždeno Petar. 

— Zar Jakiša podkresava mline? 

— Nije, nego mi ne htio odmah zasuti, a ja za gućak.? 

— Zlo, sine! — uzdahnuv će Marko. 

— Zlo i naopako! — reče Petar, škripljuć zubima. 
— Znječio me je kao smokvu! 

— A jesu li mu runjave nozdrve? — upita Marko. 

— Jesu, molitve mi, i uši! — doda srdito Petar, za- 
bieliv u nebo očima i škrinuv zubima. 

— Ej, sinko, sinko! Nisam li ti stoput rekao: namjerit 
ćeš se na runjavu nozdrvu! 


! izprebijana, namlaćena. * grlo, vrat. 

MUDRA — BUDALA. 


esen je, tišina je. Sve se potmirilo' na otvorenoj knjizi 

majke prirode u oči zime, prvo ciča leda i debela 
sniega, kojim se svake sniežne godine omota do razcvata 
pupa i doseljenja lastavice. Tu grobnu tišinu opet po- 
klopila crna, maglovita jesenska noć, da se ne vidi prsta 
pred nosom. Nebeski se svod zaogrnuo crnim, hladnim i 
vlažnim oblakom, magla obavila lomna brda, po kojima 
trusilo sitno noćno inje iz te guste, garaste magle. Lišće 
je po gori užutjelo, uvehlo i nagnulo zapadu svoga kratko- 
mjesečnoga žića, čekajući i mali lahorić, da ga — nedavno 
bujna i zelena — otruni. Sjatila se tišina s mračilom, magla 
s mrklom noći, samo se po nekim seoskim kućama svjet- 
lucale svieće trepteć u sumraku, u magli, kao sitne zvjez- 
dice na vedru nebu. Svieće treptjele u ruci okretnih sto- 
panjica,? štono po kući oblamale svoje stopanjičke krajes 
dajuć odvjetat i trudnu težaku i mokru pastiru i nejakoj 
djeci. Ovo čarobno laskanješ svieća kroz tihu mrklu noć ulie- 
valo tračke radosti, veselja, slobode u nujno putničko srce, 
štono ga nužda sili hvatati se drveta i kamena uzimljuć na 
glavu i mrklu noć i blatne drumine, boreć se s pomrčinom 
i noćnom samotnom zlovoljom. Jadni putnik, siromah! 


' potmirilo umirilo, zaspalo. ? stopanjica domaćica. " kraj (sto- 
panjički) dužnosti stopanjice. “dati komu odvjet izpuniti prama sva- 
komu, što tko zaslužuje, kako se komu pristoji. " Zaskanje svieće Svje- 
tlucanje; laskati (koga) blazniti, zamamljivati, hvaliti lukavo, varati. 

E3 

Nasred sela sjajila u kući velika svjetlost, kao sjajna 
danica na progaljenu! nebu, odavajuć mrkloj noći i su- 
mornu prolazniku župnički stan — nov, udoban, liep, 
prostran. Samac je povrh susjedstva, pri briegu, u pram- 
čioku. Zalegao na prasuncu osloniv se s burne strane na 
ovisok, stjenjiv bri&g — gol kao repa. U stanu je Don 
Marko, revni župnik Jadikovca. Sam je u župničkomu 
uredu za pisarnim stolom, zamišljen, okunjen, prevrćuć 
pri svieći debelu knjigu svojih župničkih ubilježenih do- 
življaja. Prevrće list po list, nadigne glavu i pomiluje 
dične kitine* na glavi. Svieća gori, tišina vlada, samo kad- 
ikad kapucne po koja krupna kap sa požutjela lišća murve, 
tu pred uredom, u oboru, i oćuti se šuškaj omakla lista, 
štono ga noćno inje omaglilo, nakvasilo, a promaha ga 
lagana povjetarca truni na mokru zemlju. 

Med ovom tužnom glazbom majke prirode i zuba 
vremena don Marko prebirao svoje slado-gorke uspomene 
po rabošu. Tek u prikrajku raboša nešto je sitnim, skoro 
nečitljivim, slovima napisano i podcrtano, a don Marko se 
skočio veseo, radostan, protrv svoje sjajne zelene oči, iz 
kojih je kipjela nježnost i milina nježna i mila don Markova 
srca. Don Marko veseo kan'da je uhvatio cara za bradu. 

— Hvala Bogu! — kliknu don Marko, a bielo mu 
lice obavi velika zadovoljnost. — Evo je, evo! — Za tim 
će sjesti, zavi smotku, zapali, potače svieću, metnu 
preda se papir i poče pisati na sriedi, ovećim slovima, 
naslov crtice ,,Mudra — budala“, što no je na svoj raboš 
u kratko zabilježio, da mu se ne ukrade s pameti u tolikim 
župničkim poslovima i inim razbiglavama. Davno ih je 
zabilježio, sad je omjerio razgranati, urediti. Don Marko 
piše: ,Jesen je, tišina je“, a s vesela mu lica siplje odraz 
samilosti. Smotka mu se u zubima utrnula; u svieći čučilo, 
a don Marko se — ne opažajuć ni to — zadubao u 


! vedro, razvedreno.  * kiina snieg na granju (sieda kosa). 

crticu i piše napried: ,,Sve se potmirilo“... Bio to jedan 
med najsmješnijim dogadjajima njegove duge službe na 
selu, u kršu, kamo mu Providnost dosudila župnikovati 
i cieli svoj viek izviti. To bio slučaj još iz don Markovih 
mladih dana i on ga jednostavno zabilježio u glavnijim 
potezima i ne sjećajući se, da je mučno naći ma i jedno 
ciglo selo u djevičanskom Zagorju, a da tu nema — uz 
glavara, čauša i remetu' — po koji samouk, po koja mudra 
budala, kako je nazivlje naš dosljedni seljak. Kako svagdje, 
tako i u sadašnjoj don Markovoj župi, u Jadikovcu, imali 
seljaci mudru — budalu, i to glavom Stojana Šišića. 
Magla se sgusnivala, inje sve više i više maglilo po 
briegu i doli, po drvetu i kamenu, po živim i mrtvim, a 
kapi se češće omicale i jače cvokotale: sa požutjela lišća. 
Svieća je gorjela liepo, veselo, don Marko pisao okretno, 
sladko, nagrizkujuć smotkovnik u zubima kao kakov 
otvrdji sladkiš. Izpod male, plitke kapice prosipali se kitni 
pramovi nagrušane kose, pa to izgledalo pri sjaju svieće, 
kao da je i njegovu kosu inje otrusilo srebrenom pjenom; 
dočim su na mahove iskrice vrcale sa župničkog mu sjajna 
prstena, što ga na radišnoj desnici nosio kao nadarbenički 


znak. Pa opet se na don Marku opažala ona zabrinutost 


i nastojanje, kako bi pobranijim izrazom, čistijom i izrazi- 
tijom riečju naslikao tu smiešnu crticu, otimljući se svomu 
talijanskomu uzgoju, koji ga je pratio kroz cielo školovanje. 
Čista je hrvaština, čisti pučki govor tekao iz čiste česmine 
don Markova pera; a kad se je mašio najsladjega zalogaja, 
netko mu na vratima zakucka pometajuć ga u tom slad- 
kom radu na dokonici. 

— Napried! — poviknu glasno i oštro držeć pero u 
ruci i misleć se, tko bi mu imao nasrnuti na ovoj pomrčini 
i u ovo doba, tim više, što je upelio više puta, da mu se 
— bez prieke nužde — od sutona do sunca ne upada u 





! zemeta zvonar, poslužnik u crkvi. 

kuću. Pa opet mu netko doći sad na, kad je tako dobro- 
voljan, a i bezposlen, usredotočio sve sile, svu pomnju, svu 
dobru volju opisati doživjeli dogadjaj — toli smiešan i 
zabavljiv. Don Markovim bjeloputnim licem briznu mlaz 
rumenila, čelo mu posuše nabori, dočim oćuti na toplu 
srcu tračak nezadovoljstva sluteć, da će netko upasti u 
kuću, pomrsujuć mu račune valjda i za kakovu ludoriju, 
kako mu je izkustvo pružalo toliko i toliko primjera. Sve 
mu to šumjelo pred uzpirenom maštom vedre i duboke 
pameti, ama se stiskao u ramenima i pregarao, sjetiv se 
svoga imena, svojih kitina, svoga zvanja i zanimanja, da je 
župnik i kao župnik svakomu i u svako doba na odmet. 

Unidje u ured omalešan, jedruškat, sredodoban čo- 
vjek. Pod ožetim, tankim, zavinutim nosom stršio žut 
obriedak brčić. Unidje slobodno skidajuć poslovnu crnu 
zavrataču kapu, nazivljući ,,hvaljen - Isus“ i naklanjajuć 
se župniku kao najugledniji velegradski gizdelin. Na 
njemu nit za liek vidjeti ma i laptić narodne nošnje. Sve 
je to on pobacio noseć ni seosko, ni gospodsko. Za desnim 
mu uhom zadjeveno pero, za lievim se vidi utaknuta ži- 
gica, preko ramena prebacio premetaču, iz koje virili ne- 
kakovi spisi na modrom gladkom papiru. Na taj modri gladki 
papir palo don Markovo oko, a s pera za uhom i nije po- 
gleda skidivao, što mu pobudjivalo znatiželjnost i ludi 
smieh, koga silimice pregrizao i dušio boreći se s tim uzbur- 
kanim valovljem svoga, po prirodi vesela, srca. Akoprem je 
površno poznavao svoga nadošlića, to ih je o njemu čuo na 
sito i rešeto, šušastih i roglavih, ama se opeta nije mogao 
čudom načuditi, što mu je pero za uhom u to doba noći! Ta 
perom se ne štapa i o nj se ne oslanja na pomrčini. Ej, bit 
će nešto! — mislio don Marko — i pustio vodu niz livadu, 
da vidi, kakva će se pogača umiesiti od ovoga brašna... 

Ne lez? vraže, to bio Stojan Šišić — ,,mudra budala“ 
iz Jadikovca. Kao da ga belaj baci iz rukava sad, u ovom 








k 

času, kad je .don Marko navrnuo slikarski stroj, da mu 
brata po pameti, osjećaju i zanimanju vjerno uslika. Čudan 
slučaj, ako li još nije i božiji prst, da se don Markova crtica 
upodpuni: da se snimi u naravi. 

Vidjelo se na prvi pogled, po vanjštini: ,,na mrtvu 
oku, na muklu pogledu, na bahatosti, ,,tko sam, ja sam“, 
na svakoj rieči, na kretu, da su ga krstili bez soli. Tako 
vanjština odavala, dočim je Stojan — po svoju misleć — 
imao svu mudrost u glavi, u žepu sve zakone, kojima se je 
sviet ravnao. Tako on mislio, a mislili i drugi, kojima je 
svraka moždjane popila. Nu opet nije Stojan bleka, nije 
— štono rieč — bukova glava, nego je njegovu pamet, 
koju vanjština sjekirala, ovila najfinija lukavost, pa bi 
se on više izmetao,! nego li je u srcu ćutio, ter pod plaštom 
lukavosti na prvi mah znao zavarati i pametniju glavu. 

Don Marku se razvedrilo mutno obzorje nezadovolj- 
stva, pače se osokolio dolazkom svoga Stojana, da mu na 
dokonici bolje izmjeri pamet i zaviri u dušu; da ih liepih 
čuje i na raboš zareže. No sa svim tim razpoloženjem 
uviek mu oko uticalo na pero za uhom. U tom peru don 
Marko gledao kroz prozirne naočare svoga izkustva toliki 
i toliki niz budalaština, što je napisalo — malo komu na 
korist, mnogima na štetu — u tom peru zrio obilata gradiva 
za svoje propoviedi, kojima će tekom blagdana — poste- 
peno, ali postojano, izbijati župljanima mućke iz glave, 
odvraćajući ih od tih lola, od tih mudrih — budala. A 
opet don Marko ganjao i knadio* u svojoj širokoj pameti, 
eda Stojana kako tako svede na pravi put, da mu ne pa- 
zari na siromašnoj koži siromašnih župljana, mećuć više 
puta iskru med susjede rad kakovih mogućih zadjevica, 
koje bi se mogle izravnati sa malo medenih i pomirljivih 
rieči.. Procvat sela don Marku puno i puno ležao na srcu, 
jer je znao, da se u zlu stanju i duša gubi, da ubožtvo iz- 


' izmetao (izmećao) junačio, oholio. " knadđio mislio, 

gubi čovječtvo; pa je, i mimo svoju dužnost, odvraćao 
župljane od zavadi, parba, gonjanja. 

Eto tako don Marko mislio i mislio, dok će mu Stojan 
kroz kašalj i odpljucivanje: 

— Vi uviek pišete, a? — odvali krećukajuć desnom 
nogom u koljenu. 

— Evo, moj Stojane, varam duge noći — župnik će 
zavaljujuć očima po svomu izradku, kao da ga moli, e 
se mrvičak: uztrpi, dok progrmi sa Stojanom. — Odkud 
mi tebe sreća nanese u ovo doba, na pomrčini? 

Stojan se okrenu don Marku, odpuhnu kroz nozdrve, 
kao da su ga poklopili silni i važni neobaljeni posli, zažmiri 
očima, prihvati župnikovu kutiju, zavi, zapali. 

— Dopuštenjem, poštovani. Ta mi smo naši, nismo 
gospoda. 

— 1 nismo — priuze don Marko brišuć ravno čelo 
bielim rubcem, — ali te ja ipak vidim na pć gospodičića u 
toj robi, kakovu ne nose i ne deru tvoja dobra braća, tvoji 
sumještani i krajišnici, pa je nisu ni nosili, ni derali naši 
djedi, a ipak se za nikoga nisu sakrivali, nego su bili, drago- 
viću moj, ljudi od oka i od srca i uviek vedra čela i svietla 
obraza. 

— Jest tako, poštovani — užimljuć! se i vrteć se reče 
Stojan, — ali moja braća ne zalaze, kud ja zalazim: u sud, 
na poglavarstvo, u obćinu; ne čorbaju,* s kim ja čorbam: 
sa sudcom, odvjetnikom, bilježnikom, načelnikom i drugom 
gospodom. 

— To je dobro, to je sreća! — uzdahnuv doda don 
Marko. — Zaludu je klobuk na glavi, ako je pod njim 
prazno; zaludu je bogato gospodsko odielo, ako pod njim 
ne kucuka pošteno i plemenito srce. Kamo sreće, moj Sto- 
jane, da ni naša omladina ne poznaje sudbena vrata! Ah, 


! užimati se kretati, micati ramenima i lopaticama.  * čorbati 
obćiti skim, opremati posle. 


| 

kamo sreće... I u ovom našem selu najživlje su kuće, | 
koje sa sudom nisu praću! plele, tako ti je i po drugim 
mjestima i — u gradovima. Nu, ostavimo mi to, a ti mi 
kaži, što si htio? 

— Vaš je posao — lieno će Stojan surljajuć dim na 
usta i kroz nozdrve. ' 

— Moj posao? Baš moj?! — iznenadjeno će don 
Marko gledajući uprav i nepomično Stojana, razkolačiv 
oba žarka oka ne trenuv trepavicama. — Moj posao? 
Što? Kaži! 

— Jest — Stojan će odmahnuv desnom rukom. — 
Jutros me je brat poslao na sud, da mjesto njega, kao 
prvoga crkovinara, obustavim dražbu, koja se sutra imala 
držati o pokretninama, po crkvi zaplienjenim, za stari 
dug Janka Nesretkovića, s kojim ste se nagodili. I ja sam 
pošao rano, rano, u pamik zore, da ne okasnim, a opet 
sam imao predati toliko molba i utoka, toliko tražba i 
prijava, ali na žalost, ne opremih ništa! 

— Nego? — upita znatiželjno župnik češuć se desnim 
kažiprstom po bradi. 

— Nego, ej, nego, nego! — odrapi Stojan klimajuć 
glavom. — Tu zec leži... Nego za odgodu dražbe mora 
se po zakonu prikazati molba, a tu sam bio žedne pameti. 
Kad mi je to rekao gosp. savjetnik, ostao sam kao prazna 
torba o klinu, žaleć, što sam mukte derao opanke. 

— Dobro! — župnik će nadižuć s čela pram siede kose, 
što mu izpod plitke kapice izpuzao. — Mogao si opremiti 
u bilježnika, neka odpada, što visi, i tim se više ne brinem. 

Stojan se na to posprdno osmjehnu, vrteć glavom i 
okrećuć se po uredu, kao da.se ruga župniku, gdje mu 
nije izmjerio pamet, pa će sam sobom: U bilježnika! u 
bilježnika! A onda: za što sam ja?... Po tom se naglo 


! ples praću (Ss kim) imati posla s kim (n. p. inad, parbu, 
gonanje kod starije vlasti). 

okrenu don Marku bacajuć preda nj na pisarni stol razvra- 
ćene prste desne ruke, mlateć po stolu i otresito govoreć: 

— Pet! pet! Znate: pet bi kruna liznuo bilježnik za 
molbu kao amen. Pet kruna, pet! 

— Hvala Bogu! — otrese Marko poniknute glave, 
ćuteć u srcu nezadovoljstvo, što mu nije okrenuo posao 
naoposum,! nego se opet mora navraćati na istu stvar 
u tolikoj svojoj vrpnji,* koja ga razteže kao okrutan go- 
spodar meka kmeta. — A i to bi pet kruna — samilostnim 
će glasom — palo na krivca, pa kad ga nije, i neka ga 
s glave nije! Mogao je davno izbaciti vrelo gvoždje iz 
njedara, mogao je skinuti to breme s vrata, jer kuća izgori, 
dig uteče; ali ona nesretna bukara,* ono razsipno klata- 
renje po krčmama, po pazarima, po dernecima; ono često 
parbenje za trice i kučine sa susjedima; ono propastno 
skitanje po sudu; ono, ono... upropasti mnogo i mnogo 


naših težačkih kuća, a ove se toga ne sjećaju i ne će da se 


opamete ni na rubu propasti i dok ne dotjeraju do ožega 
na ognjištu, ne će im puknuti pred očima! Jao ga ti se 
tebi, moj Zagorče, pod tako vodnom pameću!... — za- 
vapi don Marko, a na očima mu se zastakliše dvie žalo- 
vanke suze, dva osjetna mlaza iz vrutka ranjena, ali ple- 
menita srca. 

— Nu, može se i tomu doskočiti: malo redaka, molba 
je gotova — odkresa Stojan, vidjev potresna župnika, 
umještajuć ogricu* na vratu. 

Don Marko se i dobro uzbunio ćuteć osjetno u duši 
očevidnu propast svoga stada, svoga Zagorca; ali mu 
opet Stojanovo pero za uhom bila u neku mironosna ki- 
tica masline, pa ga odmah popusti uzbudjenost, kojoj 
se ni velika pamet, ni najrevnije srce, nit samozataja, ne 








! naoposum dobro, kako se htjelo. ?* vrpnuja veliki poslovi, 
dužnosti neizvršene. * bukara posuda drvena s ručicom od dva litra, 
kojom se pije. * ogrica ovratnik od platna sašivena za košulju. 

može svedj oteti. Don Marko se spusti na sjedalicu, od- 
huknu i popostade malo časaka. Pogleda po crtici, kre- 
ćuknu glavom, pa će mekljom besjedom Stojanu, da ga 
uzput bolje opipa, da mu ,,izmjeri pamet“. 

— Čuj me, Stojane! Nisam se bavio sličnim molbama. 
Dobro bi bilo, da je sastavi koji vještak. 

— Evo ga! Evo majstora! — viknu Stojan lupnuv 
se šakom u prsi, izvaliv ona dva mukla! oka kao varen zec. 
— Evo vještak, evo ga! 

— Toliko bolje! — doda don Marko, dižuć se po- 
lagašno sa sjedala i kao da tu misli umjestiti Stojana, dok 
skleputi“ molbu; a Stojan, opit vodom svoje pameti i va- 
ravom slavom, prihvati don Marka za rame, govoreć mu: 

— Sjedite, sjedite, mnogopoštovani. Pišite vi, ja ću 
vam govoriti u pero. 

Don Marko ga samo pogleda čudljivim i radoznalim 
pogledom, kojim bi pametna i okata čovjeka ošinuo kao 
munjom, ali je Stojan hladna hridina, sliep u oba oka 
svojom slavom, toli ludom i smušenom. Znao je i don 
Marko napraviti molbu, jer je bio okretan na peru, ali 
htio na svoj debeli raboš urezati i ovaj slučaj, doživljaj 
svoga života, da se pod svoje sjedine, u trajnu miru, za- 
bavlja listajuć, što je čuo i vidio, što na raboš urezao kroz 
svoju službu; kako je bio pod diktaturom mudre-budale, 
kako je njegovo oštro pero služilo na odmet i pisalo, što 
najgladnija kučka ne bi polokala. Oh, kako je to liepa 
uspomena čovjeku dobre volje!... 

Sjeo je don Marko, prihvatio pero radišnom desnicom, 
metnuo preda se papir, pogledao preko oka Stojana, raz- 
matrajuć ga i razglabajuć na pozornici smiešnosti, žaleć, 
što nema slikara, da snimi ovaj čudni prizor, koji se ne 
može perom opisati. Stojan se koračio i banio pod gustom 


) snuklo (oko) mrtvo, nesjajno. " sklebutiti sastaviti što nespretno. 

maglušinom, koja mu je više glavom pušila, nego li za- 
gorskim prodoljem. 

— Kako ću ?* — upita don Marko iz napunosti srca 
svoga diktatora. 

Stojan se napobedrio do pisarnoga stola, osloniv se 
na desni lakat, a lievim kažiprstom upro u papir. Zamislio 
se, opija gubice, migne brčićima, pocukne prstima, nađiže 
se, zavi smotku, zapali i odbija guste dimove kao željez- 
nica. Nadviri se nad papir, zasrknu iz smotke, podiže 
glavu, a dim šikljao ina usta ina nos. Izpravi se, protegnu 
i poče se šetati uredom, kucukajući se po desnoj bedri ,,Obja- 
viteljem Dalmatinskim“, koga u ruci imao. Don Marko 
ušutio, otimljuć se provali i izljevu smieha, koji ga dušio. 
Izpod ormara, u kojem su uredovne župničke knjige i 
spisi, izvirio glavom mali miš, kao šiščica, miga brčićima 
i ispuljio svoja dva sitna okretna oka, kojima strjelacao 
amo tamo po uredu i kao da i on očika, u koje će diple za- 
dipliti mudra — budala, iz kojega će lonca izvaditi te 
očikane začine... Stojan se nihao kao paun. Ni lukavost 
mu ovim putem ne bila običajna drugarica, jer mu sada 
vrcilo! mimo torbu... Počeo trti čelo i nadizati glavu 
sve više i više kao mačak, kad omjera zaskočiti, da s klina 
omakne džigericu, pa reče: 


— Pomnjivo! Pišite preko sred papira, ovdje: 


,Preuzvišeni i premilostivi c. k. sude!“ 

Don Marko piše, piše točno. Stojan se nadvirio, da li 
je onako, kako je zapovjedio, pa će opet u šetnju tucu- 
kajuć se ,Objaviteljem“, kao i prvo, ter će nastaviti: 

»»PO C. k. zakonu c. k. austro-ugarske monarkije, ter 
u smislu i krieposti toga c. k. zakona, koga uživa i naša 
Dalmacija kao c. k. kraljevina zastupana na c. k. care- 
vinskomu vieću u c. k. Beču po našim c. k. zastupnicim 


5 preilo ispalo, uteklo (nije mu koristilo). 


fa 

— molim pripokorno taj c. k. sud, da odgodi dražbe o 
pokretninam Janka Nesretkovića iz Jadikovca, obćine 
Gulikožke, jer tako amo ugovoreno i utvrdjeno. 
P. PR. 
Jadikovac godine Gospodinove...... 189*. 
Prisjednik : 
Don Marko Mučilović“. 


— Hvala ti, moj Stojane! — osjetno će don Marko 
nakon odigrane igre. — Hvala ti kao bratu! — prihvati 
ozbiljno i nešto otresito. — Ali ću ti biti najharniji, kad 
zadjeneš za latu! to pero iza uha, kaneć se svakih daljnjih 
utoka, molba, dojava, u što se ne razumiješ, nego izazivlješ 
smieh i nanosiš štetu. Biju nas jadne godine i hiljada ne- 
prilika. To je nama dosta i puno, jer smo spali na prosjački 
štap. Ti imaš života, imaš baštine: radi! Poslušaj ti svoga 
don Marka, svoga desnoga prijatelja i prijatelja svakoga 
i svačijega napredka. Eto, ja ću se pouzdano nadati, da 
je ovo zadnja tvoja molba i kao najzadnju ostavit ću je 
za uspomenu. Ti mi radi i ukini to ime sa sebe, kojim te 
nazivlju, kojim te paoče,* i to punim pravom na žalost. 
Radi, radi, Stojane! Stani nogom na pamet*. Neka ti večere 
s Bogom stečene. U to ti dobra noć! Reci bratu, da ću se 
ja postarati obustavom dražbe i pozdravi mi ga u krugu 
srebrokosa otca i ostalih tvojih valjanih i radišnih ukućana. 

Stojan se unizio vidjev, da je slomio nož u repu... 
Uzdahnu i kliče na pragu ureda: ne ću više! — pa mahnu 
u crni mrak iz župničkoga stana, pustiv don Marka i na 
dalje da radi na slavu božjiju, procvat knjige i korist 
hrvatske domovine. 


! Zita (letva) oduglje tanko plosnato drvo, po komu se meće 
ploča ili slama (krov) na kuću. * paočiti koriti. * stani nogom na 


bamet opameti se! 





reze 
GEESOGEE 


GAROVLJEVA OPORUKA. 


ix od starine, od pamtivieka naselio se i okućio Ma- 
rijan u hrišćanskom selu, gdje bio sgoljni hrišćanluk, 
a on sam samcat rimokatolik. Bio ipak hrišćanima dobar 
susjed i seljak, akoprem je kao grana odsječena . . . Svje- 
tovali ga, da se pohrišćani, kada je tu sim medju njima. 

— Ta svi smo braća kršćani — govorili mu. 

No Marijan to ne bi učinio za vas bieli sviet. 

— Pa da se ja pohrišćanim? Prvo na kolac! I kolac je 
za ljude učinjen. Pohrišćaniti se! Pa to ne i ne za žive 
oči! Trpio sam i trpjet ću; progonili su me i progonit će: 
ama vjere, moje liepe vjere, ne mienjam, pa ne mienjam. 

Ni crkve, ni ukopišta, ni susjeda svoje vjeroizpoviesti 
Marijan u blizini nije imao. To mu je bilo najmučnije. 
Bio do duše dobar katolik, zato čeznuo za nedjeljnom 
sv. misom. Kad mu dodje svetac, kao da mu i ne dodje, 
kad misu ne bi slušao. Crkvi bi odlazio jedino o većim 
godišnjim godovima: o Božiću, o Uzkrsu i o Duhovima. 
To mu je bilo sve. Pao tu kao iz neba, a mučno mu prego- 
rjeti rodni prag i smaknuti ono svoga liepa imetka, što mu 
brižni predji dohranili. 


*k 
* * 


Turska je zemlja Marijanova kolievka. Tu se vije 
polumjesečna zastava; tu hodža na munari kuiše;! tu ka- 





! kuisati moliti (kao hodža na munari). 


e. 

dija sudi. I Marijan živio po tursku kao i svi turski poda- 
nici u turskoj zemlji. Imao liepu kuću, liepu svoju tančicu 
kulu. Bila mu izvana očna, ponosna, a unutra urešena 
i napravna kao u čovjeka na glasu, da se ne bi ušivao' ni pašu 
primiti. Niz zidove u sobama vise slike, plitice,? noži i 
puške; dočim po podu razastrti ćilim do ćilima, krajima 
jastuk do jastuka. Svaka soba imala i svoju peć i svoje 
ognjište, gdje bi prijatelj i namjernik kafu pekao. Do kuće 
mu pojata, uz ovu hajat,* do hajata guvno i sjenište, 
Uz guvno prislonio malašnu kućicu, u koju bi — kad ga 
u vršaju nenadno vrieme potjeraj — žito sgrnuo. Za vra- 
tima pojate kućerak za tornoga psa. U kućerku trupina 
sa lancem, a pred njom koritašce. Iza kuće liepa prostrana 
bašča zasadjena šljivama, kruškama i jabukama, izmed 
kojih žubori točak* žive vode. Baš pravi mali Eden. Sve 
ovo Marijan ogradi tvrdim ovisokim zidom, pa izgledalo 
kao ubavi kašteo. 

U Marijana svako obilje i oranice, i kosnice, i živina 
i pčela — svakoga božijega dara. Kao bogataš na glasu, 
držao vazda u privežnju krupnu tornu psinu, a ovoga puta 
imao Garova velika i ljuta kao risa. Crn kao ugljen, ogroman, 
runat. Kad zalaje, odliegaju brda i doline, da si ga po 
lavu na daleko mogao čuti i poznati. Stao uviek u privežnju, 
izim kad bi u večer marvu spratili i za siniju* sjeli. Tada 
pusti garova, da stražu straži. Stražario kao stražario. 
Nije bilo gać4 poviriti, dok je Garov odriešen; ta* bi ga 
živa razkajišio. I turcima i hrišćanima Garov bio trn u oku. 
Bojali se ga kao vrag krštene vode. Govorili Marijanu, 
da katola7 digne s nogu, ali bi Marijan radje odriešio i 
pregorio jaram volova iz pojate. 





! ušivati se stiditi se, bojati se koga.  * plitice tanjuri. * sla- 


. matica (kuća pokrivena slamom), naslon uz pojatu za ostavu (predio, 


gdje se što ostavlja), ili sprat (mjesto gdje se blago spraća). “ fočak 
vreoce (malo vrelo).  * stolić, obično na okračušne nožice. * ta baš, 
doista. 7 neprijatelj, izkopajnik, krvopija. 

— Smaknem li Garova, mogu odmah kumparan preko 
ramena, pa seliti. On je moj čoban, moj čuvar. Neka mi 
govori, što tko hoće: Garova ne smičem, — ne smičem za 
petdeset ćesa.! On laje na mojim vratima. Ja ga hranim i pik! 


* 
* * 


Jedne proljetne večeri, u sami suton, nevjesta Ma- 
rijanova dotjerala blago s paše. Objanjke" se uzblejale, 
mladovačeš uzmikale, a janjci u toru i telad u pojati iz- 
lomit noge poskačuć uz letve i plot na domak majaka. 
U toj vrevi i hitnji čobanica zaudobila“ zatvoriti avlinska 
vrata. Kad marvu smirili i janjce odlučili, pustili Garova, 
sjeli za trpezu, molili, pa večeraju. Garov džipnu iz kućara 
preko obora u kuću. Obleti oko čeljadi mašuć runatom 
svojom repinom kao metlom, dodje na korito, loče spirine,? 
što mu je, po običaju, stopanjica doštedila i ostavila; za 
tim u skaku, trku i lajanje po avliji. Trči tamo, trči amo; 
skači gori, džipaj dolje: namjeri se na odkučena avlinska 
vrata, pa — nogama vatru kroza selo. Kud proleti, lomi 
i šumi, kao da se je hat otrgao. Psetenja iz svih nugala 
posula i okitila se oko Garova. Nalaju, reže, skomucaju 
se, cire jedno na drugo kao paklene hudobe. Kad se koje 
maši Garova za rep, za nogu, za povor,“ on ti njim otrese 
o ledinu kao zobnicom, a ovo u skiku i jauk mašajuć se i 
ližuć, gdje ga je Garov zumbao." Na tu skiku, lav i regu 
skočiše seljaci s oračama? u ruci, da svoga krvopiju na- 
napokon razstave sa životom. I je:t im dodijao više, nego 
li tursko progonstvo. Trči, obleti, okupi, zasjedni, da ne 
šmigne. Kad psetanja ugledali svoje gospodare, nasišili 
se, pa svi hrpimice na Garova. Kida Garov i razbacuje, 
koga se dohvati. Koga bi se mašio, ne bi ti više lanulo!... 

1 Svaka ,ćesa“ (kesa) nosi 50 for. * ovce, koje su se toga vre- 
mena objanjile. * krave, koje su se tada otelile. ' zaboravila. * voda, 
u kojoj se sudja operu. “ povor hrbtenjača, pokostina. * provrtao 
zubom.  * kocima. 

Usmitile' koconoše,* pa udri! pa udri! pa udri! dok ga 
smlatiše. Biedni Garov zaglavi;na stratištu! Bio i nema 
ga!... Izrepio se na ledini kao goveče. Vilovao i dovi- 
lovao... Seljani na se primili i popili pravednu krv — 
krv biedna Garova. Sad im šušak3 u glavi. Ako za to dozna 
Marijan — a doznat će, jer nijedna sramota nije zaspala, 
— u sto zlih časa... Tužit će, propast će. Znali su 
svi, da je Marijan kadiji prijatelj. Izim vjere, bili kao dva 
brata. Umio je Marijan polaziti od kuće'... Ruka ruku 
pere... Tko tužniji, tko žalostniji! Uviek se smieh oplače, 
vedro naoblači. 


Uputili se u dogovore: što će i kako će, pa odredili 
odnieti Garova i baciti ga na svoje nedaleko pokopište, 
a onda tužiti Marijana kadiji, da im je on to skrojio iz 
naiva? i za porugu. U tomu vidjeli jedini spas. Tako i bilo. 
Navale mrtvu psinu na Todora Jovova, moždjena i krepka 
momka. Ukrkio* ga Todor. Uhvatio ga za prve i stražnje 
noge, a glava mu klima i mlati o Todorov desni kuk. Težko, 
nezgodno. Nosit ne može, ostavit ne smije. Ele Todoru 
bila puna kapa." Da nije onako haknuts# u glavi i. snažan 
životom, ne bi ga odnio za obćenu kišu. Jedva jedvice 
doljeze pokopištu. Odvali psinu, pa mu se učini, da je 
pedalj narastao, kako ga je Garov zgrušio.? 

— Lezi tu, gori od šokca! Laj sada! Kolji sada! Plaši 
sada! Čuvaj kuću sada! — Tako Todor govorio odmičući 
se natrag, a Garov na nj izcirio svoje mrtve zubine, kao 
da mu je tim zahvaljivao na usluzi... 


* 
* *k 


' usmitile (usnitile) približavale se (usmižiti goniti koga stopu 
u stopu.) * koconoša koji nosi kolac, batinu. * šuišak u glavi strah, 
bojazan. “poći od kuće, ponieti dara. "iz mržnje. 5 uhkrkio preko 
vrata prebacio. " puna kapa puno misli, brigi. * kaknut priprost, 
blesast. " zgrušio pričepio, satro. 


Ilija Ujević: Dokonice. 3 

Marijan večerao, pa zaćibučio.! Garov mu ni u po 
pameti. Istom na polazku lieganja sjeti se Garova. 

— Nevjesto! Što je od ćuke? Kako se ne čuje? Nije 
to njegov običaj — upitat će Marijan. 

— Haj' ti, ćako, leć. Nalokao se, pa valjda glodje 
kost i o njoj se zabavlja. Ne misli se ti Garovom. 

Marijan ni pet ni deset — podje leć. Odkinuo prvi san. 
Probudi se taman u prve pievce. Pievci poju, Garov se ne 
čuje. Keti,? sluša — haja: ne čuje se! Uzvrtio se Marijan na 
postelji. Nadiže se, posluškuje, eda se oglasiti Garov. Jok! 

— Nije ga mahni#... Garov ne laje... Sinoć je bio, 
vidio sam ga. Što mi je od ćuke? — sam će sobom. U to 
se diže, obuče, skinu otragušu s klina, turi naboj, nategnu, 
pa će u dvorište. Gleda, zvirka,“ sluša: nema kao nema! 
Čuje pievce, čuje cvrkut ptica u lužini, čuje i turobni glas 
ćuka sa Simina somića,5 i to sve čuje, a Garova ne čuje! 
Kroči napried, oketi,* pa opet gamiži, libi se" kao u patke 
na vodi. Da na jaja stane, ne bi ih sgnječio, kako lagano 
stupa. Ne vidi ništa, ne čuje ništa! Podje dalje, koraci? 
napried, obazre se, pogleda, a kad mu se prizrije kroz 
zrak, da su mu avlinska vrata odkučena. Vidi zvirotinu,? 
pohiti, ubrza, i zbilja je tako. Vrata odkučena, Garova 
nema. Sjeti se Marijan, da mu Garov više ne će živ pred 
kućom zalajati. Povrati se natrag. Ne vabi, ne zvižda, 
ne zove svoga Garova. Pa što bi i tupio ono krnjataka!“ 
u glavi?... Mrtvi se ne dižu!... 


* 
* * 


Zora je zarudjela. Ptice se razpjevale po kitnim bar- 
čama,!'! pievci složili, čeljad se nakašljuje i diže. Svak u 


! zapušio (ć/buk kamiš i lula zajedno).  ? kei stoji i pomljivo 
sluša. 5 nije mahni nije istom štogod. * zvirka zirka (kroz mali 
otvor). * somić iztočni i zapadni zid kuće. 5 okelii stati i slušati. 
7 libi se polagano stupa. * koraci korači, kroči. * zvirotina pukotina, 
uzki otvor. 1% &rnjatak izoban zub. "!' barča bašča, perivoj. 

selu veseo, kao da je cara za bradu uhvatio, a sam Marijan 
žali svoga stražara, svoga Garova. Prvaci seoski idu na 
sud tužiti Marijana, što im je mrtvom psinom obezčastio 
groblje. Kolovodja je Mitar Savin. Bio to veliki lopov, 
zalac, kakov može biti jedan Mitar. Živi vrag, osim ono 
krsta“ što ga nedostojan nosi. Ni u paklu mu nije bilo 
para. Nešto znalo mrčiti, jer učilo u kalugjera htijuć se 
zapopiti, pa mislio, da je prvi mudrac na svietu; a kad 
ga ovi ošaknuli! iz samostana radi njegovih svakdanjih 
zadorica,? došao kući. Ni stražno, ni lovno. Bećario i pu- 
stolovio po krčmama i dućanima. Mitar vodio hordijuš na 
sud. Učio, kvitao,4 što će reći i kako će Marijanu natjerati 
veću krastulna lakat. Izmišljao, kao da mu vrag pomaga. 

Med ovim bio i stari Stojan. Dobar je to čovjek: pra- 
vedan i duševan. Ostario, oćelavio, pogrčio se, ama bilo 
ljude! Moglo mu se pustiti, da dieli i obira. 

— Braćo! — reče Stojan — da nas pametan i pošten 
čovjek upita: ,,kud vi idete?“, što bi mu rekli? Kud ćemo? 
Što ćemo? Grehota nam je, vjera i Bog, pravedna i oštetna 
čovjeka u zlo obarati. Pravedan je Marijan — to mi svi 
ovdje znamo; on je dobar, on je naš komšija, naš seljak. 
Vratimo se mi kući. Tko s vragom do podne tikve sadi, 
od podne mu o glavu pucaju... Ne će izpast na oposum, 
vjerujte mi, braćo! Ja sam na ovoj. — 

— Ma što to prkljaš,5 jadan bio! — prorupi Mitar. 
— Zar si mi se i ti pošokčio? Taki svetinjaci i sjekiraju nas, 
junačke Srbe! Taki nam ne povraćaju Kosova! Marijan 
je naš seljak, naš komšija, naš, ako ćeš, prijatelj; ama je 
Marijan šokac. Jesi li me razumio, sieda glavo i vodna 
pameti? ! Šokac je Marijan, Šokac... Ne vjeruj mu ni kad 


1 ošaknuti se reče paščetu, kad na koga poleti. Znači: iztjerati, 
otjerati, potjerati.  * zadorica krivica, nemira, opačin4, zavrzivanja. 
5 horđija Skup, četa, množija svieta. * kvitao učio, utuvljivao u glavu 
(da ne zaboravi). 5 prkljaš nesmisleno govoriš. 

* 

se krsti, ni kad Boga moli. Sada ili ikada“valja utuć šokca, 
inače svak pregaču na se. Napried, moji srbski junaci! 

Idu svi za Mitrom kao ovce na solilo. Ide i stari Stojan. 
Dabome, mora hoditi. Tko će Mitru uz obraz? Tko dci! 
na oči? Tko doći crkvi? ... Biedni Stanko klipa kao na 
smrt. Užimlje se u ramenima, uzteza kumparanom i kad 
i kad uzdahne žaleć Marijana. On o tomu mislio, mislio 
pošteno, a Mitar gonio svoju: napućivao, hrabrio, sokolio, 
da se ne prepadnu i ne mucaju na sudu. Znao je, da su u 
laži kratke noge, znao je, da je s glupacima; ama je znao 
i tu, da ih ima hiljadu pravednih u tamnici, a krivci u svetoj 
slobodi, ter htio dobro uglaviti svoju braću. 

Došli i na sud. Mitar stupa prvi, a za njim svi ostali, 
Kadija tekar došao u sudnicu, umješta se i sjede u ćoši. 
Gladi lievom svoju riedku siedu bradu, u desnoj braja 
brojenice. Kadija obične kobi,“ okat? i uljudan starac. 
Mitar mu se duboko nakloni, prigne se gotovo do zemlje 
i laskavo ga po tursku pozdravi, pa se upeo pred njim. 

— Što ste htjeli? — upita kadija. 

— Efendi kadija! — plačućim će glasom Mitar. — 
Efendi kadija! Pravico sveta carske raje! Nevolja nas ljuta 
ovamo dotjera pod okrilje carske pravice. Imamo u selu Ma- 
rijana Markova, rimljanina, katolika, zapadnjaka — kako 
li se viče. On u srcu mrzi turčina i vlaha; on ne vjeruje 
nikomu, tko se Rimu ne klanja; on bi sve u top metnuo 
i u.kapi vode popio, tko se njegovim krstom ne krsti. Li- 
sica je Marijan. Obojak će ti izguliti izpod pete, a da se ne 
osjetiš. Nego je ove rali doorao. Alah ga je ponizio. Gle, 
pravedni kadija! Što nam je napravio! — Sve tako Mitar, 
a kadija mirno sluša i krećuka glavom, kao da sumnja o 
Mitrovim riečima. Zna kadija katolike, zna Marijana, 
ama zna i hrišćane... Da, to sve kadija dugim i krvavim 
izkustvom dobro poznaje, pa mu se čudne slutnje pameću 


! ćeo (otac) pravoslavni pop. * obične kobi lica. * oka! mudar. 

vrzaju. — Veliku nam je sramotu na obraz nabacio. Lipsala 
mu psina, a on s njom u naša groblja! Živim nas je plašio, 
mrtvim nas sramoti. Toga se nije ni čulo ni vidjelo! Tu 
naši mrtvi, tu 6co govori leturgjiju, a Marijan mrtvu 
psinu tu baciti! Uvriedio nam je i žive i mrtve. Mi živi 
dižemo glas proti tolikoj uvredi i sramoti. 

— Oho! To Marijan opravio?! Stakvurilah!! A zna 
li taj Marijan, da je sva raja ravna pred carskim zakonom? 
Ej, Mujo! Ister istemer?* da si mi Marijana doveo; a vi, 
ljudi, odlazite do sjutra u kasabu,* pa ću vas sabajle“ 
opremiti, kad onu hulju saslušam. 


*k 
* * 


Izidjoše svi. Mujo pošao po Marijana. Kadija sim samcat 
po sobi hoda, puši i misli se, što mu hrišćani rekoše. 

— Ma nu, što čujem! Bezbeli" toga nikad čuo nisam. 
Marijan, onaj dobri Marijan, ubio Garova, psinu, pa ga 
bacio na vlaške mrtve! Na groblje! Stakvurilah! Stakvu- 
rilah! Stakvurilah! Jok! Brade mi, to ne smije Ma- 
rijan učiniti. Prijatelj mi je, poštenjačina i jeste ono, 
što jeste... ali to ne smije Marijan učiniti. Pa da: ubit 
psinu i psinu baciti na mrtve! Je li to mimćim?“ Znam 
ja, što su hrišćani... No da, to oni ne bi tužili, da je laž, 
jer znadu, da se s kadijom ne šala, pa oni sto puta bili 
mozgovi... Turčin sam ja, baš pravi Muhamedanac, 
čim se ponosim. Ej, Marijane, Marijane!... 


*k 
*k * 


Sutra na uranku dopratio Mujo Marijana. Mislio se 
biedni Marijan, što ga se je dovezalo, jer mu Mujo kazao 
na vjeru sve. Što god mislio, u što god okretao, svagdje 
ga čape7 čekale i zlo mu se spremalo. Dva bez duše, treći 
bez glave. 








! oslobodi Bože. ? odmah. * grad. 
guće. 7 čape (čekale) nevolje, jadi. 


i rano 5 doista & mo- 

— Kadija mi je prijatelj, pa što to vriedi? Baš ni 
šuplja boba. Skočilo na me sve selo: moram propasti, a 
propast ću pravedan na pravdi. Bio i nema me! — Ovako 
Marijan u sebi. Sve mislio, na jednu smislio. Ta znao je 
on, u koju nogu kadija hramlje... Znao je, komu svecu 
post posti... Netom u sud, a kadija iz ćoše podviknu: 

— Došao si, nesretni sine! Što učini, crno ti jutro 
osvanulo! Tvoj Garov lipsao, a ti s njim trka na lopovske 
kosti?! Ti si bio pjan, vjere mi! Bit će tvoj zloćo! to učinio, 
a ti sada plaćaj. Je P de? 

— Efendi kadija! Stari moj prijatelju! Sim sam pao i 
sim sam se ubio... Ne žali me, nego me hiti korak dalje, da 
seo meni nezna ni strvi, ni krvi — tužnim će glasom Marijan. 

— Pa si baš bacio ti Garova na vlaško groblje? — 
u čudu će kadija. 

— Efendi kadija! Ne pitaj me, živ mi bio! Evo ti nož 
— maša se za pripašaj — zakolji me — halal* ti krv moja! 

— Aja, Aja, Boga mi! Propao si! Bacio Garova na 
vlaško groblje! Ti si propao! Propao Marijan! Jadni Ma- 
rijane, crno ti jutro! Propao, pa propao! 

— Efendi kadija! Samo dvie rieči. 

— Jok, jok! Ti si propao! Ubio Garova i bacio ga na 
vlaško groblje! Propao i propao! 

— Molim, efendi kadija, samo dvie rieči, a eto vidim, 
što me čeka... 

— Propao si, jadniče! A eto: testir,* govori. 

— Kad mi je testir, evo, što je bilo. Moga Garova 
pozlobili i turci i vlasi. Usjekli na nj sohu, jer mi bio dobar 
čoban, pa se ne usudjivao nitko kriomce u moj tor, u moj 
hambar, u moju kuću. Ja ga, efendi, za svoju nesreću ne htio 
smaknuti, ne htio ni tebe — moga prijatelja — posluhnuti. 
Garov obolio. Liečio ga i liečio, zalievao i zalievao, čim bi 
mi se god reklo, ama on vazda bolestan. Vidio, da će mi se 


: misli sina mu. * prošteno. ? dopuštenje. 

oteti, pa ga čuvao kao bolestnika. Kidisale i muhe, a ja 
udri hrani kiticom hrastova grma. Kad na jednoč Garov 
nadiže glavu, pogleda me, kao da mi nešto htjede reći, kao 
da želi na razstanku nešto oporučiti. Tako i bilo. Zakleo me 
Garov svojom vjernošću, svojim posluhom, pa mi naredi: 

Prvo: kad lipsam, ne bacaj me u jamu, nego me od- 
nesi na vlaško pokopište, neka se tu razpadnem, kad tvoji 


 grobi nisu blizu; drugo: našemu prijatelju efendi kadđiji, 


ostavljam dvie jalovice: Plavušu i Zekulju; treće: ostav- 
ljam šest škopaca ovana; četvrto: ostavljam dva tovara! 
sira; peto: ostavljam tovar masla; šesto: ostavljam dva 
tovara me.. me.. me.. U to mu kljocnuše kosirice i 
izpusti paru! Što mi je htio nareditisame.. me..me.., 
ne znam, ali mislim — jer je onda u ulišta gledao — meda. 

— Pa da: meda. Nisi ti šuplja glava — prihvati kadija. 

— Evo ti sve, što znam, a ti sudi po pravici. 

Kadija zamišljen. Oporuka mu i mila i draga... 
Napokon — promisli kadija — i živa paščad dolazi na 
groblje, pa što za to? Šurke... 

— Jok, jok! Marijane! Ti ne smiješ propasti. Dobro 


.si učinio! Aferin ti! Ima i živina pametnih kao ljudi. Tvoj 


Garov, ej, pametni Garov! Aferin? ti! Baš ti aferin! 

Izusti kadija zadnji ,,aferin“, a hrišćani na vrata. 
Skoči kadija kao dvaestak. Zasuka rukave, ne da im obie- 
litiš zuba! Stala ga vika i dreka. Sprca na hrišćane vičuć: 

— Dišeri! mišeri! ogli gjaurit! Vi ste svi hulje! Lo- 
povi! Tužite se na Marijana i Garova, je 1l' de? Pošteniji je 
Garov, nego svi vaši mrtvi u groblju. Koliko vas je lipsalo, 
pa kadiji ni papka! Nije taki Garov. Vanka! Vanka, rdje! 

Potjera kadija hrišćane. Ovi manuše podvijenih ruku 
i obješena nosa. Što tražili, to našli . . . Kadiji se svanulo.. . 
Bio je i na dalje dobar prijatelj Marijana Markova. 


: tovar | je sto oka (125 kg). "neka. 5 obieliti zub progovoriti. 


.!oggli gjaur opaka raja, nesretne sluge. 

ća tea 


DORUŠA. 


iholjdan je na pragu. To je na Zagorju zadnji oveći 
M sajam, na komu se prodaje, ili kupuje, — što tko želi 
i misli. Miholjdan je zadnji rok! mjenica, podužica? i sva- 
koga inoga računa. Siromašni težak ne gleda u oči ni pri- 
vuzi* na jaslama, ni ularu, ni najnuždnijoj potreboći, a 
da se nebog samo oduži. ,,Tko je dužan, i na Božić je tužan“ 
— veli poslovica; nu naš težak zna i tu, da ,,kuća izgori, 
dug uteče“... Izpusti li se ovaj sajam, može se preko 
ciele zime puhati u prazne šake, a dužnici suviše očikati 
rubača* na svomu siromašnomu pragu. 

I Dujam Dujmović skastio* prodati svoju staru Do- 
rušu. Mučno mu je iz šaka izpustiti — Bog vidi, — ama 
nije kud kamo: pregorjeti je kao pregorjeti. Dok se i sami 
jedan viek izvojuje, ima se i potegni i povuci, kamo li dva! 
To ni sama priroda ne dopušta, a priroda je pravedan su- 
dija: ne obzire se ni lievo, ni desno: kida bez podmite. 
Dujam omjerao na Sv. Antu, pa na Petrovdan, te na Bar- 
tula;- ili najjadnijom na Gospojinu prodati svoju Dorušu. 
Tako mislio, tako odlučivao, a mučno mu se bilo odlučiti 
— mučno kao na smrt, — jer mu ono žugulje" ženetine 


' zok ročište. ? sitni dugovi. 5 privuza konop (uže), čim se 
vežu goveda za jaslama; ne gleda u oči privuzi ne žali prodati. 
* rubač robač, tko robi (plieni) za kakav dug n. p. stanarinu, zemlja- 
rinu. " nakanio. * Žugulja jezičava, grintava, žugava (ženskica). 





| 

svedj i u svačemu mrsila račune. Dujam bio ravan! čovjek. 
Radje popustiti, nego li se grizti i gonjati. Znao je, da je 
žensko ime slabost, pa jednu u uši, drugu mimo uši, kao 
pametan i triezan čovjek. Pa i da, što bi mlatio bobovu 
slamu? Uspor? kola lomi. Njegova se Šima zaljubila u Do- 
rušu i Dujmu za to mučno krenuti u osinjak ... Doruša 
mirna kao janje, a sladkohrana na prietek. Djeca je sve za 
rep poteži i o vratu joj se obješaj, a ona da bi, junače, 
uhom makla: Baci preda nju samih ogrizina, mahni kao 
metlom." Bila to siromašna majka,“ a takovu je mučno 
iz kuće izpustiti. 

Šima mislila, da joj ne vele" takovu pred kućom 
osamariti. Doruša sama na jasle, sama na vodu, sama u 
pašu, pa je do duše mučno pregorjeti taku pametnu živinu; 
a opet tko zna, na kakovu se napast može čovjek namje- 
riti! Lukavi su trgovci! Varav je sviet! Kad ti uvali zmiju 
u njedra, misli se ti. Ama što ćeš? G6 se svuć ne može. 
Na svietu nije ništa vjekovito — sve je prolazno. Rodi se 
i umre, nikne i usahne, procvjeta i otruni se: sve je. pod 
žarkim suncem mjenjivo, mjenjiva i Doruša. Kratak je 
konjski viek, kratak kao ljetna noć bujnoj mladosti. Do- 
ruša svoj izvojevala, izvojevala baš po konjsku. Dok je 
mogla, doista je mogla! Nije joj drugi bremena nosio, 
nije ga ni rukama prihvatao. Sad pusto ostarjela, opala, 
ojadila. Sliepe joj oči utonule u ono koštunaste lubanje, 
pešnje“ objesila, noge nabrekle. Godine ujmile svoju 
obilatu. Svaka sa zemanom. I ono je šugavčeta opijalo?7 
sve drago ljeto, pa Doruša mrtva i pripuklas kljusina. 
Kad je tko opazi, kako se u strani klieštajuć* ljulja, po- 





* tih, dobar  * uspor (uzbrdica) kola lomi znači: inad, tko bi 
htio više, nego li može. 3 €, j. izjede sve.“ naučna svakomu jadu. 
* ne vele nije moguće, odveć mučno, težko. Ne vele ti Boga vidjeti 
(viditi) ne ćeš (ne nadaj se) Boga vidjeti * donja konjska gubica. 
" dojilo (sisalo), no kada se doji, a nema što dojiti. * što ništa ne 
vrieđi. * pasući travu. 

sprdno joj otresi: Ej, Dorušo, Dorušo! Na tebi ću brzo 
orla ugledati... 

Tako joj oškopica! dovikni i tim joj se zlovidovanjem 
javi, a stara Doruša mirno prevaljuj kamenčić po kamenčić 
pretucujuć onaj stručić trave, štono se uz kamenčić spružio. 

Dorušu je poznavalo sve selo, sva okolica, jer, i na 
debelu mjereć, bit će se mašila 20 i četvrte, a svakomu bila 
na odmet i pogaz kao čavao na putu. Poznavali Dorušu 
dobro i mlinar i kovač.* Dosta je glava svezala i suza otrla, 
a ni Dujmu nije uza nju krivalo.* Mučno bi se pirovalo, 
da na Doruši nisu mladine skrinje dotjerane u sudjenu 
kuću i ona na njoj dojašila. Ta kako bi i moglo biti ikoje 
selo na zagorju bez mirne Doruše? Na Dujmovoj se mogle 
slobodno goniti kotluše, med ušima puškarati, a da bi ne- 
voljnica repom krenula. Dobra Doruša! 

Dujam plenuo* na pojatni prag nalik liene ženetine. 
Pogleda svoju Dorušu, a puste mu misli ugrijale glavu 
— vrve kao oblačina pred obiesnom jugovinom. Srkne na 
kamiš, užme se u ramenima, nakašlje se, odpljucne. Uzvrtio 
se, klimne glavom, a srce mu puno jada — jada nevidjena. 

— Biedna moja Dorušo! Poznat će Dujam, kad te 
s jasala odrieši. Znat će mu duša! Znat će mu i žena i 
djeca! Znat će i susjedi i sumještani! Znat će i mlade 
udatbenice, kad budu otresale o ledinu* bez Doruše. Ej, 
Dorušo, Dorušo!... ' 

Što je više gledao i na nju mislio, to mu se to veća 
tuga srca hvatala, to veća magla maglila, kanda u najve- 
ćega svoga krvopiju gleda. Znao joj ćud, — bio preko za- 
dovoljan. Ta stotinu se je puta na njoj nadriemao i umoran 
< nemirnjak, šalčina, ziććo.  * gonilo se na njoj često u mlin 
žito i u viganj ugalj. 5 bilo krivo, loše. * neuljudno, lieno sjesti 
(obično se reče žensku). " padale (s konja). Zagorkinje radi ruganja 
ne jaše konja, zato i jesu nevješte jahanju, ter se lasno ukinu. 


Mlada nevjesta na vjenčanju sa svatima mora jašiti, a jer nije na- 
učna tomu, nadje se svedj mirno paripče. 


| 
| 

naspavao, kad bi je praznu s puta kući vraćao. To Dujam 
nije zaboravio, a i kako bi? Svaki mu doživljaj, sada na 
rastanku, bio oštri trn u oku i rana na srcu. I neka je Do- 
ruša bila živina; i neka se je zvala tim nezaslužnim imenom, 
kao i njezine drugarice: ama ona Dujmu draga kao na 
krilu odnihano čedo, jer Doruša bila ona riedka Doruša, 
ona na tegu! biela vrana. Okisao* Dujam. Svoje naobla- 
čeno čelo rukom gladio, ne bi li prebacio preko glave tu 
uzvrzalu ojadjelu misao, pa će — kao iza sna — ženi: 

— Je li ti, aj, Šime! Nuder poviri na prag. — Šima 
po kući nešto opremala. — Poviri li već? 

— Evo me, bolan ne bio! Ta da je poplav udarila, 
revala* bi potočina oko kuće — šaljivo će Šima s kuhin- 
skoga praga, držeći prepredalo u ruci. Slutila po naglasku 
Dujmovih rieči, da je nešto omučan. 

— Je li? Ja bih prodao Dorušu. Ostarjela je. Dospjet 
će, lipsat će. Zuvar“ je štogod imati. 

Šima se okameni. Klubko joj u lievoj, prepredalo u 
desnoj ruci, pa tako stala i uketila,* kanda su joj raz- 
prljene ruke. Zinula na po usta. Upela se na pragu. Ne 
umije ni tamo ni amo, kao da su joj komaštre“ nad vatrom 
zavezane." 

— Progovori, ne progovorila! — oštro će Dujam. 
— Vidi ti moje Solumunice! Htjela bi, da joj u kapu 
krenem i rečem, kao misniku: ,,Blagosivajte, poštovani!“ 
Prodao bih Dorušu, jesi li me razumjela naški? 

— U ime Isusovo! Jadna ja, što ti se je ranije napo- 
veljalo na jezik*! S čim ću ostati?! Taka se ne ždriebi, na 
moju jedinu dušu! To je moja mlinarica i drvarica, moj 
mir i pokoj. Ne prodaji mi je, dok su joj oči u glavi. Jadna 





* na tek uzoranoj njivi. * smutio se. 5 orila, šumjela, orljala. 
* zuvar za uhar (korist). 5 stala i slušala. * verige (lanac), " Ako se 
sumnja o kojoj ženi, da je vještica, zavežu joj mrtvouzice ,,ko- 
maštre““, te onda ne može izaći iz kuće, dok se ne razvežu. 3 palo 
na pamet. Vapoveljati mnogo govoriti o jednoj stvari. 

Šime, s čim ćeš ostati? Crna Šime, što li će od tebe biti?! 
Gdje si, nožu, kolji me! 

— Molitve mi, ti si prava luda! — opapreno će Dujam. 
— Ti bi htjela, da ti je Doruša uviek četvrtakinja! Stara je 
i prestara je, ženska glavo! Ako ti živa izadje na Jurjevu, 
ne zovi me Dujmom! Ne prodam li je sad na Miholjdan, 
hranit ću je mukte, pa onda: ćuko, na! Eto, ja ću te poslu- 
šati, ali dobro oči otvori, ako Doruša otegne u pojati. 

— Bog bio s tobom! U ime Oca i Sina i Duha Svetoga 
— amen! Zar sam ja izkopajnica! naše kuće? Ta ja ne 
bih smakla ni crno izpod nokata, već bih i za nogom dovla- 
čila, moja dušo! Da li mi je žao Doruše kao očinjega vida 
— onako me Gospa pomogla! — milostna je bila. 

— Žao! I ćaća mi je bio drag, drag kao moj dobri To- 
ditelj, pa sam ga pregorio bez naknade; a zar a __—_. 
Doruš4 na derneku?. Treni kesom, eto ti Doruše, ako ćeš 
vilene. Široka je Bosna. Naše Doruše nema kao nema! 
Izjedenim se u mlin ne ide. Bolje jei opanke promieniti, 
nego li platiti komu nadnicu, da joj ono kožetine sguli. 

— A tko bi ti, moja dušo, kupio ono utrgline? 

— Tko bi je kupio, veliš? Hajde, bleko! Zar joj je tko 
na krštenju bio? A baš sam ti ga i ja bena, da ću joj u prste 
godine kazivati... Prevarit će se tkogod. Bit će cigana, 
a oni ti svašta kupe, samo ne pregoni cienom. Vidio je to 
Dujam u Lievnu i u Županjeu. Lasno je prodati: uzmi, 
što ti ljudi daju. Sa mnom će se u dvie rieči pogoditi (s. 

— Vida mi! ta ti je u kabao.? Baš bih dušu ogriešila, 
da sam te razbila. Prodaj i baš prodaj! Nego — našega ti 
ponedjeljka? — opet mi kupi Dorušu. Novaca ne žali, 
a neka je Doruša. Dok je glave, bit će kape. Bože zdravlje 
nama dvoma i djeci! Dorušu, Dujme, Dorušu... 








1 izkopajnica prosutica. (/zkopajnica duše koja navodi prasku 
ili grieh.) ? pametna. * dan vjenčanja. (Zagorci se većinom vjenčaju 
u ponedjeljak.) 

— He-e-e, nu! Dorušu kao Dorušu, izim da jene bude 
u derneku. Onda ću! radje kućifprazan. I naš Marko uviek 
tovari Kulaša. Kad jednoga izdere, drugoga namakne, 
pa uviek Kulaš za njegovim konjskim jaslama. 


sk 
* * 


Miholjdan je na pragu. Po vrsima planin4 već trunulo! 
nešto sniega, u dubinama osviećalo slane na noćnim pri- 
kalama,* za tim izvrnulo Miholjsko toplo ljeto. Po štogod 
noć ugrizala, ama kad vrci* sunce, moglo se u košulji 
hoditi. Na toj tišini i toplini ugrnula otava, zadunavile 
ledine, kao i svake mokre i tople jeseni. Sitni zub," ako 
će i pucati od sitine, a ni krupni na listopadu“ nije sušio 
zube. Još se i zelena grma potezalo, osobito na mladikovini. 
Sa svim tim božijim darom Dujam svezao na jasle Dorušu, 
da je hrani i pita, ter tako sručnije odbije ono ždrebetine, 
neka je više ne ogriza. Nije bilo mlieka kolik ni na dlanu, 
ama ju je iz navike to toliko potezalo za ono nevoljne 
stare Škraljupine." Doruši sada bilo i siena i zobi, koliko 
je htjela, a Šima bi joj tri puta na dan zavojila.* Koliko 
bi god puta Dujam unišao u pojatu, toliko puta opipaj i 
pomiluj Dorušu, kao majka na krilu jedinče, eda li se je 
koje rdje ćunula“; a svaki mu put na um pani: komu li će 
se nesretnjaku u njoj smrknuti! To mu često put pobudi 
silno grizodušje, spopani ga nemir, uzrujanost, tjeskoba. 
Bio u objesnoj borbi. Činilo mu se, da će pod njim ni 
zemlja puknuti, a i sviet mu zamjeriti — njemu duševnu 
Zagorcu — što kani svomu iskrnjemu prodati šilo za ognjilo. 
Bio ga strah božji i obzir svjetovni, a to su dva silna rato- 
borca na nevinoj dušici, kad se u njoj projavi kakova zla 

* pao tanak snieg. * prikala slina, tanki mrazić. 5 vreit od- 
Skoči, uteče. + dobro se zazelenile. 5 sitni zub sitno blago (ovca 
koza, janje).  “ opali list s gore (Šume). " tanka zasukana koža 


(uviek na porugu). * zamiešala brašna u toplu vodu. " udebljala, 
ugledala. 

slutnja. To bio onaj vječni crvić, što Dujma grizkao, nu on 
bi valjda to htio zaboraviti, jer bi mahao rukama, kroz 
nozdrve puhao i glavom klimao samu sebi govoreći: 
— Hajde, ludi Dujme, što klapiš! Topiš se u kapi vode. 
Ta i Doruša je paripče. Psetija večera,! da joj je u glavi 
stotinu talira... u 
Sve tako Dujam htio sama sebe razgovoriti, u. ga 
ipak crvić točio, srce boljelo, duša grizla. Sjećao se kršćanske 
upute svojih dobrih roditelja; sjećao sei propoviedi svoga 
župnika; sjećao se i rieči duševnih ljudi ; sjećao se napdksn 
i ove naše: ,,Čini dobro, ne kaj se, — čini zlo, nadaj Se«.. 
Toga se svega i ter kako Dujam sjećao, nu poi ga 
s druge strane sokolio šaptajuć mu na oba uha: Prodaj, 
i! 
sa I Dujam bio čovjek od mesa i kosti, bio sin oca 
Adama... Dobar kao duša, čist kao vedar dan, ali... i 
M jA se ne osvrtao na Dujmovu borbu. Nije ni 
imao na što. Ta on je već metnuo u glavu jednu: prodati 
rodati. 
si Šu skuhala brašenicu* — kvasnjak kao žrvan — na- 
pekla pun brzdar? uštipaka, odkinula klip pečenice, pa to 
sve smetnula u strunjavicu torbu, da joj Dujam ne gleda 
iz tudje ruke, nit na putu dvostruko plaća. Vilanula i 
jedan tubok,4 da osoli zube i sladje se napije; dočim Dujam 
nasuo bisage zobi i nakljukao vreću siena za put. Preko Do- 
ruše prebacio mutap," privjesio kumparan 1 bisage, te na 
grebenu tvrdo uvezao, da ne spuzne. Na pleća turio torbu, 
o soji,“ preko ramena, objesio vreću siena, u ruci će povesti 
! konjsko se meso ne jede u Zagorju, već se baci 2 rivinu i bi 
ga psetenja izjedu. * kruh pšeničeni putniku za put. ' posuda e 
mješine, u kojoj Zagorci nose meso, da Da še torba ne izmrsi. ši sir 
iz tvorila, naime iz jasenove kore, gdje se usiren metne, da se prižme. 


5 pokrivač (od kozje dlake). # soja soha (drvo na vrhu račvasto, a 
služi na putu putniku, da natovari i raztovari konja. 


—-— > 

Dorušu. Na polazku će Šima na nje baciti dvie kapi vodo- 
kršćne vode — za bolju sreću — kroz jecanje govoreć: 

— Podji sreeetnooo, raaadjo moooja! Mi-iiiru moooj 
i poookoju moooj! 

— Kani se ženo, drvenih lemiša! Ne plači mi tu, već 
pazi na to siromaštva, dok se s puta vratim. S Bogom ! 

Šima se nešto razabrala. Ta žensko u malo plače i 
pjeva. 

— S Bogom, Dujme! Dorušu mi kupi i nijednu drugu, 
da ti je poklanjaju. Prodaji kao svoje, kupuj kao za se. 
Ne kasni! Upamti dobro: Dorušu, Dorušu, Dorušu... 


* 
* * 


Šima unišla u kuću. Navjesila u kutluši vode za priru.! 
Pomela kuću, pa će očistiti pojatu, da joj nova Doruša u 
čisto unidje i na suho stane. 

Dujam se izbacio na cestu, pa udri vuci i poteži za so- 
bom Dorušu kao brvinu.? Lieno, staro, nevoljno. Glacnula3 
se je, ugledala se je, ama trud pritjerao i godine osvojile, 
ter Dujam i potezao i dekao do mile volje. Ne jaši, ne šiba, 
ne mlati, već sve eno onako moleć i dekajuć tihano gamiži, 
da mu Doruša po nesreći u putu ne zapne. Ta znao je Dujam, 
koliko križa“ u glavi nosi... a da ovih nije, zar bi je vodio 
na dernek? Davno je Doruša bila na izvodu!* — davno, 
davno. Dobar je Dujam Doruši, dobar kao majčino mlieko. 
Testa“ krcata mala! i svieta: sve uho do uhai rep do repa 
kao pred potjerom. I Dujmovih komšija, seljaka, znanaca i 
prijatelja na pretek, no on najradje hodio sim, sam radi 
Doruše. Nije ni Doruša uviek tako ponizna bila, — nije ne. 
Znala je nekoč zakovrčit rep i dignuti u vis glavu; znala 
(E Pitra kukuruzovo tiesto pripremljeno za jelo * greda, preko 

koje se — mjesto mosta — prelazi, 3 pojala se, sdebljala se. * u 
kantara su križi desetci. Što više križa, više ok4 (težina), 5 mladu 


nevjestu izvode svati crkvi prve nedjelje, iza vjenčanja. * cesta. 
blago (živo). 


48 


je i pod težkim bremenom prokkivat medju pa 
da prva prodje. Sve je to znala Doruša, ali bilo i prošlo. 
Davno je taj ptić s gniezda prhnuo. Sad valja ovako sa 
ljuljati se po staračku: hoću li ne ću li. .. je kim 
liepo putničko vrieme, inače bi ona S mp 3 o 
u sto ruga na ružnu vremenu ion iko dugu putu; don . 2 
tko polaganije ide, brže dodje. I Dujam pošao i oš A 
poveo i doveo, ter povadio iz pripašaja klin, zadjenu ga 
u strninu,! svezao za nj Dorušu, razdrieši vreću, neka se 
gladna maši; a i on će uza nju sjesti, da mrvičak zagrize. 
Činilo mu se još rano vodati po derneku Dorušu, pa i ne- 
naučan, da mu klapa prazna trbušina. Sjeo, ara noge 
i jede. Još mu se nisu ni tri zalogaja u grlo omakla, a ci 
in na — kao iz rukava. 
m. Bog, hemšeri!* Jeli, more, kljusina za pro- 
iu? 
m ciganin ! Gotovo strašilo! Crn, odrpan, . 
Od zalogaja bi odkinuo, a dao bi mu, da ga oči ne gle : ha 
Rasta srednjega — štrko,* okošćo,* ubožno. Mpue oči kao 
varen zec, pa njima vrti i streljaca kao crnostrig u : 
kad na plien vreba. Crvene gubice za radia, zubine ća 
izkesio, kao kad pseto na što reži. Izpod star e mo 
suknene kapetine viri bič uturučene? modnim Podr 0 
crne ručine kao dvie prakljače.'? Da te i neoperušanim ja: 
jetom nudi, mučno bi ga se mašio. Po crnoj i ha. 
mogao repu sijati. Ono izkrpljenih gaćetina pao : : 
oblieće kao lovno vižle oko sgusnuta busja. Po ga am : 
do nad koljeno, spustio crnu košuljetinu. nama se m 
zelenim pisom. Na nogama mu se odprndile*! opančine o 





: stm (zemlja, na kojoj je požeto žito). ? komšija (susjed), 
š nečist. “ tanko ošibito. * mršavo, suho. * ljutica zmija. : gram 

jad ći či avijen, zasukan.  “ kosmušina kosa, 
razkinut, otrcan. 5 uduručen zavijen, asuka: mio pshisma. 

i nei Jani drvo, kojim žene na daski ili p 
vlasi neizčešljani.  '“ plosnato x ' u 
peru robu. '! odvalile, nezgrapno stoje na nozi. Reče se: odprnudio 
gubice, kad bi tko počeo plakati (uviek porugljivo). 

više goveda,' — no sa svim tim goropadnim vanjštinama. 
Cigo oštar, ozbiljan — kao najveći mudrac. Ne da ga, šale, 
rdji na se! Odkud! 

— Je li kljusina za pazar, more hemšeri? — prihvatit 
će nekim ponosom Ciganin, zavirujuć u zube Doruši. 

— A on opet: ,,kljusina“! Hajde, drpo, pusti me u 
miru izjesti ova dva zalogaja. Ne rugaj se sa mnom, jer si 
se namjerio na runjavu nozdrvu* — kao oljutito će Dujam. 

— Govori: što joj je u glavi? 

— U glavi joj je ono, što ti nemaš. Ti nisi trgovac, 
vidim ja. Taman je prilična prga Božiću... Staračka je: 
pogledaj mu u obuću, pa mu hodi u kuću. Ti kupiti moju 
Dorušu?! Odlazi! 

— Ne šalaj se, more! Reci mi svoju. Ne gledaj ti na 
moje haljine. I u strunjavici bude pogača. Ciganin sam ja, 
more! — Cigo će. 

— Ti bio, što bio — to su tvoji posli. Doruši je u glavi 
petn'est talira, ni sponje* niže. Da ti znaš, što je to, uhvatio 
bi me u besjedi i s blagoslovom bi mi dao. Na Jurjevu po- 
ravnila dvan'estu, zdrava kao dukat, potežna, što ti oko vi- 
djelo nije; mirna, sladkohrana, dobra kopita — sve je pri 
njoj konjsko. 

Dujam sve još obasiplje hvalama. Pregoni li ga, pregoni, 
kao da se Ciganin ne razumije u konje, dočim bi u tomu i 
najboljega trgovca stoput žedna preko vode preveo, pa ti 
se Cigo — na te rieči — zamuha i ode naglo. Nego, kao da 
nešto zaboravi, eto ga natrag. 

' "to su pričaline (priečke, briečanci), stari opanci odozdo izple- 
teni razkrojenom kožom i tako se nose, da nije gola noga. * ljuta, 
oštra čovjeka. 5 Prga je dobro nesazreli ječam, koji siromah povlata 
(poodkida), u Criepnji ga na vatri osuši, samelje i kao puru jede. 
Naravno: ,nije prga prilična Božiću“, jer je ova u proljeće; kad 
siromah nema što jesti. | sponja (spona) kvačica od tanke žice na 


nogavicama, pod vratom, ili na rukavima, za zakapčanje. Nž sponje 
niže nimalo cjenije. Ne vriedi sponje (spone) ne vriedi ništa. 


lija U'ević: Dokonice, 4 

— Reci mi, more hemšeri, zadnju — najnižu cienu. 

— Kume Dujme! — skoči se susjed Dujmov — kume 
Dujme, ne budi ni ti careve besjede, — popusti. 

— Kume Jure, ja se tebi čudim! Zar ti ne znaš, što 
je Doruša? Ama eto: neka ide za deset. 

— Drž pet, ni pare više — odrješito će Ciganin. 

— Pet, pet, pet! Nisam ja to, Ciganine, ukrao! 

— Ne valja ni tvoja, Ciganine! — prihvati Jure. Ti 
primakni, Dujam neka popusti — gotov pazar. 

— Poganac! mi je prekinuo, kad je za to povedeš. 

— Drž šest, ako si mužko. Pljuni mi u gubicu, ako ti 
više dadem. Ma ni fendika više, — Boga mi! 

— Podaj, podaj, Dujme! — graknuše okolo stojeći. 
Podaj! — a silimice će ih uhvatit za ruke, da ih pogode. 

— Eto: neka ide, kad ste svi toliko kidisali. 

Dujam sasu šest talira u kesu, Ciganin odvede Dorušu. 


hk 
* *k 


Što svjetina, što marva, što dućani, što razne druge 
prodaje pritislo cielu prostoriju s ovu i s onu stranu hladne 
Cetine. Rekao bi: sva je marva i vas sviet tu. Bilo meko 
jesensko vrieme, bio zadnji dernek, pa i tko nije omjerao 
doći, došao. T& kako bi i mogao biti na Zagorju koji dernek 
bez bezposlenjaka? ! 

Dujam prebacio kumparan? i mutap* preko ramena, 
kano da se s tora kući vraća, u ruci nosi ular — svoj sretni 
ular. Digao glavu, naherio peškir“ na desno uho, stupa 
oštro, ukočeno kao vojnik. Tko će mu u torbu zaviriti? Po- 
nielo se vlaše dobrim pazarom, liepom srećom. Ne grize ti 
ga više savjest, ne boli srce. Ta Ciganinu je utisnuo Do- 
rušu, a Dujam crnog Ciganina i ne smatra svojim ,,iskrnjim“. 


! konjska nahlada. * kwmparan vrst mužkoga odiela, što dosiže 
do pod pojas (kao u gospode jaketa, tek kraći). * znutap tkanina 
od vune i kostrieti. “ rubac, kojim zagorci omataju glavu. 

Da, Ciganinu uklepa ,,pasju večeru“, neka se on njom 
baroži! — misli. Svanulo se Dujmu mimo vas sviet u der- 
neku. Razbašio se i razpaunio, kanda mu je vas sviet u 
džepu. Pričinjalo mu se, da se svi dernečari ogledaju na 
njegovoj pametnoj glavi, pa ga miga* duša s njim obieliti 
zuba. Ne staje on na zemlju. Ponosno se niha, oholo ko- 
raca kroz te — po njegovu umovanju — kupusne glave. 
Nije to mačiji kašalj. Prevariti Ciganina o paripčetu! Ej, 
to je komad pameti! Sve Dujam tako knadio,* kako je 
Ciganina nasadio, kako li će mu se čuditi komšije i žena — 
ona njegova vječna žugulja“ — i kako će mu se radovati.., 
Ne nadao se ni petači, a sasuo u kesu šest talira! 


ki * * 

U derneku zapalila pusta vreva i gagolj,“ da se ništa 
ne može razumjeti, pa ga sto puta stao napetim ušima. 
Sila svieta razne dobi i stališa. Marva prikrila zemlju kao 
oblak svod nebeski. Papak do papka i kopito do kopita. 
Dućani se uredali pod bielim čadorima, pivničari na trupi-: 
nama sieku zaoblice“ i zanudjaju na glas rujnim vincem. 
Vruća, vruućaa, vru-u-u-ća-a-a! — kriči oznojena mom- 
četina noseć na ražnju s vatre pecivo. Kaštelanca-a, kašte- 
lanca-a-a ko poganca! — dere se pivničar sa stola izkokotiv 
krvave svoje oči. Opute-e-e! Opanaka-a-a! Vučija!-a-a 
Čanjaka-a-a! Kamiša-a-a! Lula-a-a! Krušaka-a-a! Jabu- 
buka-a-a! — prodire kroz dernečarski žamor; dočim guslar 
sa Studenaca" pod vrbom uz gusle pjeva ,,Vukalović Luku“ “ 
iz ,Osvetnika“ fra Grge Martića. Ne pjeva ga guslar samo 
svojim grlom, već on pjeva i kretom, i naglaskom i po- 

! barožiti (čim) boriti se, misliti o čem. * ne smije se, boji se, 
straši se, mučno je. * mislio, promišljao. (Knadio bjesmu: sastavljao 
pjesmu.) “ ujedljiva, grintava, žugava, (ženskica). Mužkiću se reče 
žugo u istom smislu. 5 vreva, govor množtva svieta (n. p. u sajmu), 
kad se ne razumiju rieči. 5 pečen brav. 7 selo u imotskoj krajini, 


gdje su najbolji guslači. 
Ed 

gledom, koga umjestno svakoj pobranijoj rieči dodaje, pa 
bi rekao, da je junak Vukalović pred tobom. 

Gospoje se podpahuzke,! razpaunjene, uzšmigale* po 
derneku pod razapetim suncobranima, da im žarko sunce 
ne opali bliedo lice. Zasitničile korakom, uzvrtjele se, 
kanda su na mravinjaku; nađviruju se u dućane, zagle- 
daju se u ovo i ono, osobito u narodnu vezenu robu Zagor- 
kinja, pa nešto začičaju i udri se smij. Do ovih gradskih 
lepirica nihaju se mlade Zagorkinje: zamašite, butrastes 
i rumene kao proljetno jutro. Objesile svoje ruke suncem 
opaljene, izbočile razvijene prsi, vesele i živahane ponosno 
se jedna s drugom cirlika i miče, da što liepa u derneku vide. 
Kad kraj Zagorkinje prošumi gradsko djevojče utegnuto 
u pasu kožnatim utezalom i na glavi sršećim šeširićem, 
onda se koja otvorenija obazre i obode priezirnim pogledom 
posprdno pod glas govoreć: Belaj ti robu skrojio! 

Kod mosta, štono preko hladne Cetine prebacuje, na- 
nizao se prosjak do prosjaka svake boje“ i svakoga riza.* 
Tu se grbeša uzdahtio vapeć i pitajuć milostinju; tu lazar 
pred sobom drži razastrtu torbu, ili na krilu u razvraćenu 
kapu prima blagodarni novčić; tu sliepac vapi i pita; tu 

. sakataja podiže sgrčenu nogu, prepali šljuk,“ ili onakaženu 
ruku, eda se i njemu što na ,,put božji“ udieli. Do prosja- 
čadi — na povratku iz derneka — sjedi postarala seoska 
štopanjica uza svoje dvie nove kotlušice. Skružile joj se 
oči kao pred suton kozije zenice, zadriemala, kad i kad u 
driemu klimne glavom, 4 valjda bi je tako i san prevar io, 
da tuda često ne trgne koji znanac, ili znanica, mašajuć se 
za nove kotlušice, kucukajuć u nje i pitajuć cienu. Kotlu- 


! ispod pazuha (mišica).  * uzhodale, uzvrzale.  * bužrast punih 
obraza, debeo. “ svake boje raznovrstan. 5 svakoga riza razne vi- 
sine, razne vrsti. * prepali iznemogao, satrven trudom, slomljen 
(prebala mu noga slomljena noga, tek je koža drži) ai gnjit (kosi 
na nozi od koljenaštdo gležnja). 

šice doduše tvrde glave, kad odole ovoj kletoj sili udaraca, 
kojima ih namjernjaci procvokoću. 


Trgovci se uzlietali dolje gore kao pometeni ždrali, da 
koga žirovnika! kupe, ili koješta drugoga pogode. Tamo 
po livadi i uzduž rieke eno jašaju mlade i tovne konje na 
prodaju svedene. Tamo vidiš i ciganče na svojoj utrglini,* 
kako očajnički odapinje.* Sve se vidi, sve se sreta doliš 
Dujmova Ciganina nikad na oči! Stara je to konjska pija- 
vica!... Kupio u Dujma Dorušu — onu staru hrbinu,+ 
kakovih je malo u dernek svedeno. Ama Dujam — božji 
planinac* — bio prosti težak, da ga nije gledao trun u jaju. 
Doruši bile , istina, u njega pune jasle, no nije ju nikad če- 
šagijom prodrpao, da ono kaljužine mahne i otruni; pa je 
neboga starica bila ulisena" od pusta gnjusa na osoci? 
ležeć kao ospičavac u presušbi izciedjelih vrk4.% Ciganinu 
s toga bile pune ruke posla, da Dorušu umije i izčešlja, eda 
je pomladjenu okretnom desnicom na izvod dovede. Netom 
s Dujmom obračunao, našao svoje družtvo, pa će s njima 
i s Dorušom u busje, u samoću. Najprvo je prekovao u sve 
četiri noge, te joj podšišao rep, razmrsio grivu, ošišao čičke," 
namazao kopito — očistio je svu kao ogledalo; za tim joj 
u čeljusti turio klip drveta i udri ga se turpijaj ono dugih 
zubina, što no najtemeljitije odaje konjske godine. Doruša, 
junače, sada kao mlada petakinja! Ne bi je poznao sa četiri 


' vol uhranjen, utovljen. > uirglina komadić stara konopa ili 
užeta. (Utrglina reče se staroj iztrošenoj kobili, kravi., Utrglina slabo, 
nevaljalo, utrgnuto, slomljeno u povoru, hrbtenjači.). * skače, igra, 
trče. “ krbina razbijena kotluša, lonac, ili koja druga zemljana posuda. 
(Reče se i staroj bačvi, badnju, da je Arbina.) Ovdje znači staro, ne- 
vriedno i istrošeno paripče.  * priprost, neizobražen. * uliseno uma- 
zano, zamrljano, zaliepljeno. . 7 mokar gnjus pod blagom. 5 vrka 
napenj, što se napne na koži. (To se zove još puholjica sitne vrkice, 


što od vrućine baci po koži, ili “zasib kad baci. po koži crveno kao 


zrnje prosa.) * čičak se takodjer zove dlaka u paripčeta povrh ko- 
pita iznutra u prvih nogu, a izvana u zadnjih nogu. 

oka u glavi. Čista, svietla, kalupna,' masne dlake, da se 
izkazati ne može. Svaka joj je na svomu mjestu, svaka 
pjeva, a kad bi se još ojunačila, eto je zbilja kao bujne mla- 
dice. Pa i to zna izvojštiti crni ciganine. Ta nije mu to prva 
Doruša . . . Za bis tvrdo privezao Dorušu, povadio kanžiju, 
pa je omari? i okrpi vičuć: vidi! Koliko je god puta kan- 
žijom opuze,* toliko puta ponovi: vidi! Doruša se na ne- 
upamćena vraga namjerila, ter udri džisaj, kano da je po- 
vilenila. Ciganin opet: vidi! a kanžija ožeži jadnu Dorušu, 
da iz kože vrci. Kad ju je ovako dušmanski izlemao, zauzda 
je, pruži drgu, da je jaša* i prodaje. Bio ovaj malošan kao 
klubko predje, lagahan i okoprčan" — baš pravi konjski 
binježija." Za slagati i prevariti bio pravi ciganin, — nije 
mu bilo premca ni u vražijoj kući. Za pisom mu kandžija, 
na peti iz opančine proviruje oštar, neopaziv badalj. Uzjaši, 
šine, obode vičuć: vidi! nagnuv u dernek kao na gorskoj 
vili. Udegenčio7 se na Doruši kao pravi pravcati Ciganin. 
Ne pogleda tamo — amo, ne vrti se, ne govori, već upro 
očima medju konjske uši odapinjuć kao srna. Svak se s puta 
uklanja, svak bježi, svak se čuva videć, da se je Ciganin 
s crnom svojom glavom omrazio. Cigo sve to vidio i opazio, 
ama on, on: to ljući, to žešći, to pomamniji, nek se vidi, što 
je junački Ciganin. 


* 
* * 


Dujam se izmorio glavinjajuć po derneku tražeć 
mladu Dorušu, kako je skastio, a opet mu žena na odlazku 
upelila.š Tko bi joj na oči bez Doruše? ... I na dan Boga 
Božića pregrizala bi mu svaku kost kopčeć* ga Dorušom. 


1 kalupan šestan, liepa života, pravilan. ? omaritt ošine, udari, 
zamlati (uviek čim tankim na pr. pritom, šibicom, kanžijom, ko- 
nopom, užem). * opuzli isto kao i omariti (obpuzli se omaknuti se 
niza što.) “ jašati jaše. 5 okoprčan žilav, čvrst, okretan, levan. 
5 dobar jašilac. " uspravio, uzoholio. 5% upeliti dobro preporučila 
? kopčiti koreći često, sve uviek. 

“Bilo to Dujmu na pameti. Obašao sve, prebrao sve: ama 


onakove, kakovu bi on htio, nema pa nema. 


Dodijalo mu hodanje, a i naljutio se na tu konjsku 
oskudicu, jer se cienio povratiti kući praznih ruku. Popeo 
se na brežuljčić, bacio poda se mutap i kumparan, sjeo i 
zapalio. Cieli mu dernek pod očima. Opazit će tako na 
jednoč, gdjeno se u derneku sviet turka i uklanja, a Ci- 
ganin s konja kriči: čuvaj se! čuvaj se! Nadigao se Dujam, 
razkolačio oči, pogleda izpod ruke na to nenadano čudo- 
vište! Prizri! mu se, kanda je konj pod ciganinom Doru- 
šine dlake, pa se brže bolje zametnu mutapom i kumpa- 
ranom, te će na susret ubrzati, da mu se u sviet ne pro- 
krade. Spusti se pred Ciganina, podigao u vis ruke vičuć: 
Stani, stani! 

Ciganin stao, Doruša u kolutar? razjarena i oparena. 

— Razjaši, ako je za prodaju. 

Ciganin vrci kao puce.# 

— Ako si mušterija, evo ti dobra omica,* ama, Boga 
mi! dobra, znaš? Ne vodi Ciganin, što ne valja, ne vodi, 
Boga mi! 

Dujam se zagleda, omjera, promjera, zvirka, a ne može 
na dlaku ni vidjeti, jer se omica — recimo po cigansku — 
uzvrtjela, uzstupčila," uzmučila kao belaj. Žensko je, 
dlake dorotaste, kalupno, ni sitno, ni krupno: taman za 
Dujma. Zapela mu se za oko, pa on — mudri Dujam — 
skastio trenuti kesom,* ne bude li sveosve preskupo. 


— Deder Ciganine, da joj povirim u zube. 

1 (brizriti ) kao da je nešto opazio. * + kolutar (skakati, propi- 
njati se) na okrugao, okolo naokolo. * kao lastavica. (Stari su ju- 
naci nosili ječerme izkićene srebrenim pucetima, ili kositernim, ili 
od koje druge kovine, ter bi u nestašici olova kidali ova s prsiju 
i njima pucali.) “ mlado žensko paripče (konjče) od 2 do 4 god. 
" (uzstupčiti) sitno koracati, nemirno stati, tući polagano, ali često, 
nogama o zemlju. “ dobro platiti. 


56 


Ciganin uz veliku molbu i milovanje otvorio čeljusti, 
pa će klimnuti glavom na Dujma: 


— Eto: je 1 de omica? Ne laže Ciganin! Zubi su konjski 
ispati,' tko zna, što je paripče. Evo ti je mlade, liepe, 
zdrave kao duša. Vidi oko! (Doruša u skaku.) Vidi uho, 
kako striže; vidi prsij vidi noge — vidi, vidi! — 
i što god više ponavljao ,,vidi“, Doruša to bjesnija, jer 
joj vidi“ zlovidjenje bilo... 

— Ašta je omici u glavi? 

— Petdeset i pet forinti. 

— Ne luduj, Ciganine! 

Dujam već skastio toliko izbrojiti, jer mu omica omi- 
ljela, odražala kao odražala. 


— Petdeset i pet forinti, kaure, ni krajcare niže. 
Vidi je, vidi! — Doruša se gotovo razletjeti. Stravić* koze 
pase. .d 

— Daj ti nju meni za petdeset. 

— Jok, Boga mi, jok! — pa kao da će srdito, uvriedjen, 
džipnuti na Dorušu, a Dujam ga potegnu za rukav. Mučno 
mu pustiti Dorušu. Nije ni skupa onako mlada, zdrava, 
očna. To sve Dujam vidi. Pa opet Doruša, a to se Dujmu i 
htjelo. Ciganin je hvali i hvali. 

— Daj za petdeset, ako si trgovac. 

— Jok, jok, vjere mi! — pa da će opet na Dorušu. 

— Podaj, Ciganine! — začekičašeš svi — podaj za 
petdeset. Ne budi ni ti careve besjede. 

— Ne mogu, ljudi, Dina mi! Taman mene toliko stoji. 
Dajte mi barem koji forint dobiti. 

— Podaj, Dujme, petdeset i tri, pa vodi. To je pogo- 
djeno. Podaj, podaj! n% 

! svjedoci. pP stravić strah, bojazan. Stravić koze base pastir ši- 
bicom ustavi koze, kad bi bježale u štetu. * začekičati jezikom re- 
koše svi u jedan glas. 


s mm. % 


' 

— Eto: ja poštenu ljudima ne presiecam. Evo pedeset 
i tri. — Povadi kesu i izbroji Ciganinu petdeset i tri forinta. 

— Ahirli! ti bilo! — doda veselo Ciganin i mahnu u 
dernek. Veseo i Dujam, veseo kao vedar dan. Svaka mu se 
dlaka na glavi smije, svako udo mesa u veselju trepeće kao 
sitne zvjezdice na vedroj ljetnoj noći. Ta da je i ukradena, 
vriedila bi osamdeset! Ovo Dujma još većma uzpievčilo. “ 
Tko bi mu u torbu zavirio? 

— Baš sam se pod sretnom zviezdom rodio! — sam 
će sobom. 

— Kljusinu u krv dao,* a ovaku bedeviju, mogu po 
duši reći, za komad kruha kupio! Kad mi je komšije vide, 
reći će: Gle Dujma! Vražiju glavu ima! A ono moje žugulje? 
Raztapat će se od radosti kao gruda sniega u pramčioku. 
Ej, Šime, Šime! Da znaš, što ti Dujam vodi, izašla bi mu 
na susret do po puta. 


* 
* *% 


Podne minulo, sunce nagnulo i oborilo. Dernečari se 
osukuju svojim kućama. Sazivlju se komšije, izkupljaju se 
znanci, a kočija za kočijom okitila ravnom cestom. Uzlu- 
palo se i ono tovarnih kola, kao za inad. Znanci na okupu, 
u ćumicama,* po litar ubiju u glavu, neka veselije prevale 
onaj komad puta do prve krčme, ili obliži, do svoje seoske 
polupine.5 I cesta otiešnjela... Mjeri se itamo i amo. 
Hoće ,,kaštelanac“* svoju... Do mjere dobar drug, preko 
mjere metne stid pod noge: nepošteniji nego li popovske 
uši." Kani ga se! Ni zakon ga ne veže... Velik je to slo- 
bodnjak! 

I Dujam se otisnuo sa svojom mladom Dorušom- 
novalijom. Zapražio se i zacrvenio kao varen rak. Ona mu 
vesela blažena kapljica udarila pod kožu. I mogao je Dujam 








' srećno. * pooholilo, uznielo, osokolilo, posililo. * skupo prodao. 


* ćumica buljuk, skup osobi. 5 slaba i na oči jadna kuća. “ vino 


iz Kaštela. 7 pop izpovieda, pa čuje svašta. 

odnieti vazda svoju jungu,!' a da bi se poznalo na njemu. 
Ta malo je kad on nakrivio,? jer bila pečaš čovjeka: 
Dujam bio dobar živini, mladoj Doruši prekodobar. Mlado, 
vatreno, pa je ne htio trti i moriti on'iko težak, već je u 
ruci vodi, kao djever na izvod nevjestu. Doruša kleto po- 
vodljiva*: sve prsi i prsi. 

Kad je bio na domak kuće, onda će Dujam uzjašiti i 
ošinuti, neka se vidi, što kući vodi. Šima iza kuće iztrgla 
oči gledajuć, eda li Dujma s derneka. Svaki čas izleti i po- 
gledaj. Rekla mu na odlazku: ,,Ne kasni!“ Trže Dujam. 
Opazi ga Šima, kako džisa. Ono mu se peškira odmotalo 
s glave i niz pleća spustilo kao djuvegiji na polazku s pira 
iz puničine kuće.“ Umješta Dujam peškir, ali se umjestit 
ne da, jer Doruša grne kao željeznica. U malo i u kratko 
spade Dujam pred kuću, razjaši i sjede na sopicu* pred 
kućom. 

— Evo ti, ženo, Doruša, ama Doruša! Sveži je za tu 
šuplju stienu,7 da ne mahne.* Truni joj u šaci trave, 
neka te upozna kao svoju gospodaricu; a ti, moj mali 
Antuka, daj der mi s kuta veliki kamiš i lulu, da odbijem 
dva dima. 


Mali poslušao otca. Dujam zamaglio kao vulkan. Na- 
digao peškir i kapu, zavratio do lakata rukave, raztvorio 
njedra, da mu se ono zašumljenih prsiju razhladi. Iz očiju 
mu kipi oholost, na brcima dlake smiju. Napuhao se kao 
ljut mačak. Duhani i muči kao ukopan. Kadikad pogleda 
podrugljivo svoje komšije, štono mu novaliju došle vidjeti 
i begenisati. Dujam puši, komšije se snubaju" oko Doruše. 


! junga oka i p&. * opio se. * peča komad (peča čovjeka krupan 
č.) “ dade se dobro voditi (povodljiv čovjek koji se ne drži rieči). 
5 Običaj je u zagorju, da punica zetu, pri odlazku S pira, zapne 
peškir na zatioku i objesi niz kosti. “ sjedalo od kamena pred kućom. 
7 U kućnom zidu uzidan šupao kamen, da se tu može živina svezati. 
5 uteče. * suubati se hodaju polagano, bezposleno, nemarno. 





59 


— Što si za nju dao? — upitat će jedan. 

— Više nego vriedi — podrugljivo će Dujam. — 
Dao sam pedeset i tri forinta. 

— Za komad kruha — prihvati drugi. 

— Baš za ništo! — Jure će Šimunov, a on se je u neku 
najbolje razumio u konje. Nije mu ni živinar u tomu bio 
momak. ' 

Jure oblazi Dorušu, poteže je za rep — je li žestoka, 
ili liena — pipa oštru kost medju ušima, zaviruje u zube. 
Mlada kao mlada. i 

— Mlado, Dujme! — nastavi Jure. — Mlado, brate! 
Mukte, a Bože joj daj tvrdu glavu.! Ja ti se radujem! 

— Što bi ti rekao, Jure, koju godinu pase?* — 
oholo će Dujam. 

— Petakinja, Dujme, kao amen! 

I stari Jerko o štapu doklipao iz komšiluka. Ponetio? 
se do crne zemlje. Očenaši mu o vratu vise. Zaduši ga ono 
dosadna kašlja. Htio bi i on reći koju, a kašalj ne da. Za- 
počme do po rieči, pa onda: glu, glu, glu! — kao pitomi na 
striehi golub. Već on nešto slutio. ,,Petakinja! U Ciga- 
nina!“ Za petdeset i tri forinta!... To starcu ne moglo u 
glavu. Ne da pusti kašalj, a bacio bi i on svoju, pa nek mu 
Dujam skuđi curu... 


Dujma inače svi obasuli hvalama, pa on kao puran na 
sjeništu.* 

Šima se uzletala. Ne zna, za što će se mašiti od veselja. 

— To je ukradeno! — viknut će Mate od Doruše. 
— Vidi je, kako je... a Doruša na to ,,vidi“ da pobjesni. 
Vrci Mate iznebušen na obor, Dujam će osorito: 


1 tvrdu glavu“ — zdravlje. To se samo paripčetu reče. * ko- 
liko joj je godina. (Živini se to reče.) * ponekio se pogrčio se, pognuo 
Se. * šjenište (sinišće) prostorija okolo guvna, gdje snoplje nanesu, 
kukuruz i plasti sadiju, ako u pojatu ne može stati. Tu uviek ima 
po koje zrno žita. 

— Ne viči tu, beštijo jedna! Zar si pobenavio? Ti oči 

ti kažu, da je predljivo kao vrag. Mlado, neutrveno, a on 

- viče kao u mlinici! Jes? ga vidio! Donesi, Šime, malo cava- 
rike,' da nazdravim komšijama. 

Donese Šima punu dvoručku. 

Sjede i piju. Nazdravljaju Dujmu na dobru pazaru, 
na muktišu. Primače se i mrak — gotovo suton obavio 
zemlju. Čobani s marvom na domak kući. 1 Dujmova 
Ruža goni Milovu i ono ždrebeta. 

Doruša opazi ždriebe, nahrza, ždriebe odhrza i ubrza, 
pa će kroz ljude vrcom pod Dorušu. 


' cavarika tanko (slabo) vino. 

NA BUNARU. 


ao pramglavice! zasegla suša, kakove su se riedko sje- 

ćali u svomu životu mrtvi starci. Upamtili su doista 
dosta jadnih godina, ama ovakove nisu lje nikad. Iza 
proljetnih kiša bacilo na buru. Bura se uzmahala, projo- 
gunila i uzbješnjela, kao da je na krv puhnula*: dere, puca, 
lupa kao luda. Mnogi mislili, da je gdjegod krv pala, ili 
koja nesretnica diete udušila,* jer upalio božji hršum, 
ovi suhi grad, da oka ne mo'š otvoriti. Toliko kuća razki- 
nula, odrina* prevalila, dublja prekinula, goru izkršila, 
voćke sasukala:“ sve to pomamna bura opustošila. 

U Tominoj se kući okupili susjedi i okitili“ se oko 
vatre. Svaki rekao svoju o tomu zlosretnu vremenu. Stari 
Toma sjedi na priekladu," puši lulu i sluša, što tko govori 
i kako tko nagadja. Odbije po dva-tri dima, podigne glavu, 
uzdigne opune svoje siede obrve, pogleda po čeljadi nekim 
priezirnim pogledom, kao da ju je tim htio ukoriti, kako 
neumjestno prosiplju rieči i neuputno se prepiru. Opet 
se posrpi* po vatri upičuć staračke dlane. Kad i kad za- 


* proti svojoj glavi, proti sebi, na svoju propast. ? kao da je 
gdjegod u blizini tko poginuo. (Nar. vjerovanje.) * Kad udari velik 
vjetar, narod cieni, da je koja ženskica hotimice udušila diete, ili 
tko poginuo. * loza dignuta na drveće. Obično su odrine pred 
kućama za hlad. " izmotala. * sjeli jedni uz druge. 7 stiena do 
kuta, na kojoj poklopnica (ploča u cjelini, što pokriva kat kod 
vatre) kuta stoji. Imađu dva: lievi i desni. * pogne, pogrči, 

mumlia, uztresne svojom starom, zakabanjenom! i ča- 
djavom kabanicom, zahiti lulom prpe? iz vatre i sve uviek 
odbija golubove." Kad na kamiš dobro srkne, u luli za- 
čvrči kao spuž na ugljenu. Prokašlje se, odpljucne, pa će: 

— Sad je, djeco moja, i na me došao red, da i ja re- 
čem svoju. Vi ste se uzrakoljili* i rekli ih svakakvih. Tako 
ne valja! Staračka je besjeda prva, puna zreloće, puna 
izkustva, za to i najpametnija. Pogledajte u onaj orah na 
oboru — pokazuje ga kamišem. — Eno ga u svoj svojoj 
napunosti, pače se je i postarao; a ja ga pamtim, kad je 
bio tanak za teljig.5 Bi li mi vjerovali? Dakle: davno se 
je Toma rodio, dosta zla i dobra upamtio. E, pa dobro. 
U momu životu pamtim tri, četiri — ne bih hlio lagati 
— ovake žestoke bure, ali, djeco moja, uviek je tada bila 
jadna godina. Sad je sve propijurilo,“ sve se otreslo zimske 
studeni i počelo klijati, nicati, cvasti. Bura će to sve po- 
piti, a rani ptić leti... 

— Striče Toma! — reče Martin — što tvoja staračka 
odsieca: na što se je naoštrila ovlika buretina i led sad u 
nevrieme? 

— Sinko moj po Bogu i poštenju! Ja ne vjerujem, 
sjedina mi mojih, u lude naše seoske govorancije, već u 
Boga i njegovo sveto hotjenje, pa što se god dogodi, to 
sve Bog šalje, ili pripušta na sviet jadnih grješnika; da li 
je ova rdjetina drnula, na što je drnula... Eto, neka sam 
na laži, a Bog na istini. Svakako ne će muče proći ovo 
vrieme. Molimo Boga, da se moja ne iskoli.7 

Svi pokunjeni, omrdjeni,* žalostni, kanda ih stari 
Toma vrelom vodom poli. Znali su, da je domišljat Toma. 
Na njegovu uviek izadji. 

* 
*k * 


! zaogrnutom.  * sitne žerave. > dimove. * kokoš ,,rakolji“ 
prvo nego li snese jaje. > smotano (savijeno) drvo na oblik, koje 
drži jaram volu na vratu. * počelo pupati. 7 obistini, dogodi, izpuni. 
% tužni, smućeni. 

Nakon sedmodnevne bahate bure izvedri, ugrije, 
upeče. Nigdje oblaka na svodu nebeskom, kolik lišaj. Za- 
vladala vedrina, kao da se je nebo zatvorilo. Sunce svaki 
dan to vruće, to žešće. Osuši sve, što zelena nadje. Ledine 
izbieljele, gora užutjela. Ni struka trave, ni kitice grma. 
Vehlo i uvehlo, čeznulo i izčezlo. Što sunce ne popi, to sitni 
papak! izprpa,* pogazi, otruni, pa ti zamamno zagorje 
izgleda u kajalačkuš crnu ruhu nalik, iza ljuta rata, ratna 
poljana. Ozima žita sazrijala prvo vremena: ošćurila, oja- 
dila, oigličavilat kao na suši; jarik5 se uvratenio* i oka- 
menio; zelen se borila i borila, pa i ona oklepila," obarila 
se i objesila kao na sučijavcu" haljina. I tako uteče jedno 
za drugim. Jadna godina! Svak tužan i mučan, kao da mu 
je u pepelu sve osvanulo. Ne čuješ ni pjevanja, ni okanja,?* 
ni vojkanja,!% ni dozivanja, nit nadlagivanja!!: sve kao 
ukopano. Zamukle i diple i svirale, zabacila se i šijavica!? 
i prstenak,!3 ne igra se ni kide!* ni ploke,!* ne meće se 
kamena s ramena, ne kupe se siela, ne poteže se kljuke!“ 
ni klipa,!'7 ne igra se ni sljepice, ni ježa: svak na nogama 
umro. Prepao se i bogat i siromah, jer zinula gladna go- 
dina, a gladan se ne može utješiti. Kad se u nebu smrkne, 
zemlja stvrdne, koši!# prazni, čereni!? vedri, eto jada! 
Neimanjstvo tvrdi ključi... Tješilo se, nadalo se, uhvalo 

i sitni papak ovce, koze. “ izkopa. * crno, što se nosi, kada 
iko umre od svojte. * bila tanka kao igla, sama slama. 5 ječim 
(ječam), što se sije u proljeće.“ ne raste: više, ušipčio se. 7 objesila 
se. * * sušičavcu. * okanje pjevanje s drugom. (Prvi počne pjevati, 
a drug mu pomogne ne izgovarajući rieči, tek samo pjeva glasom. 
,Ded mi okni“. Uviek zadnji drug kasnije pristane pjevajući.) '" pje- 
vanje iztresajuć i zavijajuć glasom na razne načine. '! nadlagivati 
se Šalati se, što komu za šalu lažna govoriti.  '* brojčana igra na 
prste iz ruke. 15 igra večernja na prsten.  ** Metne se kapa na le- 
dinu, te je jedan čuva, drugi vrebaju, da je nogom kinu. 5 igra na 
pločice, 1/5 igra, kojom jedan drugoga za prst poteže. "7 igra o klip 
drveta, tko će ga komu oteti. |! Posuda, u kojoj se žito drži. 
19 ljesa (lisa) nad vatrom, gdje se meso suši. 

se u skoru porosicu. pa jok! Nebo svako jutro osvitalo 
vedrije i bistrije. Mrka kapa zli biljezi... E pa što ćeš? 
Živu se u zemlju ne da. Nego još ni po jada, dok se je po- 
tezalo pitke vode po čatrnjama i bunarima, po lokvama 
i uplitcima,' a kad ove presušiše i predušiše, vrtjela se je 
svakomu kapa na glavi. Bilo u svieta i sitnoga i krupnoga 
zuba. Živina ne umije reć, al umije leć. Izpustiš li živinu iz 
šaka, gotov si prosijak. Uplitka nestalo, živa voda daleko. 
Dok se je u koga potezalo, sgadjao jedan drugomu, ama 
se izlilo i izpuljkalo,* pa nigdje, koliko bi u oko ulio. 


PA 
* * 


Nasred sela, u jednom docu, bio velik bunar, izkopan 
i utvrdjen u gnjilavici još za turske dobe. U njemu se samu 
još potezalo, jer bio sauzetan,* a iz gnjilavice pištilo i 
brizgalo do jadne dobi godine i na najvećoj suši. Riedko 
kad bi se izlio, a kad bi se presušio, bilo bi trke. Bunar i 
dubok i širok, okrunjen suhozidinom do promaja,* da se 
ne bi što u nj omaklo i uvalilo. Pred njim je korito za 
pojilo, iz okola vrbe i jablanje. Tu marva planduj, putnik 
se odmaraj, težak ljeti na podne počivaj. Bunar nije nikad 
bio sam, a u ovoj bezvodici služilo se njim sve selo: nosilo, 
pojilo, pralo. Dok je voda bila debela, teklo sve tiho i mirno, 
a kad se dno počelo ugledati i voda zamućivati, čulo se 
svega i svašta u jagmi i tiskanju. 


* 
* šk 


Bilo jedno po podne. Sunce oborilo i prižeglo po svih 
devet zakona. Brda, glavice, gruđine, njive, ledine: sve 
trepetilo i nadrhćivalo na živu ognju. Ovce ostojke" pod- 
vrle glave jedna poda drugu — tako stoje i dahte; goveda 





1 uplitci voda, što je gdje uplila, kad je kišilo. (Nije bilo 
upliška, nije bilo potoka, kad je kišilo.) ? izlilo do kapi. * drži 
puno. * do puca u stegnu (metar visine). 5 na nogama. 

se uzastenjala izvaljujuć jezik; konji se uzmuhali, vrknu, 
kad im muha u nozdrvu unidje, oblete okolo bunara od- 
mahujuć glavom, pa opet se jedno drugomu prikuči pre- 
bacujuć si glavu preko grebena, stupčeć nogama i mašuć 
repom na ljutog obada i dosadnu muhu. Kadikad dodju 
vodarice, naliju, uprte, odnesu. Tako mikljalo! do pred 
mrak. U sunca zahod digla se pljeva i mrav na bunar. 
Nije zar ni najnesretnija stopanjica u kući ostala. Osukale? 
se vodarice kao ždrali, spale na bunar. Tu sve vučija do 
vučiješ kao na pazaru, a žena do žene zahiću kablima, 
dižvama,* bukarama, krbamaš — koja je što imala. 
Pusta jagma i tišma, koja će prvo naliti i bistrije zahititi. 
Tiskaju se, očepljuju, gurkaju, viču, psuju, galame, kao 
da baštinu diele. Koja koju omari užetom, prokine šakom, 
obode laktom, kine nogom, — a ova se tada izvrati nok- 
tima za gubicu, prnjcima* za kosu, rukama za vrat, — 
kao osudjenici u paklu! Psuj jedna drugu, potvaraj, kle- 
vetaj, što joj ni vlas na glavi ne pomisli, pa odturaj 
jedna drugu i pljucaj u gubicu. Tkogod prodji, čudi se, 
tkogod vidi, krsti se. Sunce se upelo i oketilo" na vilin- 
gorju, kao da i ono radoznalo čeka, na što će okrenuti taj 
ženski rat. 

Moj stan tik bunara, a jer bilo vruće, odmah ranim 
jutrom prikučioš kapke prozora. Pristupih na prozor, 
naslonih se na lakte i kroz cirotinu* gledao otaj ženski 
krndiš.!'* Sve to tako trajalo i tko zna, kako bi se razkrstilo, 
da ne trže stari Čovo. Nešto pregluhljivao, pa nije svaku 
ni čuo. Kad se primače, vidi, o čemu se radi. Htio bi ubr- 
zati, a kleta starost ne da, pa i priečaline,!! kao za inad, 

! mikljaju mravi iz zemlje, crvi iz rane, čeljad sa sajmu. ?* ođ- 
motale, pošle jedna za drugom. * posuda drvena za vodu. + posuda 
drvena, kojom se zajiće (zahiće, grabi) voda. * posuda od mieha, 
kojom se zahiće voda. * prnjatak prsti (rieč uVredljiva). " popostalo, 
stalo na mjestu. 5 pritvorio. * pukotina. '* gonjanje, bitka. '' (bri- 
čaline, pričanci) stari opanci popriečani (izpleteni) odozdo kožom. 

Ilija Ujević: Dokonice. 5 

svaki čas spadaju s nogu. Dajandiše! se i siluje mlateć 
nogama o valjutke* po putu mrmljuć i psujuć, dok se do 
vodarica doljulja, a onda nižiš štapinom, koje se dostri.+ 
U to ću i ja raztvoriti kapke, ninuh i nakašljah se. Voda- 
rice opazile, nagnuše u sumrak, kao iz lupeštine; a ja se 
vratih u sobu, užegoh svieću, uzeh pero, da mi se s pa- 
meti ne ukrade ovaj prizor. 


I siluje se. * stiene (kamenje). * udara (nizati koga štapom) 
“ dostrieti (dostriti) dostignuti. 





će te 


PRED KADIJOM. 


ve se potmirilo. Kleta tišina zavladala crnom zemljom 

kao iza ljuta okršaja. Sjajni mjesec šeta pučinom 
nebeske vedrine, obarajuć svoje sjajne trake na nepre- 
glednu Kosovsku poljanu. Na okolo Kosov-polja nazireš 
u buljucima po koji komšiluk, a i njih bi ti noćna tišina 
sakrila, da ih gusti dim ne odaje. Ni pjevanja, ni okanja, 
ni gigoćanja za žive oči! 


* 
EJ * 


Na konju sam, a kalauz! preda mnom mužki odapinje 
kao zec, kad ga vižlad? okupe. Čvrst kao srna. Gdjegod u 
kakvu šumadiju —- na Kosovu ih ima na više mjesta — 
imoj ti hrabri kalauz laća otragušu s junačkih pleća, kao 
da je vuka nazreo. Mislim se, što mu je, a mučno mi bilo 
udariti mu u obraz, da ga zapitam. Ne bijah ni vješt toliko 
arbanaškomu jeziku — on je znao samo arbanaški, po 
nešto turski, a sasma malo naški. Rasla mi kapa na glavi! 
Ježuri me spopali! Pusta protezavica i zijavica na meni, 
kao da će me sedam groznica uhvatiti. Duša došla do vrh 
nosa, što no se reče. Da si me zaklao, ne bi kapi krvi trglo, 
u:kakvu sam biću bio. A kauluz? On naučen okršaju, oda- 
pinje vučki,* samo se kad i kad obazre i šapne: ,,mos utuut, 
zotnii“ — ne plaši se, gospodine. To mgpi i ter kako dalo, 

\ Vodič, momak pred konjem (turska rieč). * lovna psetenja. 
(Obično se reče ,,vižle““ omanjemu psetetu.) * kao vuk. 


68 


veći šušak!' u glavu . . . Pregorio se kao pregorio, pa u ruke 
božje. Nije druge; udrio rdjom o plot, ni te, ni ove, već 
pitam: 

— Ej, što ne govoriš? Gdje smo? 

— Evo nas taman nasred Kosova, još dva sahata, 
pa smo na mjestu. Ne govori na glas, pope, jer će nas 
obojicu crni mrak pozobati, ako nas turske haramije očuju. 
Ovdje su neki dan dvojica zaglavila, 

Smrzao se na konju kao mosur.? Noge pripukle, rekao 
bi, da im svaka kost o sebi stoji. Sjaših i poveđoh konja 
za sobom. Gazim živo preko neoplakanoga groblja. Sva 
mi nemila prošlost pred očima, kao na dlanu, pa mi se više- 
krat smililo protresajuć staru slobodu i današnje robo- 
vanje. Mjesec sve jače prosiplje svoje svietle trake; no 
isto kojekad lupnem nogom o kosovsko busje, a gdjegod 
o kakvu košćurinu. Nu, i kostiju na Kosovu! Oh, liepi 
ostanci izginule braće! Uzmem, cjelujem i na zemlju 
spustim osušenu kost. 


* 
X šk 


Omičemo oba skladno. Nagazismo — ne znam, kako 
— na jednu kuću. Sama samcata na polju kao brod na 
morskoj pučini. Ni dvora, ni obora, ni mačke, ni paščeta 
pred njom. Gledam, što je, kakva li je to sablast preda 
mnom. Je kuća, nije kuća: hiljadu misli preko pameti... 
Ali je ipak mladenačka znatiželjnost neutaživa. Nakanih 
upitati kalauza, što je ta kuća tako na sami izložena. 

— Čija je ovo kuća? — upitah. 

— Umukni, božiji čovječe, zub te zabolio! Možda 
su tu hodočastnici na klanjanju — odgovori mi. — To 
je turska džamija, to je spomenik cara Murata, kad no 
pogibe bojak bijuć sa Srbima.? 

! strah (šušak se zove mala životinjica, što ljeti muči blago, 


jer sisa krv.) * led, što se smrzne od kapi (,,svieća“). * Kosovo je 
palo godine 1389. 


0 

U srce me dirnuše ove rieči. Udilj zaboravih vas strah i 
podjoh pred džamiju, da pri noćnoj mjesečini razgledam 
to znamenito mjesto. Tu leže sileni Murat i ratoborni 
Miloš, o komu i pastir u gori i mornar na moru zanosno 
poje. Srljam tamo — amo kao vrtoglava ovca. Nigdje ništa, 
već se kad i kad ćuk oglasi iz dotičnih! šumica kroz noćnu 
tišinu. Moj drug odjuri napried misleć me tako za sobom 
premamiti. ' 

Bacih se na konja, a vrući uzdisaji nadimlju mi mlade- 
načke grudi. U meni velik nemir. Srce mi se uzmlatilo kao 
čekićem. Izvadih kutiju, zavih smotku, zapalih, da mi 
tuga sa srca mine. Ne pomaže ni to: dimi smotka, dimi 
glava: mislim uviek o Miloševu junačtvu. Tako se osovio 
na konju ni kiseo, ni veseo. Pogledam, je li pregazivo 
Kosovo. Opazih nedaleko buljuk seljačkih kućeraka. 

Evo nas, Bogu hvala, na skašćeno? mjesto! — sam 
ću sobom. — Mi kućama, a puške: tum, tum, tum! Nasta 
graja. Moj ti kalauz ni te, ni ove, već skide pušku s ra- 
mena, turi fišek iza pojasa. Cak, cak — nategnu pušku. 

Umrijeh ja! Vrtim se na konju kao mrav na panju. 
Vitlam očima tamo — amo, da opazim, što je. Uzvjerio 
se i konj: džipa u ražanj kao biesan. Bože, žalosti!... 
Pusta vika odliega kosovskom ravnicom. Puške sievaju, 
ljudi viču, žene nariču, djeca kriče, psetenja laju! 

— Razjaši, poginusmo! Turci pliene hrišćane. 

Sila Boga ne moli. Sjaših prvo, nego bi dlanom o dlan 
udario. Stulih se,* nalik mačke, kad u nuglu miša čeka, 
u bližnji potočić. Očuje se kad i kad zvek noževa i zvizda 
taneta. Tako je trajalo cieli sahat, a za me nenavikla či- 
tavi viek. Zatim sve umuknu. Nigdje žive duše. već samo 
na mahove odjekne tužni glas: Kuku, Savko! 

Ne smiješ s mjesta, nego gdje si, tu si. 


! bližih. ? (skastiti) kamo se misli doći. 5 ( stuliti se) umirio 
se pogrčen u klubko. : 

Kasno je doba noći. Već se sjajni mjesec na goru 
napeo, a mi obojica čamimo pod noćnom vedrinom. Ni 
crne ni biele jedan drugomu. Drug mi se uznemirio i sam 
soboni razgovaraše: gdje ga ne ubih! 

Sve kao poklano. — Ajdmo! — rekoh mu. 

-- A kud, tužan ne bio? Ta vidiš, da smo propali 
ako se ikud maknemo. Ne će od nas ostati ni vlas na glavi. 

Tako se mi pričajuć ninut čovjek s puškom u ruci 
po više nas. Kako uzdiše, Bogu je plakati. 

— Tko je to? — viknu nam natežuć pušku. 

— Ja sam, kume Stanko! — na to će mu moj drug 
prepoznav ga. 

— To si ti, Paško! 

— Evo baš ja. 

— Pa što si se sgurio u potoku? 

— A kud ću, po Bogu brate, kad iza ušiju siplje kao 
grad? 

— Ajde sa mnom, ti ne smiješ u G., dok ne svane. 
Ta vidiš, da su se turci pomamili kao gladni vuci mrcvareć 
neosvećenu raju. 

Podjosmo svi zajedno. Netom me vidješe, upoznaše, 
da sam rimokatolički misionar, a oni hrišćani. Dodjosmo 
u kuću. U kući pusta žalba, da od milinjaž nisi mogao 
slušati. Srce ti puca, suze same rone. Ugrabljena Stankova 
Savka. Navalila četa Osmanlija, opljačkali bogatoga 
Stanka i odveli mu krasnu jedinicu — djevojče od 16 go- 
dina —- ubavu Savku, kojoj nije bilo para na širokomu 
Kosovu. 

Tu malo pojedosmo i napismo se; ali se je svaki za- 
logaj u jed obratio, gledajuć nemilo stradanje potištene 
raje. Svu blaženu noć ne stiskoh oka. Jedva izčekah bielu 
zoru, da prosliedim put, a još više, da izbjegnem novim 
neprilikama . , . 

! (ninuti) ukaza se. * sućuti, 

Kako priča stari Stanko o nevoljnomu kršćanluku 
pod turskim progonstvima, nemoguće je opisati. 

Tko se naslonio uz prieklad, tko uz kut; tko uz stolac 
stao hrkati, tko tamo, tko amo: ja kao noćna straža, svedj 
bistrih očiju. 

Do malo će zarudjeti željna zora. Pievci ne predušuju 
pjevati. Djeca se krtože! po posteljama; ženskadija iz 
kućnih nugala uzdiše. 

Još se nije liepo razsvanulo, evo banu ciela četa tur- 
skih zaptija.* Svaki nakostrušen kao medvjed. Viču, psuju, 
urliču kao smamljeni. 

— Ala, krstu! U kadije svi! Sinoć ste pucali u mirne 
putnike; a ne znate, skoti, da ste naši robovi?! Pa ste 
tako podivljali i na Turke se dižete?! — viče jusbaša.: 

— Nismo, efendum!* Nismo podivljali, nego su mi 
sinoć kćer ugrabili — pokorno će Stanko. 

— Kakvu kćer! Sikter, ogli gjaurine!* Pred kadiju 
brže! 

Ja kao ukopan. Turci izvezaše biednu raju, pa s njom 
pred kadiju. 

Mene prepoznaše, ne svezaše me, no ipak reda je bilo 
i meni pred kadiju. 

Sunce malo poizskočilo, a mi pred kadiju. Tko tužniji, 
tko žalostniji! Ni kriv, ni dužan, evo me u turskim rukama, 
evo me na rubu propasti. Oh, Bože!... 

Kadija sjedi u ćošku sudbene sobe — kako je to običaj 
— prekrižio i podvio noge. Tik njega fildžan kafe: srkuca i 
puši. Kad te pogleda krvavim očima gnjevom zažarenim, 
Sviest ti se zamanta, groza te hvata. Mumlja i mlati šakom 
O pod, da nam tim veći strah zada, a većega nije moguće 
ni pomisliti. Poče vikati na nevoljnoga Stanka. Izdrečio 
oči kao varen zec, napuhao se, navalio, kao vlah s koca, pa 


' probudjena djeca u postelji vrte se, zievaju krtože se. ? oruž- 
nika.  * starešina oružnički. *“ gospodine “ Šuti, opaka rajo! 

mu ne da nebogu ni jezikom zametnuti, nit biela zuba 
ukazati. 

—- Ti, stari džine,' buniš mirne putnike — viče ka- 
dija — sad ću ti platiti. Ej, Omere! povali tu psinu, pa 
ga daruj sa 15 batina, neka zna, što je pravedni kadija. 

— Aman! efendi kadija! nemoj me prebijati ovako 
stara i nevoljna. Vidiš, da lajem na motiku.? Već sam na 
p& umro. Smiluj se mojim sjedinama, koje su me poklo- 
pile, i ovoj na licu nabranoj koži. Turska vjera sjedine 
časti. Daj mi s mirom umrieti, nisam krivac, Bog mi je 
svjedok, a moja Savka neka ide, kud je i otišla. Aman! 
nemoj me! — tužnim će glasom Stanko. 

— Sikter, krstu! Kakva Savka i pasja vjera! Ja sam 
kadija, ja sam tvoj gospodar. — Ej Omere! lupni raju, 
nek časti kadiju, koji pravicu kroji, i carsku zemlju, koja 
ga hrani! 

— Aman! efendi kadija! — kliče Stanko razvraćajuć 
pred sobom, spram kadiji, objeručke prste i tim mu kaže 
— taki je običaj u turskom sudu — da će mu dati mita 
deset dukata, ako ga pusti prosta. 

Kad je kadija razumio..., pusti u miru Stanka! 

Ovako ti je pred kadijom! 


! vraže. ? lajati na motiku umrieti. (Motikom se kopa grob.) 


em 








amer 


ZADNJA DAĆA: 


dočiću pod izbubuljenom!  kičerastom*  glavicom 
«osamljen jedan dom seoski. Sam samcat ko ćuk na 
poli,* ko kukavica na odsječku. Da pašče ne laje i pievac 
ne pjeva, naličio bi samotnu pastirskomu zakloništu na pla- 
nini. Zar se još u seobi naroda tu uvro i sakrio, pa na tomu 
i ostao. Gdje niko, tu i obiko. Dok na nj ne nagaziš i rukom 
ga se ne mašiš, ne vidiš ga, jer ti ga udolica otimlje; a i. 
ono se granatih dublja i kitinjastih kljena nadkvičilo,t 
oklopilo, ogrlilo i obavilo tu samotnu kuću, nalik platnene 
tkanine bulino bliedo lice. Kuća ipak nije odpadna?: ši- 
roka, duga, poskočita" — sauzetna" pločatica.* S pod- 
nevne bedre, na sredini, velika su ulazna vrata. Na somi- 
ćima* po jedan prozorčić i dimnjak. To je sve, što izvana 
oči vide. Prama zapadnjemu somiću, na tlu ognjište sa 
dva prieklada i kut. Na kutu iz zida srši kotlenica!“ sa vi- 
sećim dvojim komaštrama, poviš kotlenice pričavlana 
za gredu daska, gdje zimi stopanjica kruh kvasa, a krtočić 


* U nekim se mjestima daju tako zvane ,,sedmine“, a ima i 
više običaji u davanju daća, no ja sam se držao stare navike moje 
rodne Krajine i susjednih joj mjesta. ; 

* izbubuljenom nadignutom, ovisokom.  ? kičerastom klisurastom, 
kamenitom. 3 pola stiena, litica. “ nadkvičilo nadvilo, nagnulo. 
5 nije odpadna nije loša, nije ružna, nije malahna. * poskočita vi- 
soka. 7 svaka posuda, u koju više stane, nego li se misli. 5% ploča- 
tica pokrivena pločom. * somić pročelje kuće. '" kotlenica drvo, nad 
vatrom o komu vise komaštre (lanac), o kojima visi posuda za varenje. 


ZA 


za kvas nataknut je na obrtanj.! S desne strane ognjišta, 
uz zapadnu bedru kuće, prislonjen je tovarnjak hambarić? 
s brašnom, na njemu su naćve, nad naćvama o klinu visi 
sito, lopar i solnjača. Prama somiću nad kutom po gredi 
s jednoga kraja na drugi klin do klina za izvješaj čobanske 
dugalije kremenjače, mokrih kabanica i obuće. Izpod 
grede su u somiću dvie male ostavice* izdubljene do po 
zida: jedna za pričaline, druga za dječinje zdjelice i kašike. 
Netom stopanjica o kuću klone sinijom,* djeca se udri 
na kut penji, po zidu čaprljaj, dok se ne dokopaju svoje 
čanje* i kašika, da im baka baci grumen“ pire i škrone! 
kašiku bjeleža*. Pram ulaznim vratima, uza zid, jesu 
žrvna — ta vječna napast zagorskih cura i mladih ne- 
vjesta. Uz vrata na ploči vučija, na vučiji bukara, nad 
bukarom o užetu obješena krba. Kuća je gnjilavicom na- 
bijena, da bude toplija, a po gredama ljesa opletena za 
sušitbu kukuruza i drugu ostavu. S lieve strane ognjišta 
pružio se do prieklada Ante umotan u svoj biljac. Napobedrio 
se, upekao kosti u razsviedjenu" vatru, da mu ublaživa 
staračke kosti trudom, godinama i bolešću složene na tu 
mrtvačku postelju. Ante bio živ na kući, najjači u selu. 
Miran svakim težačkim krajem.!% O jaslama mu visjelo pet- 
naest privuza!! i tri ulara: u pritorku ? kozjači!š i vunja!'+ 
priličan broj, kao u dobra stečera! ividoka,!'“a svoju brazdu 
zemlje imao pod svakim oblakom.'" U Ante su tri sina 
' ' obrtanj drvo nad ognjištem u sjedatijoj kući, o komu vise 
verige.  * Zovarnjak hambarić posuda drvena od to oka za držanje 
brašna, ili žita. * ostavica malo mjesta, gdje se što meće. + stol 
okrugao, na komu se jede. * čđnja ili čanjak zdjela za piće (jelo). 
“ komadić, gruda. " škromuti (kiše) pasti, porositi malo. * mlieka. 
" zazsviedjena (vatra) razpaljena, dobro gori. '' miran svakim te- 
žačkim krajem ima sve, što težak potrebuje. '* uzica, kojom se 
rogata marva veže. '* pritorak, pred kućom ili stajom ogradjeno 
zidom za ležanje marve. '* kozjač koze u obće. '! vunja ovca. 


!5 stečer steklac (koji stiče). '“ vidok dobar čuvalac. '7 bod svakim 
oblakom na raznim mjestima okolice i dalje. 

kao tri grada, tri nevjeste kao tri vile, da ih nije bilo stid u 


derneku. U pet ih sela ne bi takovih našao, a nijedna šćirka,! 


već se narodilo djece kao mravi. Pa još i starica Kata — 
žena Antina — bila u kući. Vidjelo se i na unučadi, da je 
baka u kući, jer svako zdravo i zaobljeno kao kulenčići.? 
Baka pitala i gojila svoju milu unučad, pošto su majke oti- 
mali drugi posli: voda, drva, trava, paša, pralo, žrvnanje 
i sto drugih potrkušica — sve to nevjeste zvalo, — pa su 
bakina briga djeca, da ih pazi i gleda, njeguje i svrstuje, 
eda se po nesreći koje u bunar ne omakne, u vatru ne 
lupi, sa zida ne ukine; a još da nije ono opakih svinja, 
volova bodača i ritavih konja, ni poć muke — ama dobra 
baka mora i na to paziti: da joj prase ne ugrize diete, bodač 
ne opara i paripče ne zamlati, pa onda? ... 

Ele stari imao svakoga božijega dara, ama Ante biedan 
ostario, gronuo* i pao na tanke grane. Što bolest, što sta- 
rost: Anti puna kapa.“ Ovim ga putom smrtimice zabo- 
ljelo, smjesta na nj zagrmjelo. Došle vile pod oči. Proušila 
se i selom Antina loga." Nema ga ni u polje, ni u ogradu, 
ni na njivi, ni na put, pače ni u crkvu, a on je ovoj vazda 
dolazio, dolazio i na pušavici" o Vodokršću. Uz popa i re- 
metu bio i Ante. Znanci i prijatelji za to dolazili u pohod 
svomu Anti, da ga vide i bolestna razgovore. Vidjeli, da 
ga je crna zemlja prisvojila: da će im se izmaknuti. 

— Haji, haj: nena ga! — svaki bi na povratku u 
sebi smrsio. 


* 
ik e 


Proljeće je. Trava zazelenila, gora propijurila,7 a 
stoljetni kljeni nad Antinom kućom zarusili“ i od _pram- 


' šćivka žena, koja ne radja djece. * kuleučić nadjeven hra- 
nivom drob krmeta. * gromuo ostario, nesposoban za rad, pao na 
nogama. ' puna kapa dosadilo, dodijalo. " Zoga bolovanje, ležanje. 
5 pušavica vijavica, kad snieži i sjever raznosi pahuljice sniega, kad 
bura dimi sniegom. propijurii dobro propupati. * zarusili tek 
počeli zeleniti se. 

čioka prolistali. Žute se kao naranče. U ranu zoru složi ptice 
na njima kao moba! na polju. Sve cvalo i mirisalo. Ciela se 
priroda preobrazila po umaku zimske studeni. Sve pjevalo 
i napredovalo, a sam se Ante grčio, motao i kamikao* na 
mrtvačkoj postelji. Stala bi ga jeka kao ubodenika, dok bi 
se sjetio, da tim ucvieljuje kućnu čeljad, napose svoju 
tužnu drugaricu, a onda stisni bolno srce i ušuti. Još se 
tješio varalicom nadom, da će se nadignuti i stresti, nego 
mu se kfis odbio,* pa na ništa nije mogao zinuti. Tada 
mu se smrče pred očima videć, da je došao stožini.“ Ta 
prazna vreća uzgor ne stoji... 

Htio poći na onaj sviet mirne duše, kao i svaki pravi 
kršćanin, a vidio, da ga Bog pozivlje na račun, pa će sinu 
Šimunu: 

— Šimune! Sine moj! Podrani ujutro i podji po don 
Ivana. Pozdravi mi ga s moje strane i reci mu: neka mi 
moje sve nosi. Ne će Ante živa u crkvi nikad vidjeti! Gotov 
je! Tako ti, moj Šimune! Želim se, dušo, narediti. Ne za- 
boravi: neka mi moje sve nosi. Je s čuo? Neka mi nosi 
sve moje — sve. 

Starac ovako naredjuje opočivajuć na svakoj drugoj 
rieči, a kućani ciknuše u grozan plač... 

— Što vam je, Bog vas vidio? Što vam je? Zar ste i 
vi djeca? Dosta sam živio. Svoj sam kruh izjeo i viek iz- 
vio. Moram seliti Bogu na račun. Eno u selu nema nijed- 
noga moga vrsnika: svi pomrieše. Ne rimajte* mi kod 
ušiju, već ti, Šimune, podrani, kako ti rekoh. 

Starac navuče na se biljac. Čeljad umukla, samo kad 
i kad vrući uzdisaj i duboki jecaj oda tu mrtvu tišinu. 


! smoba skup čeljadi na radnji (kad se ne radi za platu, nego 
na molbu [mobu]), osobito kad se žanje. ? kamikao uzdisao od bo- 
lesti, jecao, prenemagao se od muke. 5 kis odbio nije ga bila volja 
jesti, nije mogao jesti, akoprem gladan. “ došao stofini došao na 
umiranje, na smrt. 5 ne rimajte ne plačite, ne krivite se, ne derite se. 


zA 

Čeljadi zgubljena kao ovce bez svoga zvonara. I Ante bio 
zvonar u svojoj kući, bio ranioc i kasnioc, bio starešina i 
upravitelj, pa i s one mrtvačke postelje — dok je bio u 
boljoj snazi — napućivao: što će tko raditi i koje će za 
kojim krajem poći. Njegova se nije presiecala, nije joj 
ogovora bilo. 

Stara Kata namjestila siniju, molila pred čeljadju i 
večerali. Po večeri pošli svi na odmor, osim starice, jedne 
nevjeste i starijega sina Luke. Ovi ostadoše uza staroga, 
da mu vode dodadu, prevrnu ga i vatru staknu. Malo 
kašnje došlo iz sela ljepota svieta na sielo, na čuvanje 
bolestnika. Taki bio običaj. U Antinoj kući moglo sjedjeti 
puno duša za vatrom, jer bilo i prostora i stolaca, ama tu 
večer tko se je dokopao prieklada i kuta, neka Bogu zahvali. 
Vatra se razplamsala kao klačina,' sviet sjedi, grije se i 
duhani. Razgovori teku tiho i mirno, da se bolestniku ne 
dosadi. I stari Ante izpod biljca poviri, pogleda po čeljadi, 
pa pitaj za ovo i ono, o čemu se govor zavrzi. Kata donese 
iz ćemera? dvoručku vina, da sildžije* stope jezik, a Luka 
punio lule. U ćemeru se potezala još jedna desetakinja 
kao crkavica,“ kan da se je predvidjala Antina duga bolest, 
smrt i po smrti daća. Da, godina je duga, imanje veliko, 
kuća na glasu: odpalo ina prijatelja i namjernjaka; čeljadi 
dobrinjak primaklo, ali u Ante bilo dosta motika vinograda, 
ljepota uzvoda,“ pa i na jadnoj godini ne bi se presušio 
čep Antine bačve do šarke.“ Za težaka i prijatelja bila 





' klačina vapnenica (mjesto, gdje se pravi živi klak, vapno). 
* emer konoba kamenjem šćemerena. (,,Ćemer“ je i neka vrst kese.) 
* sildžife sastančari noćni kod vatre, ili pred kućom (ljeti). ' crka- 
vica vino, rakija kao crkavica t. j. jako, dobro. (Crkavica je neka 
vrst bolesti na marvi, što je odmah ,,prikine“. Za to kletva: Priki- 
nula le crkavica! t. j. dao Bog, da odmah umreš! Kako crkavica 
odmah pokosi marvu, tako odmah dobro vino, ili rakija ugrije uši, 
tko pije. Dakle: jiko, snažno, kao grom.) * uzvod redovi loza uz 
medju kraj oranice. “ šarka groždje, kad počme zrehati (zoriti). 

uviek naporuč! čaša vina, suza rakije i lula duhana. To 
bio stari običaj Antine kuće. Na Anti se nije nikad izkolila:? 
mali usjev, zla godina“. Bog mu davao objeručice, on 
čuvao smrtimice. 

Sviet sjedio i sjedio do jedne dobi noći, a onda svak 
svojim putem. 

— S Bogom, Ante! — halaljivali se odlažeć. — S Bo- 
gom! Prašćaj! 

— S Bogom, braćo! Prašćajte i vi! 


*k 
*k še 


Šimun zaspao kao zaklan. Proljetni ga dugi dan i za- 
hladica uljuljali boreć se s crnom zemljom od sunca do sunca, 
a izkinuo ses toliko noći uz otca, pa kakvo čudo, što Ši- 
mun nije naoposum' ni Gospe pozdravio, a san ga ukrao? 
Tako u komadu odkinuo do trećih pievaca. U to se probudi, 
diže, prekrsti, pa će poviriti, koja su doba. Taman zora 
zarudjela. 

— Eh, idem po don Ivana. Dok dodjem, valjda ga 
nadjem na nogama. Ako se i ne bude digao, ne smeta. 
Bolje je reći: evo me! nego: kamo me! 

Uputio se Šimun kruničajuć." Namienio je za žive i 
za mrtve, a ni po živine nije bila gola kost. Ta i o njima 
se žive. Gdje v6 ne miče, konj ne hrže, ovca ne bleji, koza 
ne kveveće: nema tu kruha! Šimun molio, pamet mu uti- 
cala na bolestna otca. Bio to dobri otac — i radiša i šte- 
diša. Kad sve i ne bi bio taki, bio je otac, a krv nije voda. 

Taman Šimun pred župničku kuću, a sunce po vrhun- 
cima razasulo svoje zlatne trake, na kojima se, u žutini, 
preliju gorde klisure, po gori talasa rosno lišće. Šimun i ne 
opočinuo, već se podom čuje lagahani cvokot postola; 


> 


| naporuč na ruku, gotovo, spravno. * iskolila ispunila, dogo- 
dila. * fžkimnuti se ne spavati. * uaoposun kako valja, uputno, po 
želji. * kruničajuć moleć u krunicu (ružarje). 

dočim župnički momak vatru spirio i trunuo! u konjuš- 
nici konju. Na izlazu iz konjušnice opazi i upita Šimuna: 

— Dobro li si ga uranio, kumim te Bogom! Baš je 
dobra ona naša: ,,Što mačka koti, miše lovi“... 

— Nevolja me goni, moj Jakove! 

— Nevolja? 

— Velika nevolja! 

— Bit će doista stari skratio! 

— Još mi je u kući. Ne znam, hoću li ga živa zateći — 
suznim će okom Šimun. 

Dok oni ovako pod glas govorili, župnik bio vedrih 
ušiju, čuo i na vrata ninuo* — držeć časoslov u ruci. Šimun 
skoči sa solarića,* krenu u kapu i peškir, pa će: 

— Blagoslivajte, poštovani! 

— Bog i sveci, Šimune! Zar me stari vapi? 

— Pozdravio vas je milo i drago, moleć vas, da ga 
dodjete narediti i da mu sve njegovo ponesete. 

— Kako je moj Ante? 

— Još duša u tielu! — a suze mu niz obraz kao zrnja 
groždja. 

— Ej, sinko moj! Svi smo crna zemlja. Znam, znam, 
da mu je težko. E pa hvala Bogu! Mlad umrieti može, a 
star Živjeti ne može — stara je rieč. — Jakove! Polazi 
užeći svieće. Kad mi misu odgovoriš, mahnut ćeš konja, 
jer ću odmah poći, da me ne čeka bolestnik. Možda ga i 
žedja mori. 


*& 
sk EJ 


I don Ivan se težko postarao. Bit će mitiot šestdesetu. 
Biel kao ovca. Liepe kobi, lagane kosti: čvrst kao puce. To 
jutro don Ivan rekao tihu misu, da prvo dovrši. Kad Jakov 
misu pjeva, valja ponieti brašenicu u torbi, tko je misli do 
* trunuo malo metnuo. * sinuo pokazao se. : solarić stube 
izpred vrata na zidiću, kud se penje u kuću. * smitio prošao, pro- 
mašio. 

kraja slušati. Dug je kao ljetni dan. Ostarilo, otežčalo, 
svalilo se kao stari župnički momak; a i onako se uz dobra 
i ravna gospodara razlienilo, da ti ne će u hitnji skrviti. 
Kad bi u misi bilo ,,Slavavičnji“ i,,vjerovanje“, nikad kraja. 
Dok prenese misal i doda staklenjače, hoće se posla! Vukao 
nogu za nogom kao prebijen. Šutalo okolo oltara kao stara 
kljusina u glavici. Migala je duša što komu prihvatiti, jer bi 
ga Jakov okrpio, da mu je mitra na glavi. Inače bio dobar 
i vjeran svomu gospodaru. Nije se ništa za njegove prste 
priljepčalo. U tomu bio čist kao srma. U njegovim rukama 
sve bilo. On redovinu! primaj, on kupuj potreboće, on pro- 
daji, an pričikaj i odvjet daji svakomu. Bio sluga i gospodar. 

Kad je don Ivan misu svršio i Bogu zahvalio, iz te 
stope pošao. Šimun prebacio peškir preko ramena, kapu 
turio za pripašaj; u jednu ruku uzeo svjetionik, u drugoj 
nosio zvončić. Šimun gazi prvi. Na polazku Jakov krenuo 
u zvončić na crkvici, čim je dao znak, da se poputbina 
bolestniku nosi. Po svim okolišnim oborima, putima i 
ulicama sviet na koljena kleknuo: krsti se, naklanja se i 
moli. Opazio pred župnikom Šimuna Antina, a to svietu 
bilo dosta... 

— Ovim će se putom oteti — puno jezika zamećalo. * 

Šimun i župnik gamizali pomalo. Na susretu putnik 
kliče, težak odlaga ratilo, kliče, u prsi se tuče pred Gospo- 
dinom u otajstvenom hljebu propraćujuć ga skrušenim 
kršćanskim pogledom uz vrući vapaj: prosti, prosti! Oh, 
koli je utješno gledati, kako ničice pada zagorski plećaš 
i očima žive vjere zrie božanstvenoga Odkupitelja. Snizuju 
se zagorski gorostasi pred tom sićušnom mrvicom nekvasna 
hljeba, kao što se valjda ne bi snizili, da im pod kotlacima 
bjelopasact reži; ama vjera, naša zagorska vjera, vjera 


! zedovina plata, koju u naravi daju seljaci svomu župniku. 
2 zamećalo govorilo reklo. * kotlaci rupica pod grkljanom nad prsima. 


« 4 bjelosapac veliki nož bielih ručica. 

nestrovana i nerazkvarena srca, kroti i toli bez puške i 
noža te zagorske ljute lave, pa su ti u takovu prizoru mirni 
janjčići i nježne golubice. 


* 
* * 


Stara Kata odmah na uranku otrunila čadju s čerena,! 
mahnula ljesu, makla paučinu, omela kuću i dvorište, 
neka je sve čisto, sve pristojno. Sjužila u kotli' malo 
vode, pa svomu starcu umila uši, ruke i noge, da njegovo 
i od sebe čisto tielo, bude kao mlieko — udobno i pristojno 
primiti zadnju pomast. Po tom ga i preobukla u čisto odielo. 
U sobi smjestila siniju rubcem pokrivenu, a po rubcu . 
razastrla tri aršina platna, gdje će župnik poputbinu met- 
nuti, dok starca izpovjedi. Na siniji u kutliću* priredila 
svete vode sa kiticom kljenova grma. Do bolestnika smje- 
stila: veliki stolac vrećom pokriven, nek je mekše župniku 
sjedjeti. Znala je Kata, što se hoće. Ta nije ga navična 
bila niz nos gledati, nit je pustopašice* u sedamdesetu 
ugazila. 

Dobra je to zagorska stopanjica! Ne bi se ogriešio, 
kad bi je nazvao prvom u selu. Radila kao zemaljski crv, 
čuvala, pazila i najmanju sitnariju. Za rukom joj cvalo 
i mirisalo. Na oči doduše bila ubožna. Malašna, jedruš- 
kata, obijena kao krtočić, ama kleto brza kao lastavica. 
Bio to živi kremen. Bila žena i p6. Nikad se s nevjestama 
ne grizla, nit sa sinovima čula; a svoga je starca gledala 
i pazila kao oko u glavi. Eto, kakova je bila naša Kata! 

Dok je starica ovako po kući smještala, oglasi se 
zvončić i lagahani klapot konja. Kućani svi brže bolje 
izašli na susret i doprat Svetotajstva. Župniku pred kućom 
Luka Antin prihvatio konja, razuzdao ga, kolan popustio 
š * čeren pletena ljesa u stojnim kućama (obično nad vatrom 
pa bilo, što bilo). * koila mala zemljana posuda, u kojoj se vari. 


š kutić drvena posudica ('/, litra). “ pustopašica stado bez pastira 
kad pase, kud nagazi. 


Ilija Ujević: Dokonice, 6 

i svezao ga za murvu, pa mu iznio naramak suhe trave 
kao zobi. Župnik stupio u kuću, izpovjedio i naredio Antu. 
Dao mu sve njegovo. 

že * * 

Opao stari Ante preko mjere: usahnuo i osušio se kao 
propeće. Stotinu ih je ljepših u hladni grob položeno. 
Uši provedrile, nos otančao, nozdrve se spojile, lice pro- 
kopnilo, život se ociedio — kost i koža. Kad dihne, prsi 
mu se nadmu kao kovački u vignju mjehovi, u grlu za- 
ropta, u kotlacima zagogolja. Nešto se ipak umirio i pro- 
gledao za svetim uljem, pa na opočinke s don Ivanom i 


besjedio. Stara Kata primakla vatri kavovar, navjesila 


u kotlušici malo varenike, da don Ivan srkne malo biele 
kafe, to toliko, da mu povratak ne bude na štesrca.! Pred 
don Ivana smjestila lopar na stocu pokriven ubruscem, 
izvadila iz svoje stare hrbine? sladki kolač, odriešila s ter- 
kiješ britvu, sve to metnula na lopar, da župnik može 
udrobiti, ili prismočiti — kako mu bude draže. 

Dok je župnik kafu pio, djeca se oko njega okitila. 
Zagledala se u odjeću, upirala prstićima u pucašca ,,reve- 
rende“, u ogrljak, u kapu, u prsten na ruci. Kata se okrene 
i sbrecne na dječinu, eda odstupe. . 

— To ste sve vi krivi, moj don Ivane! Vi ste ih raz- 
mazali, pa vas se ne boje. 

Župnik se inače divio toj povjerljivosti, ljubeznosti 
i slobodi nevinih angjelića. U dušu bi ih metnuo kao Kala- 
šancij i Nerij. 

— Neka ti moje djece! Nemoj ti, bako, na nje brecati. 
Ne karaj ti moju djecu! ,,Ostavite djeti i ne branite im 
priti k mni, takovih bo jest cesarstvo nebesnoe“ (Mat. 
pogl. XIX.). ,Amen glagolju vam, ašte ne obritete se i 

1 štesrce na tašte. ? hrbina (ovdje) skrinja stara. 5 žerkija 
. izkrojene kože nalik uzice, na kojoj u ženskica visi britva, ključ i 
praljak (gvozden). 

ne budete jako i djeti, ne imate vniti v cesarstvo nebesnoe. 
Iže ubo ašte smirit se jako i otroče se, € jest boli v' cesar- 
stvija nebesniem““ (Mat. pogl. XVIII.). To je Kate, Isus 
rekao; a mi njegujmo i gojmo našu dječicu, neka nam u 
njima raste dobar kršćanin i dobar naš zagorski Hrvat. 
Mladost je nada roditelja, nada i naše mile Hrvatske. Na 
mladjemu sviet ostaje. 

— Tako ti je, desni moj don Ivane! — iznemoglim će 
glasom Ante. — I ja sam gojio djecu, pa mi se u nju, Bogu 
hvala, ne upire prstom. No, ja sam bio i nema me: nema 
Ante! Molim te, moj prijatelju, da, i nakon moje smrti 
— to će biti prvo trećega: sunca — budeš don Ivan, moj 
kućni prijatelj, don Ivan mojoj kući. Bogu i tebi moja 
čeljad. A ti, stara, — pogleda Katu — pripravi liepu daću 
— kao zadnji pir — svomu Anti. 

— Kakvu daću? Kakov pir? Bog s tobom! Bit će 
šenuo pameću! — župniku će pod glas Kata. 

— Pir, pir! Jes me čula? Šaplji ti, koliko je volja: 
zna Ante još, što govori. Daću mi liepu pripremi, neka 
vam se ne reče: ni zlu steci, ni dobru ostavi. Počastite 
daćom moje svate: moje nosioce i pratioce. 

— Ne govori mi o tomu, dušo moja! — plačućim će 
glasom Kata izlazeć iz kuće. 

— Bože moj! Žensko, žensko! U ženske uviek suza 
na oku. 

— Taman! — na to će župnik. — Taman, kad si mi 
to spomenuo, reći ću ti jednu, a ne budi ti žao. Bože tebi 
daj zdravlje i nadigao mi se! ali smo ipak svi umrlici, kao 
što to vrlo dobro znamo. Gdje je čovjek, tu je i smrt. Nego, 
kad bi se Bogu svidjelo, pa te na svoj pravedni sud po- 
zvao, molio bih te, kao svoga prijatelja i kao dobra kršća- 
nina i domorodca, da ti — i to sada preda mnom — na- 
rediš svojim sinovima, neka ti po smrti — pa ova kad bude 
— ne daju daće. To je jedna velika rana na našemu tielu, 

* 

to je naša propast, kako i sam znaš, ama propast, moj 
Ante, duše i tiela. Što ćeš da ti rečem? Daće su prosulo 
kuća, umet duša. 

— Haja, haja! moj don Ivane! U duši mi je žao, da 
te poslušat ne mogu. Bio sam na daćama. Vidio sam... 
čuo sam... znam... Sve je, kako veliš i još gore, ama 
ne mogu na sebi običaja zatirati. Što bi mi se reklo? ... 
Ja sam ti bio desna ruka u tomu, pa što? Daće se, istina, 
proriediše, ali se još potežu. Selo ti je podložno, nastoj, 
ama te molim, da se na meni običaj ne zatire. 

— Dobro, dobro! Ti si mi uviek bio ravne naravi, 
nisi htio nikomu na put izaći; ali se opačini ne smiju uzde 
pustiti. Mek liečnik ne lieči rane, ili — što je još izrazitije 
— u meka liečnika smrdljiva rana. Dosta ćemo mi dva 
Bogu odgovarati radi naše neodlučnosti za dobru i svetu 
svrhu, za korist našega puka. Nu, tebi je dosta bolesti. 
Promisli se još i vagni dušom, a ja polazim, jer me možda 
tko čeka. 

— Samo još čas, moj don Ivane! Kad mi se je proga- 
lila i razvedrila pamet, još mi je nešto na srcu. Danas je 
velika izkvara svietom zapalila kao zla godina. Nada sve 
udarile su nekakove novotarije, kao da je, oprosti mi, Bože, 
Antikrst na sviet došao, da omrazi i posvadi. jednokrvnu 
braću, neka se medju sobom dave i kolju kao gladna pse- 
tenja na mrcini. Moja kuća, kako znaš, ima prvi glas u 
selu, pa se bojim, da mi sinovi, bez mene, budu vodne 
pameti i da ih zavedu na sramotu i poniženje imena i 
plemena. Ja sam uviek bio s tobom, tvoju slušao. Eto neka 
i moji sinovi tako čine. Jeste li me čuli, o Luka, Jakove i 
Šimune?! Nemojte, da vas odgovornim zovem na božjemu 
sudu. Don Ivana slušajte. Mi smo brdjani, seljaci, kršljaci, 
zagorci, opančari, pa i neka smo; ama neka smo najprvo 
ljudi. Ljudi, ljudi! I don Ivan je naš seljak, a on je pametna 
glava. Tko na selu bolje zna od misnika? Djeco moja! 

Ne vjerujte otrovanomu svietu, tako vam moga znoja. 
Okužena je i naša hrvatska zemlja, — a iznemogao mu 
jezik počeo zaplitati. 

Stari Ante, istina Bog, nije na mudrim školama bio, 
nije pače ni pismen, da bi samo znao svoje dično ime za- 
mrčiti; već ga zdrav razum, prirodna pronicavost i ona 
krvca hrvatskoga srca diže, na krilima ljubavi, u visine 
takovih plemenitih osjećaja napram grudi zemlje, koja 
nas uznosi takovim ponosom. 

— Tako ti je, dična starino! S Bogom! S Bogom! 
ba — S Bogom, srce iz njedara! Prašćaj i sjeti se Antine 

uše... 


* 
* * 


Bila su okolo kole! misna doba. Sunce poizkočilo, oši- 
nulo i mašilo se gotovo modre nebeske pučine, ter omiče 
i striže svojim pravcem — ravnim nebeskim svodom. 
Ptice se još oglasuju, čobani prikupljaju svoja stada na 
sastanak nejake pripaše,? što no po kočacimas grizkaju 
kitu grma nablejajuć za svojim majkama. Oborila se 
stada sa svih okolišnih brda, a uza nje čobani mladi i 
obiestni udarili u diple i svirale svrćuć poštetnice,“ da im 
se ne prokradu u tudju štetu, eda se smutnja ne dogodi 
i psost ne prospe. Složili pastiri, kanda su se brda zapalila 
na njihovu gromku pjevanju. Tamo diple i svirale svire, 
odovud čobanice razprele i razvezle u vezitbi i kićenju 
curinskih pjesmica, a kad i kad se oglasi svrnuta jase- 
nova trubaljica hrapavim svojim glasom, kao da sdepnasti 
vojnički svirač prati s vježbe oružanu hordiju.5 Poljem te- 
žaci zakrilili okopavajuć kukuruz, pak se je malo koja 
njiva vidjela bez težaka i motike. U to će na seoskoj crkvi 





' okolo kole po prilici. * pripaša što se je toga proljeća oko- 
tilo. Neki roku ,,ljetorest“. * kočak priedjel u kući za janjce, ko- 
zliće: u obće za nejač. * poštetnice. (pošćetnice) nemirnice.. 5 hordija 
četa, skup, više ljudi ujedno. 

sv. Ilije zabrecnuti! veliko mužko zvono. Pastiri se na 
mjestu upeli, težaci s motike pr egluvljuju otaj nenadni 
glas. Zvono breca: toon, toon, toon, težaci se opružili, 
digli glave, napeli uši, kao da svomu sluhu ne vjeruju. 
Čuju i vide, da je jednomu seljaku ,,dosta“, a još im nije 
razvezan uzao, na koga je kocka pala. Zvono breca, tužno 
breca, sviet se otiskuje vrcom Antinoj kući. Podigli se 
težaci s njiva i starešine od kuće, da doprate na vječni 
opočinak mrtve ostanke svoga dobroga sumjestanina 
Ante. Povrvjela kuka i motika, podigla se pljeva i mrav, 
a stotinu grla reklo: onaki se ne radja! Tu se plače i jeca, 
prenemaga i vapi: duša ti se raja nauživala! 

U prvo sunce Antini dvori u vatri plamsali od puste 
nabrajanje njegovih nevjesta, sinova i svojte. Sve tri ne- 
vjeste nad kućnim somićem razložile kiteć i i iztičuć sve- 
na svomu crnu jutru, dočim se sinovi podbočili rukama, 
oborom se ljuljaju i nariču za ugasnulom sviećom kuće 
svoje. I ono se nejačadi uzrimalo* po kućnim nuglima, 
a neboga starica Kata u nesviest pala u naručaj kume 
Janje, koja joj mokrom krpicom čelo obavila, e joj se 
- prvo sviest povrati. Petar Šimunov preoblači mrtvo tielo 
svoga tetka, pa ga obašiva postavom i smjesti, uz pripomoć, 
na dva sjenska koca užetom izpriečana. Po postavu raza- 
strli krmez peškir,* kako je to običaj, kad koji mužkić 
umre, neka se zna, komu će se na susretu pokoj predati. 
Pred polazak po nosilima pali sinovi i nevjeste grleć i 
ljubeć pomrčalo sunce, koje im nikad više ne ciče na tom 
svietu. Pusta žalba odljegla brdinama i dolinama, da ti 
srce para! Četvorica, četiri čvrsta i snažna momka, če- 
tiri netijaka, ponesoše na drvenu konju“ ujca svoga uputiv 


! zabrecnuti mrtvački zvoniti. (,,Brecati“ znači i pokarati koga.) 
2 ugrimati djetinji plakati (bez razloga). * krmez peškir neka vrst 
crvene rubenine. “ na drvenu konju na nosilima. 

se mračnim dvorima milih predja. Prvi je križ i posudica 
blagoslovljene vođe, za tim do dva gologlava mužkića, 
te nosila i ženskice. Stari Jakov uzeo otčenaše u ruke na 
glas moleć za dušu pokojnika. Tako se hodilo i molilo, a 


* mrtvački glas zvona na molitvu pozivao kršćanske duše. 


Na ulazu u pokopište remeta u oba kraja zvona zazvonio, 
a don Ivan s pokopištnih vrata oškropio mrtvo tielo, te 
i njemu navrlo na oči nekoliko vrućih suza. Po opielu sviet 
se razašao, Luka pošao s don Ivanom mrtvine zapisati 
i koju misu narediti. Ponudio župnik u kući Luku smo- 
kvom i rakijom, tješeć ga i razgovarajuć u crnoj tuzi. 
Luka i uzeo iz ,,dobre ruke“ prijatelja svoga dva prsta u 
čašici rakije, pa će ga daćom ponuditi: 

— Molim vas, don Ivane, da i vi prekosutra na daću 
dodjete, jer se ja više ne ću moći navraćati. Ta znate, da 
su mi pune ruke posla. 

— Rado bih došao kao čedo materi, ali te molim, da 
daće ne daješ, jer znaš, da je to ludi naš seljački: običaj, 
naš umet' i propast naša. Kad bi me ti poslušao, onda bi 
daćama odzvonilo, jer bi se mnogi u te ugledali, a ja bih 
tada debelim krajem po skiku* zamlatio toga našeg vječnog ' 
izkopajnika. 

— Oh, moj don Ivane! Poslušao bih vas kao dušom 
u raj, da opaki jezici ne bi knadili i neharnim me sinom 
nazivali. Ta vi to bolje od mene znate. 

— Znam i ter kako znam, a kamo sreće da ne znam! 
Ama eto: doći ću ti, eda li će se smilovati dobri Bog, da 
ova bude ,,zadnja daća“ i na njoj don Ivan; a ti, moj Luka, 
ne zatiri ludo svoje siromaštvo, već eto tako drž se one 
staračke naše: ni svih drva posjeći, ni bez njih se kući 
povratiti. Jes? li me čuo i razumio? 


ko 
* #* 


' umet propast. * skik glava prasetija; jer prase skiči. 

Mahnu Luka glavom bez obzira, a župnik mislio i 
razmišljao, eda bi na Antinoj daći srećom vratom zavrnuo 
toj ljutoj aždaji od vajkada ukopićenoj!' u zagorskim kra- 
jevima. Veliki je podhvat lebdio pred očima revna pastira, 
koji se pouzdano nadao u jaku božiju desnicu, da mu una- 
priedi svedjerno brižno nastojanje; pa kad bi još i ovo 
polučio, bio bi mu to jedan od najvećih uspjeha, što ih 
je u nizu duge svoje službe postigao. Daće su zbilja ne- 
sretni običaj i prosulo ubožnih težačkih kuća. 1 prosjak 
pliki, koji ništa nema pod vedrim nebom, izim krsta i 
šalvara,? duži se i zaimlje udarajuć na tudja vrata, a da 
samo stražnji ne ostane. Djeca mu se gola i bosa po uli- 
cama vuku, na ženi mu ni lopat pristojne haljine, a on ni 
crkvi nema u čemu doći, pa još hoće u veći dug upadati! 
Dobri Bože! Smiluj se Zagorcu! 


* 
* * 


Iz Antine kuće dim gusti suklja kao iz mokre zapaljene 
šušnjine. Pred kućom se kolje i dere, bije i peruša, a u kući 
peče i vari kao u kraljevu dvoru. Gusti dim obavio cielu 
okolicu: na tanko se pružio podnožjem gorde Biokove. 
Kad su zemlju u zemlju metnuli/ na Antinim sinovima 
ostalo daću dati; a ovi se tomu harno odazvali, pozivljuć 
nosioce, pratioce, zajmioce i tiesnu svoju svojtu, pa se 
nasula puna kuća uzvanika. Od somića do somića, uz 
smještene dvie duge jelove daske, dva saratiča,s nasatice* 
čovjek do čovjeka, rame do ramena. Rekao bi, da u selu 
nije mužke glave ostalo. Povadili se čanjci“ i kašike, na- 


! ukopićen uvriežen, razprostranjen, ukućen. ? šalvare vrst ši- 
rokih i od male vriednosti gać4 (hlać4). * saratič jelova daska duga 
4 metra. * nasatice okrenuti pleća prsima u velikoj stisci, da više 
može svieta stati. Osobito se sjedi ,,nasatice“ za jelom, ako je puno 
svieta, a trpeza malašna. (I u starih Žudija bio je taj običaj, od tud 
u evangjelju, da je sv. Ivan ,ležao [bit će se naslonio] na grudima 
Isusovim“.) * čanjak zdjela. 


— 

nizale se bukare i dvoručke, izlomili se kvasnjaci i pogače, 
a na polici gori trograna ,kalandorska“ svieća. Jakov 
namienio i izmolio nekoliko molitava, a onda svak ruke 
na posao. Bilo i pečena i varena, i friška i suha, ako ćeš 
za uši. Bez mjere se i jede i pije, a nije ga se ničemu u oči 
gledalo, već što bolje i više. Kad se dobro najeli i bolje 
napili, udarili u svakojake razgovore, da im se je još samo 
htjelo prst u uho, pa zapjevati. Ništa nova, kad bi i to 
bilo, ta s daće se ugrijana glava i povraća kući pjevajući. 
Bile sve prve seoske, sve gotovo kućne starješine, pa i 
golobrade mladjarije, na kojoj je otčeva smrt starešinstvo 
ostavila. Nadošlo vrieme, da je Lozo izbio pamet iz glave, 
nit se znalo, u što se je pilo, pa ti je svaki mudar i pametan, 
kanda se je ,,s mudrih škola“ vratio; a mladjarija se i 
snagom razmetala, te je došlo do šake i perčina... na 
oči tužnih ukućana i miloga srebrokosa don Ivana. Kad 
je to don Ivan vidio, a da se vuk ne iztjera lisicu tražeć, 
pozva prisutne, da se Bogu zahvale na uživanu daru, pa 
će — držeć bukaru u ruci — ozbiljno prosloviti: 

— Braćo zagorci! Sumješćani moji! Ne čudim se ovomu 
za nas nedičnomu prizoru, na komu se eto brat na brata 
diže, i to u ovoj tužnoj prigodi, kad bismo imali gorko 
cvieliti na pepelu dike našega sela; ne čudim se, ponav- 
ljam, jer navičan, kao zagorac, ovakovim sramotama, koje 
nas ponizuju pred poštenim i pametnim svietom odajuć 
nas divljacima i razbojnicima, te izrodima mile Hrvatske. 
Zagorci smo, seljaci smo. Dičimo se ovim svojim dičnim 
nas prstom upire i u brk nam se smije. Ne smijemo povoda 
dati, da nas nazivlju tim nedičnim imenima, a nazivat će 
nas, dok ovakov kužni običaj obstoji na našemu zagorju, 
na komu se običaju ne zna: ni tko pije, ni tko plaća, već 
se siromaštvo ludo zatire i duša gubi. Zagorci moji vrli! 
Sad je hora, da na pepelu našega sumješćanina Ante po- 

ložimo kitni vienac našega slušanja, naše bratske odluč- 
nosti. Ovi spleteni vienac budi ukinuće daći, ove ljute 
nemani, koja nam u ruku pruža siromašni štap i o rame 
obješa prosjačku torbu, kako to i vi znate, sumješćani 
moji! Budi ovo ,,zadnja daća“ u našem selu, dok je u 
njem naseoca. Tko će se ozvati glasu pastira svoga, svoga 
brata opančara, neka se digne na junačke noge i zaori 
svete rieči: ,,zadnja daća!“ 

Svi u jedno grlo oduševljeno kliknuše sa suzom na 


oku: ,zadnja daća!“ 


* 
šk * 


Kitno zagorje sve uviek ostaje za gordim Biokovom, 
koje ga djelomično krije golim svojim klisurama uzbur- 
kanomu morskomu valovlju, kao što nebogo ne mogaše 
sebe nekoć sakriti ni šmignuti oštrim pandžama mletač- 
koga ljuta lava, niti ubjegnuti današnjoj sinjoj golotinji, 
u koju je dušmanska ruka obori. Izvilo se ćelavo Biokovo 
i na njemu hladno kamenje, a zagorjem će i unapried 
odjekivati gromki čobanski glas, čut će se i jasenova 
trubljica; razliegat će se proljetnom i jesenskom tišinom 
sa seoskih crkava turobno mrtvačko brecanje toon, toon, 
toon, ama se ne će pokojnicima daća davati, dok je zagorja 
i na njemu hotna! plećaša, komu je sveta zadana rieč. 


* hotan pametan, poslušan. 

BOŽIĆANJE. 


Bo se razsvedili,! da bi se slobodno pri njima 
mogla peći jalovica na ražnju. Tri su kao tri brvine: 
desni, srednji i lievi. Kad i kad u kojoj kivelici? na bad- 
njaku pukne crv, kad mu vrućina prituži, i pospe varnicama 
bosonogu dječicu, štono upekla u vatru hladne tabane, 
pa ova u kriku, druga — neoparena — u cirlik pleskajuć 
ručicama od veselja pri tomu, po nju zamamnu i zabavnu 
prizoru. Stopanjica srće po kući sklanjajuć ovo i ono, 
taruć nadimjele oči. Ne zna ni sama, na komu je dielu 
zemlje. Glava joj ko varićak od dima i driema. Kuća ma- 
lašna kao spužalina, vatra kao klačina,* jer badnjaci nepre- 
kidno gorjeli — gorjeli dobro, Bože, Ti vidiš! Stopanjici 
pune ruke posla, da se nije ni razpasala, već ako je tu noć 
uz badnjake časkom trenula, to joj je bilo sve. Što dim, 
što velika vrpnja, pa opet i ona blažena suza rakije — 
ona ženska napast — mimo običaj, stopanjici puna kapa; 
4 ova se našla postrvna! za rakijom, ter više puta srkucala, 
da je u vrpnji driem ne odrva. Oči joj nakrvarile, kapci 
nabrekli, a i ono joj godinama narozana nosa bila gotova 
napast, kapucajuć kao kad rakijski kotao proteče, te ga je 
svega ocvrtala“ oseknjujuć se vunenom oštrom pregačom, 
pa izgledala — po krvavim očima i crvenu nosu — kao 





! razplamsali. ? oteklina na drvetu. 3 vapnenica. * pohlepna 
* nagnječila. 

kakova čifutkinja. Biedna stopanjica! Ni na dan Boga 
Božića nije mirna. 

— Nije ni ova za vieka — klicala i tim se tješila ne- 
boga starica. Dječina se nanizala oko badnjak4 kočeć se i 
penjuć jedno prama drugomu u svojoj nevinosti, na komu 
je što ljepše i pobranije, što li je komu brižni roditelj kit- 
nijega na Božić darovao, da može medju svoju vrstu, na 
ovaj veliki dan, stupiti. Uzžamorila se dječina kao ptići 
u gniezdu, kad im majka bane s gusjenicom u kljunu. 
Tko bi ih razumio, kad svi govore? Djeca kao djeca: ve- 
sela, mirna, zadovoljna, bezbrižna. Najsretniji su to časi 
njihova života, najsladja čaša ljudskoga ovozemnoga na- 
pitka od povoja do pokrova. Krupna čeljad izašla za kom- 
šiluk na igralište kao i svake godine na Božić, kad 
snieg ne lapta i kiša ne toči, da tu, na bratskom sastanku, 
opali po koju šalu, da se raduje i veseli, da se božića po- 
ljubcem vruća cjelova. 

Na Božić je taki običaj kod svieta seoske ruke, a 
bolje je, da nestane sela, nego li u njemu liepa starinskoga 
običaja. Igralište je obilato — prostrano kao tri guvna — 
ravno kao dlan, ledinavo, ama ima i svieta ljepota. Osim 
stopanjica, čobana i bolestnika tu je svak. Oko igrališta 
zasadjeni su u davnoj davnini hrasti, kljeni i vrbe, ter to 


krasno sada izgleda na majci prirodi. Na sred igrališta. 


stoji pun bigunac! vina, na vinu bukara. Tko je žedan, 
pije, pije bez mjere, — koliko mu duša hoće. Sve kućne 
starešine — po običaju — doniele po pune dvoručke 
vina i tu zajedno ulile, da se na Božić iz bratske zajednice 
napiju. I pije se dobro — kao na Božić. Da i putnika put 
nanese, ne prolazi ga žedan, taman se trima prstima krstio. 
Ta Božić je Božić za svakoga brata kršćanina. 

Okolo bigunca mladjarija kolo uhvatila: trče, skače, 
lupne nogom o ledinu, a kad i kad koje fijukne, momak 


1 drvena posuda (po prilici 100 litara). 

pušku izpali, cura pospe bajamima, smokvama i suhama, 
o što se djeca jagme i preotimlju ne tužeć se, ako u toj 
hitnji, nosićem o igralište zapara. O mladjariji kov kipće, 
čandrljini! šume, puca kucukaju, pulije se lašće i prelie- 
vaju na tom vedru danu i žarku sunašcu. I dan ovaj bio 
krasan, kakova su uprav mladjarija željela, da se izbjesni 
i proigra na slavni Božić. Na noćnu prikalu nešto se ju- 
trom nebo navunilo, namrgodilo, nastumračilo, pa opet 
uvedrilo kao u pučinu ljeta. U kolu igra vrstnih mo- 
maka i okatih djevojaka, da bi njime mogao — kako su 
dobre i zdrave zametice — hridine ciepati i brda prola- 
mati. Kškan? je u kolu Matan Štošić, mlad, pristao i ja- 
toranš momak. Daj dva oka, da ga se nagledaju. Crna mu 
začičana kosa kiti i od sebe kitno lice, otvara bujno 
rumenilo, odaje vanrednu pristalost. Kad crnim očima 
pogleda, kanda žarki traci sa plavetna neba obasiplju. Na 
nogama poskočit, u plećima širok, prsat, opun, zamašit, 
ćust. Mužko je Matan! Tek o Sv. Kati izašao iz vojničke 
službe, gdje bio tri debele godine pod golim oružjem, 
ter se privikao brzu okretu i skaki. Opran* je Matan! 
A opet ne gleda kore kruha iz tudje ruke. Njegovi stariji 
nisu nikad koša pomeli, te je igračicama na nj oko uticalo 
i Bog ti sami zna, što su o njemu u nježnim grudima krile... 
Ne bi mu nijedna otresla: ne ću! Ta tko se je vodom opio? 
Kolo se sve uviek vodilo, vino pilo, puške pucale, grla 
orila vesele seoske koračnice. 

Do kola uz hraste, kljene i vrbe ostariji ljudi sjedjeli, 
pušili i razgovarali se, pazeć uz put, da se što med bujnom 
i vatrenom mladjarijom ne izleže. Bila bi velika sramota, 
kad bi se tko na Božić porječkao i svadio, pače se na Božić 
toliko vatara pogasi*: zavada poravna, pravda ukine, 
mir uzpostavi. Kako bi se i božićalo, ako je komu na koga 


! ponačinjeni dukati. * vodja, prvak. * krupan, snažan. čitav 
čovjek.  * zadjevica umiri. ; 

srce žedno? Onda bi poljubac bio Judin — izdajnički — 
poljubac, a to lje nije ponosno. Isus je na sviet sveti mir 
donio, a Božić je uspomena ovoga velikoga božanstve- 
noga mironoše, tko to razumije i prosudjuje očima svete 
vjere. Da, Isus je mironoša. On je, po svomu slavnomu 
uskrsnuću, milim apostolima — zatvorenim u kući grada 
Jeruzolima — naglasio prvu pozdrav: Mir vama! 
Dobrim kršćanima zuje na uho ove rieči, osobito na Božić. 

Medju mnogobrojnim ljudima sjedio stari Bariša — 
prva glava u selu po pameti i srcu. Bila to ona stara hr- 
vatska korenika: dobričina, ravan,!' uljudan, razgovoran. 
Bila dobra duša. Nije njegova nikad bila za nugla,* već 
ga sve slušalo kao popa na oltaru. Bariša po prirodi bio ve- 
seljak, šalčina, kao što su obično mnogi seljaci sa dva zrna 
soli u glavi; u veselim prigodama, na sastancima preva- 
ljivalo se je od smieha, osobito, ako je bio nakićen rujnim 
vincem. Bog učuvao, da je Bariša bio pijanac! To pak ne! 
Nije ga nikad nitko napita za ruku poveo, nije lešurao, 
ni o bovanice po ulici nogama mlatio, jer se je on svako 
jutro na pamet dizaos i u glavu pio*; ali u dobru družtvu, 
pri čaši vina, nije opet zadnji bio — to toliko, neka je raz- 
govorniji. I ovaj put Bariša popio svoju mjericu, ter se 
upustio u duge staračke razgovore sa svojim dobrim su- 
sjedima, cieneć, da mu je to zadnji put, e se na Božić pro- 
razgovori. Otimlju godine naočice, najašiva starost. ' | 

Iztresalo se svega i svašta. Jedan pusti, drugi prihvati. 
Najviše se vrzao govor o pravdama, o tim ljutim ranama 
našega seljaka: koliko je naime parnica zametnuto, koliko 
je tko potrošio za onu brazdu preorane prljuge," razoren 
klanac, slomljenu voćku, opaseno žito, odkinutu granu u 
ogradi kukrike* i Bog ti ga znade, — a sve to bile sitnice, 
koje su se istom tako, na prijateljsku, uz bukaru vina i 


! miroljubiv, dobar. ? za kut, u kutu (bez vriednosti). > bio 
triezan.  * nije se opijao. * slaba zemlja. * ostarjela pozemljuha. 

dobru volju, mogle izravnati bez troška i razbiglave; — 
dočim, kad se u sud baci i odvjetnici se dočepaju želj- 
noga pliena, nikad kraju, dok teče luga u kutu i ožega na 
ognjištu. Ej: 

»Kad se ludi vlasi biju, 

odvjetnički lonci vriju“ — 

— Jest, ljudi! — ozbiljno će Bariša, nadižuć kamiš 
u vis i naoblačujuć onaj komad staračkoga vedra čela. 

— Jest, ljudi! Mnoge naše seljake prosu pravda i do- 
ćera, da u najdonju zaspiče — do prosjačenja. Ne znadu 
bukove glave, da je bolja mršava nagodba, nego li debela 
pravda. Mi smo se stari držali ove staračke i dobro nam 
je bilo. Bit ću se okolo kole mašio osamdesete, ali nije nikad 
Barišina noga na sudbeni prag ugazila, nit mu se odvjetnik 
parom prekrstio, ili pršut oblizao. Da bi me štogod zabo- 
ljelo — a bilo je toga, ljudi, moje mi starosti — uz zla 
susjeda i neduševna medjašnika, radje sam oči stiskao i 
u plećima se užimao. Ej, pravda, pravda!... 

— Tako je! — prihvatiše svi. 

— Čuj me, kume Bariša! — u to će Luka Antin — i 
ovaj je naš Toma — upiruć prstom u susjeda — veliki 
pravdažija. Više je u sudu, nego li u kući, a zna na prste 
i po imenu sve sudsko osoblje i sve odvjetnike — sve gu- 
likože biedna odrta seljaka — gonjajuć se sa svojim su- 
sjedom kroz nešto prpoške,! koja ne vriedi ni ciganskih 
gargaša. Ima godin4, da pravdu trga, a nema za što ku- 
Piti ženi sapunića, da mu košulju opere, u koji ga je dag 
pravda uvalila. Ono zemalja, što mu ih je Bog dao i sta- 
riji stekli, to je sve u zalogu, ter je došao suh kao praljak.? 

Toma se snuždio kao mačak pod stocem. Niz nos oči 
oborio, okamenio se. Da ga tko bodežem pod vrat udari, 
ne bi kapi krvi trglo. Vidi, čuje, osjeća, razumije, da je 
sve onako, kako Bariša razloži i Luka mu prišiva. Puče 


! slaba zemlja. * suho drvce. * 

mu pred očima dubok jaz, u koji se je uvalio, sgrozi se 
vrhu grdesija počinjenih nalik bolestnika, kad mu dodju 
vile pod oči i voštenica do uzglavnice gori. Pada mu na 
pamet onaj pusti novac po dušmansku prosut kroz toliko 
godin4 zlosretna pravdanja, ono mito, čim je mitio svje- 
doke, pisare i. .., oni liepi dnevi izgubljeni vucajuć se po 
sudu; one palikuće, krčme, u kojima je nesretan svoje 
siromaštvo ostavljao, pa napokon i onaj oštri zub vremena, 
na komu toliko puta nije glavom platio. 1 kiša, i pušavica, 
i bura: sve to dimilo pred Tominim očima, rojilo se nje- 
govom glavom, pa u sebi kleo sama sebe: svoju naprasitu 
ćud, ludu pamet i onu nesretnu zviezdu, pod kojom se 
je žalostan rodio: 

_ Ne će Toma više taki biti! — u sebi mislio — mora 
prevrnuti kabanicu i pameti se dozvati, ako još ima u 
njedrima komad osjetna srca i u glavi zrno soli. Oh, jadni 
Toma, jadna te majka rodila!... Slavno porodjenje, 
budi Tomi u pomoći! 

— Ohooo! Pravdažija? — začudjeno će Bariša, kanda 
je iz oblaka pao, kanda ništa ne zna, dočim on — onaj 
stari panj — znao je na dlaku, pače zato i naveo govor 0 
pravdama. 

— Ohooo! Naopako i u čet'ri, po Bogu i poštenju 
sinko! Aja! S kim to pravdu trgaš, ako je moguće znati? 

— S našim Jerkom, kume Bariša! — kao po sirovoj 
će koži Toma. 

_ S Jerkom?! S Jerkom?! Toma i Jerko, ta dva do 
jučer debela prijatelja, u pravdi? Je li to moguće? Dvie 
prve našega sela, kojim se krajina može ponositi, dva okata 
i duševna naša susjeda, dvie pametne glave, dvie naše zlatne 
jabuke, pa u pravdi? ! Bariša to lje ne vjeruje, pa ne vjeruje! 

— Je li, aj, kume Jerko! — okrenu se i upita Jerku, 
koji mu je na domaku s desne ruke sjedio i nešto u sebi 
govorio — Je li ono istina? 

= — Živa živcata istina — Jerko će. 

— U ime dragoga Boga, što to na Božić čujem! I moj 
Jerko u pravdi?! Nema, ljudi, svieta! — odhuknu Bariša 
napucivajuć prstima i nezadovoljno krećukajuć glavom. 
— Zar si mi se i ti sa Svojim siromaštvom omrazio? 

— Nevolja, nevolja, kume moj pošteni, a ova je ćo- 
rava u oba oka. Da ja tebi — recimo — zor zorile! sada 
otimljem taj tvoj šarac kamiš, — pitam te pred ovim .po- 
Štenim družtvom: bi li mi ga pustio? Ta nisam ni ja udo- 
vica, da se kroz moje siromaštvo drugi jagmi. 
ra Da ja: ljudi će se svakoj domisliti, a nemojte opet 
ni vi dva goniti mak na konac — što no rieč — ni gledati 
dlaku u jajetu. Prosuli ste se, ama he: opet je bolje ranjenu 
nego li ubijenu. Ej, ti tamo momče! Matane! — zet 
Bariša. : 

aa Her ! — po vojničku će tobože Matan, upev se u 
ražanj na igralištu, objesio ruke niza se izvrčuć žarkim 
očima. 

s Okolo se stojeći osmjehnuše, mladjarija udarila u 
cirlik začipajuć rukama usta. Matan zahitio, donio i pred 
Barišu metnuo punu bukaru vina kao žerave. Bariša se 
nešto zamislio. Oborio oči, nadiže i spušta siede obrve 
pa se maši i zasukuje svoj opuni starački nagrušali brk. 
Povadi kesu, izkaljka? lulu i udari njom o kljun desnoga 
opanka, da se iztrese, ter je napuni žutine kao duše. Iza 
pripašaja uze ognjilo, kremen i lešku,* — zakresa. Na prvi 
udarac varnica iz kremena zažeže lešku, a netko će iz 
družtva: može medjer još Bariša turčina dočekati... 


Bariša to čuo i ne čuo: on sve mislio, kako će izravnati 
Tomu i Jerku. Ni danas, ili nikada. Prigoda je — Božić 
je. I lani je na Božić ugasio veliku vatru“ med dvama 


% Zor gorile na silu.  ? szkaljka očisti, istrese. 5 ZJeška trad, 
gub(inja, kojom se pripaljuje lula.  “ vatru inad, mržnju, parbu. 

susjedima. Zna Bariša, da s velikim mušicama! praću 
plete.2 Toma i Jerko! Ljute su to guje!... Ama ni Ba- 
riša ne bio tutuš.8 Puno je on Božića izjeo. Davno su Ba- 
rišu na krštenje nosili — ej, davno, davno. Mislio i smislio, 
pa će veselo i živahno: ' 

— Čujte me, vi dva moja kuma, Toma i Jerko! Čujte 
me pred ovim poštenim družtvom. Znate li, što je danas? 
Ne gledajte u ovu bukaru vina, ne gledajte u kolo djevo- 
jaka, ne gledajte ni u ovu crnu zemlju, već bacite pogled 
gori na ono vedro nebo, koje se s nama danas veseli, i na 
ono žarko sunce, koje nas topli. Gore, gore pogledajte, 
pa će vam nebesa reći: Kršćani! danas vam je Božić. Ej, 
danas je naš slavni Božić, milostan ga bio, kumovi moji! 

.— Jest pomogao naš! — prihvatiše svi. 

— I pomoći će, ako mi to hoćemo. Sv. Augustin reče: 
»Tko te stvori bez tebe, ne spasi te bez tebe“! Ama pu- 
stimo svece u miru, a latimo se našega staroga običaja. 
Mi se na Božić božićamo — ljubimo. 

— To se hoće. 

— Jesu li se ova dva naša susjeda božićala? Ako nisu, 
ne valja im, ako jesu, onda i gore, jer je njihov poljubac 
bio Judin poljubac. Vi ste u pravdi? — govori ozbiljno 
Tomi i Jerki. — Vi bi jedan drugoga popili u kapi vode, 
zajimali bi i u vraga — daleko bio — da koji koga upro- 
pasti. Valja li to ljudima okatim, kao što ste nam vi dva? 
Reče i ženetina: ne valja! Dakle? Pogledajte na svoju 
djecu, kojoj imanje prosipljete; smilujte se barem svomu 
porodu, srcu vašega srca. Znate li, što se u pjesmi pjeva? 

,,Težko meni, kad u mene nema, 

a još teže, kad mi drugi daje“. 
— Kumovi moji i braćo moja! Kanite se pravda, 
molim vas velikim današnjim dnevom! Evo smo ovdje 


! velika mušica mudrijaš, lukavac.  * praću plete ima s kim 

sve kućne starešine, svi susjedi. Uprite prstom, ljudi božji, 
u jednoga, u dva, u tri i pustite, da vas oni poravnaju. 
Ta nije nitko dušu na putu našao, nit na obraz nogom ugazio, 
a znamo svi, što smo — šaka crne zemlje. Svi ćemo na 
račun pred Boga s našim djelima, a u zemlju odnieti na 
sebi iri aršina najgorega postava.! To nam je vas najam 
na tom jadnom svietu. Poslušajte me danas na Božić. 
Hoćemo li se slušati? 

— Drage volje. Kao dušom u raj — oba će. 

. — Ej, hvala ti, slavno Porodjenje! Odmah birajte, 
koji će koga — priuze Bariša za vruće rane. 2 

— Mi ćemo tebe sama. 

— Oba? 

— Oba. 

— Hvala vam, braćo, na pouzdanju! I ja gotov. 
Kleknite, grlite se i božićajte se. 

Klekoše i Toma i Jerko, skidoše i kapu i peškir s glave 
zagrliše se i izljubiše kao dva rodjena brata, a suze im e 
radostnice niz obraz omakoše. Bariša nazdravi Jerki, ovaj 
Tomi i svi se redom izrediše. Kolo se opet uhvati, puške 


zapucaše, grla zaoriše, neka se pripovieda, .što seljaci rade 
na Božić. 
*k x še , 
Bariša je izmirio Tomu i Jerku na njihovo i svačije 
zadovoljstvo, samo što odvjetnici ostaše puhajuć u prazne 
šake na pomirbi ove izmirene parnice. 


." postav biela tkanina. (Kada tko umre, obašiju ga bielom 
tkaninom, postavom.) 

VILOTINE" JASLE. 


' susjednom selu?brojili Križana Krilića najbogatijim 
U seljakom u kršu. Bio prvi u plaćanju poreza, na tra- 
varini i svakom nametu. Ako se župniku kuća gradi, selu 
crkva, škola, kopa voda, to Križana zapani uviek deblji 
kraj. Bio je jak u plećima.* Uz obilati posjed pod raznim 
oblacima, što su oči vidjele, svjetina suviše bajala, da se 
ni gotovini nije broja znalo. Njegov novac preko puno 
prsta prelazio. Bio glasovit mačak? Križanov. Križan bio 
potomak. starinske kuće, gdje se ne pamtilo, da su se na 
ognjištu glavnje* dielile: bio dobra plemena; bio dobar 
čovjek i dobar kršćanin. Obćina ga biraj svojim viećnikom, 
selo glavarom, župnik crkovinarom, susjedi suđijom u 
svakom zamršaju i nesporazumu. Pružale mu se i nudile 
sve moguće časti kao čovjeku od oka i od kuće, no Križan, 
ta dobra duša, svake se birane časti odreci i na nudjenoj 
zahvali, nit ga je bilo na što prignuti, ili u što uplesti. Naj- 
radje pazio svoje posle, čuvao svoje stečenje, radio o svom 
imanju: meo jedino izpred svojih vrata. Vidjelo je Kri- 
žanovo bistro oko pusta na svietu varala, pa se po drugom 
učio pameti, po tudjim tabanima batine brojio. 

1 wilota vol velikih zavinutih togova.  ? jak u blećima bogat. 
5 snačak kesa, novac. “ glavnje dielile podielili se (na pr. S bratom 
itd.). (Obično se ukućani zavade, a onda u ljutini uzme nesuglasni 
brat, ili rodijak, glavnju [komad drveta, što gori na ognjištuj i od- 
nese je u drugu kuću, gdje naloži vatru, ter to znači razdjeljenje.) 

Nego ipak Križan, uza sve te božije darove, uza sve 
duševne vrline, imao jednu na srcu ranu, nosio jedan svoj 
veliki, svoj težki križ. Njegov bračni ponedjeljak ne bio 
onaj sretni, onaj željni, onaj očikani ponedjeljak, koga 
je nebog želio, već mu bio crvotok, što ga bez odmora točio. 
Križanova drugarica Janja bila jedina napast njegove 
duše, zabuna njegova mira, izkopajnik njegova pokoja, 
suza njegova oka. Ako je ikoga nesreća u sreći zapala, to 
je bio Križan: Križan uzeo mačku u miehu. Janja bila 
paklena hudoba u krštenoj koži. Visoka kao stupac, mršava 
kao korizma, tanka kao zmija. Pod izpuljenim čelom 
žarila joj u glavi ona dva utonula oka, oka, kojima vrtjela 
i strigla kao u gvoždjima lukava lisica. Crne sastavljene 
bičaste' obrve i šiljasti zakovrčen nos odavali njezinu 
uzgoritost* i onaj komad runjava srca. Na ociedjenu des- 
nom obrazu, pod okopnjelom# jagodicom, iz .crne madeži 
stršile tri debele zavinute dlake; na lievom imala brada- 
vicu. Zabusila joj crna gusta kosa do po čela. Bila to ru- 
njava gusjena.“ Sve ovo govorilo: čuvaj se žene runja- 
vice! Da se je Križan sjećao ove rečenice, ne bi uzeo uže 
u vreći; ali Križan mjerio svojim aršinom, pa se i namjerio 
na ljuta risa u puti ljudskoj. 

Nije se Janja dala nikomu sedlati, nit u torbu zavi- 
rivati, akoprem je u ostalom bila čista kao suho zlato, 
čvrsta kao puce. Ni Križanu nije u obraz gledala, već mu 
svedj i svaku presiecala i živu mu kosti pregrizala. Svak 
je vidio, da je Janja puna gorke žuči, kojom je na daleko 
štrcala, ponajviše, ponajbolje to je znao Križan; ali on 
bio snosljiv, bio ravan" čovjek. Svoje jade nije vijao, svoje 
križe nije svietom trubio, dapače to krio kao zmija noge, 


* bičaste (obrve) guste, kitinjaste.  * uzgoritost sila, neposluh ; 
* okopnjelom (okopnilom) mršavom, suhom. (Okopni zemlja od sniega, 
odotud ova slika izražaja.)  * zumjava gusjena (ica zla, opaka. 
5 ravan dobar. 

kao majka kćerine mahne. Križan se tješio kršćanskom 
utjehom, većim uživanjem na drugom svietu, ako ovu 
kušnju uztrpljivo prežive. Jedino ga žeglo to, što je imao 
jedinicu kćercu, pa se brižan bojao kao ovca noža viseće 
sreće o tankoj dlaci svoga djeteta, svoje jedinice. ,,Ma 
djevojci sreću gubi“ — veli poslovica — a to ,,ma“ zujilo 
Križanovom glavom. Nije Križanova Ivica bila majčino 
diete, ama tko će to svietu u glavu utjerati, kad bačva 
bačvu prodaje, majka kćeri udaje... Kakva mamica, 
takva Katica. To je samo vrtjelo u osjetnu srcu dobroga 
Križana, a Ivica mu bila slika i prilika, bila ono čedno 
djevojče, onaj živi kremen, ona mirna, valjala, ponizna 
i poslušna Ivica. I na oči je pristala, da joj u pet sela nema 
para; ama svak znao, da je Ivica Janjino diete, pa mučno 
svakomu bilo metati zmiju u njedra i sreću na srećku. 
Križan s toga još većma ljubio, još više žalio svoje milo 
diete, svoju dragu Ivicu. Molio, postio, na put božji davao, ! 
dobra činio namjenjujuć za dobru sreću svoje jedinice, a 
uviek se pouzdavao u providnost božiju, ter često svomu 
djetetu ponavljao: Ne izgubi imena, dočekat ćeš vrimena . . + 


* 
* * 


Bilo je jedno po podne. Sunce se omaklo i nagnulo 
nad to vilovito gorje. Uvedrilo, a bura kad i kad zašumi 
suhim hrastovim lišćem, dočim osušjela trava zazuji na 
ćurlik vjetra kao u blatu komar na ljetnoj tihoj noći. Po 
brdima zakrilila jata ovaca uz cvokot na zvonarima zvon- 
čića, kad iz zemlje otrgnu onaj sitni stručić travice, ili 
se maši za mladikovu na busu? grančicu.,1 Križan Krilić 
pase u ogradi svoje voke. U desnoj mu krunica, u lievoj 
odug, pod rukom zakovrčen, Štapić. Stoji do osnacas 
uvraćajuć hranitelje svoje. Tako u zatišju pasao vole i 

| davati na put božji dieliti siromasima. '* bus zelene mladice, 
koje su udarile iz panja (tavtina). * osnac usjevom posijana njiva. 

molio Boga, dok oćutio i opazio kroz busja šuškanje, kano 
da mu se mužka noga primiče. Kroz grabova busja pri- 
zire mu se putnik pod peškirom, koga tuda stranputica 
nanese. Ne bio to zalutali putnik, kako je Križan mislio, 
nego glavom Jakiša Jerkin, dobar znanac volara Križana. 
Netom kršni momak iz gore izpade, nazva udilj ,,hvaljen 
Isus!““, propitivajuć Križana za staračko zdravlje. 

— Vazda hvaljen bio! — odvrati. Križan skrušeno 
priginjuć glavu zemlji na izust toga velikoga: i slavnoga 
imena. — Koja li me te nevoljica, ako smijem pitati, ovamo 
iznese? Da nije što nova kod i Kako moj Jerko i nje- 
gova baka? 

— Ništa nova, Bogu dragomu hvala — veselo će Ja- 
kiša. — Svi su moji na broju, svi te milo pozdravljaju; 
nego sam došao jednim svojim osobitim poslom: Kad čuješ, 
možda mi zamjeriš. ' 

— Zamjerim?! — smihaljivo će Križan, jer se nije 
s njim rodilo nadlagivanje. — Ta nisi ti vjetrena glava, da 
bi za mačiji kašalj ovamo od kuće zaprašio na ovom liepu 
dnevu, kad i najveći kukavac ima za što prihvatiti. Znam 
ja, da ti ne gledaš iz tudje ruke; znam, ah, znam dobro, 
da imaš svaki težački kraj; a da se nije radilo, momče moj 
pošteni, i ne bi se imalo, jer na ležećega ne daju izora.! 
I tvoj je otac bio mrtvi težak, dok mu godine iz ruki 
ne oteše rala i motike; za to i vriju na njegovu ognjištu 
masni zalogaji. Nu počasi koji kratki časak, dok moljenje 
dovršim i vole od štete odbijem. 


Jaknu* Križan uz ogradu svoje biele posavceš i sa 
Smrti naše amen“ dovrši na čislu moljenje krsteć se i 
križić na očenašima žarko cjelujuć, pa će obojica na bre- 


! Siromah unajmi vola u drugoga i plaća mu danjak (ponaj- 
većma se daje žito [pšenica]), to je #zor. Ne daju na ležećega (t. j. 
na vola, koji nije nikomu unajmljen) zzora. * jaknu (jaknuti) po- 
tjera. > posavce iz Posavine, krupne. 

žuljčić u ogradi pod granati stoljetni cer, izpod kojega na 
očima leži sva prostrana ograda i sve u njoj štete. Križan 
sjeo pod cerom na ledinu, povadio svoju kožnu kesu, 
napunio, izkresao i zapalio, a Jakiša se tehano! kraj njega 
spustio misleć se, kako će onomu poštenomu brku u obraz 
udariti. Veliko je srce Jakišino pram starcu Križanu, a 
opet ga puno ubijao mladenački stid. I ptice se uzlietale 
po tom skrknutu? busju, a crna kosovica pod kamenom 
u šušnju prpa,* sine i zacvrkoće kroz tu u ogradi mladi- 
kovu guščad, dok se opet na ledinu spusti, da na listopadu 
u što kljunom čvrkne. Šojka se na kljenu uzvrtjela, krilima 
mahne, repom trene, začiča i na drugi prhne; mala sjenica 
kroz draču se vere, po ziđu skakuće, na grančicu pane, 
kano da želi slušati, koja je tajna Jakišu Križanu tu pod 
vedro nebo dotjerala. 

Kad je Križan razpalio lulu, načeo duge razgovore 
s Jakišom, dok dotrao* do stožine. 

— Kad smo se ovako liepo i nenadano razgovarali — 
proromoni Križan — de na, da čujem, što te je moj Jerko 
ovamo poslao? Ti mučiš, ja ne pitam, a mučeć se ni misa 
ne govori. 2 

Jakišu rumenilo oblilo, da za čas ne zna, na kojem je 
dielu zemlje; ama se opet hrabrio i svaki ljudski obzir 
za uši bacao znajuć, da se pametan ni budalastoj ne će 
narugati. Silimice metnu obzir pod: noge — štono rieč — 
stiskao se u ramenima, pogleda lievo i desno, da tko ne bi 
Čuo, pa će na po usta: 


— Moj dobri otac... — jezik mu zapeo. — Moooj 


dooobri otac kidisao* me ženiti. 
— U sto dobrih časa, po poštenju sinko! Što mucaš? 
Što se toga stidiš? I ženi se, kad si za ženitbu. ,,Tko se 


! žehano polagašno.  ? skrknuto. (busje) gusto, neprogazno. 
3 prpa kopa nožicama, prpoši.  * dotrao do stožine došao do onoga, 
što mu je glavno na srcu. 5 židisao odredio po svaki način. , 


o. oj mo 

mlad ženi i rano ruča, zna, što radi“ — staračka je 
besjeda. 

Ove Križanove rieči osokoliše tupa! Jakišu, odlanu 
mu na srcu, uminu u grlu onaj pritisak, što ga dušio, raz- 
vedri se u mladenačkom licu kao vedar dan. 

— Jest — odvažno će Jakiša. — Jest, i ja sam uprav 
za to došao, da me mladjega i ludjega svjetuješ kao du- 
ševan i okat starački panj. 

— Ja?! — u čudu će Križan, pogledav Jakišu i odbiv 
debeo dim. — Da te ja svjetujem? Ta nisi mi ti, po Bogu 
brate sirota! Kamo moj Jerko, tvoj otac? Ama opet: srcem 
biraj, pameću se svjetuj. Škakljiv je posao o ženitbi go- 
voriti, kamo li o tom koga svjetovati. Veliki je to osinjak, 
moj Jakiša! Zna, ah, zna to po izkustvu Križan!... Svaka 
je cura dobra u majke, a kad se udade, pruži jezik od 
aršina. 

— Meni je moj otac razvezao ruke i baš mi pustio, 
da pameću biram i srcem se svjetujem, pa se baš za crnu 
ciganku mašio. 

— Ništa bolje, moj dobri momče! 

— Kad je tako, onda ću ti reći, što mi srce bira. Meni 
se je za oko zapela tvoja Ivica. Nisam joj se do sada javio, 
jer znam, da ona preko tvoje volje ne će. Baš sam ovim 
poslom do tebe došao i spuštam se pouzdano na tvoj svietli 
obraz i pošteni brk, da mi po duši rečeš: je li za me tvoja 
Ivica? Jamčim ti, kad za me ne bi bila, mladošću i po- 
štenjem, da ni crna zemlja ne će znati ovaj naš razgovor. 

— Moja Ivica! Moja Ivica! — uzbudjeno će Križan, 
a dvie mu se radostnice suze na očima zastakliše. — Kad 
me pitaš, pravo ću ti reći, a ti opet srcem biraj, pameću se 
svjetuj. Kakova je moja Janja, o tom ti ne ću ništa reći, 
bit ćeš čuo i na pretek o tom mojem križu; ali Ivica, to 
moje milo diete, nije u ćudi Janjino diete. Kad bi vaša 


' tup _nerazvijen, nježan, stidljiv. . 

zajednička volja bila, a ja ma tvom stocu sjedio, ne bih 
se ustručavao za Ivicu mašiti. Ne očika Križan, da će ga 
Ivica natjerati niz nos gledati." Eto ti to nekoličak rieči, 
a tebi je, sokole moj, pamet u glavi i štap u ruci: traži i 
probiri kao za se. 

— Hvala ti, moj sudjeni djede?! Nadaj: mi se večeras 
s otcem na ugovor. 

— Čuj me, Jakiša, kad si na toj. Ti dodji i dobro mi 
došo, sretnom nogom kućni mi prag prekročio! Ali ću ti 
jednu reći. Svoju Ivicu ne ću nagoniti. Nego nije ni tu sve. 
Ako ja rečem: Dajem Ivicu, moja će žena iz te stope 
reći: Ne dam! Da li, diete moje, ja ću vam na ugovoru 
zabacivati, a Janja će cieniti, da nisam kael,* ter će ona 
pričvrljitiš i posao gotov. Tako ti kaži momu Jerki, da po 
čem ne posumnja o meni, kad se razgovori načmu. 

Sunce se spustilo svomu opočinku pozdravljajuć vi- 
soke vrhunce; Jakiša pozdravi Križana, pa ode vijugastim 
prodoljem, dočim Križan iztjera vole iz ograđe, zagradi 
klanac,5 pa će i on kući na konak. 


X 
* * 


Za jesenskom kišom proburilo. Trunulo malo po vi- 
sima sniega, zemlja se izhladila, zrak oriedio, a to se zvao 
prvi led. Neobičan je ovaj svakogodišnji gost nakon liepih 
ljetnih, toplih dana, pa se vidjelo po putima guriti7 i po 
ulicama svjetinu motati na tom prvom ledu. Bosonoga 
dječina upicala u vatru zapraženes noge, utiskuje se jedno 
uz drugo, nadrhćujuć i boboćuć," dok im vatra, taj na ledu 
prijatelj, ojuži ono tankih nožica i povrati hladnih ručica; 

! niz nos gledati stiditi se. ? djed (otac kćere djed je zetu) 
5 daliali. * kael zadovoljan. 5 pričvrljiti prihvatiti vruće, hotno. 
5 klanac razgrada, kud se ugoni marva u ogradu. 7 guriti ugibati 
životom na ledu od studeni. 5% zapražene (noge) crvene od leđa. 
" boboćuć (boboćati) drhtati glasom u grlu od studeni.: 

a kad je komu za nokte zašlo, udre u plač, cikne kao ptić 
u ruci, kopajuć nožicama i otresajuć ručicama, uvaljujuć 
u usta sitne prstiće, zahuknjujuć u nje, da im prvo muka 
mine. Čobani o klinu vješaju svoje kudraste čobanske 
kabanice, vatri se primiču, da i oni ruke napare. Njima 
se svak uklanja i mjesto im se nudja, jer ih je vas cieli dan 
bura lupala, led ugrizao, studen tresla, zato je njima u 
večer za vatrom prvo mjesto. 

I Jerkina marva spraćena, i Jerkini se čobani uz vatru 
grijali, a kad su večerali i Bogu na uživanu daru zahvalili, 
zajašio Jerko svoga Bjelana, bacio se u popravljeno sedlo; 
u bisage metnuo mjerčić vina, o jabuci u zobnici objesio 
plosku rakije, kao kad se na ugovor ide, sreća traži i veselje 
sprema. Pod pazuho, izpod crvene zaogrnute kabanice, 
utiskao šarac! kamiš, u njedra jabuku uvalio, u pripašaj 
novaca nasuo. Ne žalio Jerko novaca, jer ne znao, koliko 
curi treba, a opet udarilo dobro na dobro, kuća na kuću, 
a tu se i suviše baca. Jakiša se liepo zaodio, da bi omilio | 
i žarkome suncu, kamo li ne će Križanovoj Ivici. I na njivi 
bi ga bila dika gledati na ralu i motici, a kad se je ovako 
nakitio, ne bi mu se ni lacmanka? zlosrdila. 

Omiče veselo Jakiša pred svojim na konju starim otcem. 
Sievaju mu oči kroz tu mrklu noć, srce igra, duša govori: 
Sretno si pošao! Starcu Jerki dim s lule kroz brkove šiklja 
i oko glave se vije, a njegovo staračko srce još u sebi ćuti 
sirovine, još u njem plamsa ona roditeljska iskra žarke 
ljubavi, što je eto i to zadnje veselje upamtio. Ne žali 
mrieti, kad sina okući. 

U putu uči Jerko sina, kako će se ponašati u Križa- 
novoj kući, da mu se zamjerka ne nadje, pa sutra iza ušiju 
Šuška. ' 


* šarac (kamiš) Šarovit, pjegav, putijast. (Ima osobito drvo 
takove vrsti.) > Zacmanka (,latinka“?) gospoja. * iza ušiju šuškati 
za njim govoriti. : 

Mokri noćni zrak oštro zoblje, Bjelan pod Jerkom 
vučki koraca, Jakiša kao srna grne, da su kroz nedebeli 
sahat hoda spali pred Križanovu kuću. 


* 
* *k 


Dotjerao Križan kući svoje vole, povezao ih na jasle, 
oborio im iz osjeka siena, nek im samo nisu prazne jasle 
na toj dugoj jesenskoj noći. Kad ih liepo namirio, zašao 
od jednoga do drugoga milujuć ih po širokim sapima.! 
Nije se na Križanu bogatstvo vidjelo, jer njegova poniz- 
nost nikakve u imanju zasluge nije svojatala, dapače je 
znao vrlo dobro: komu Bog obilatije daje, od toga više i 
iziskuje. 

Kad je liepo namirio svoje vole i s pojatnog ih praga 


željno pogledao, zatvorio vrata, spustio ključanicu i ključem. 


zavrnuo, pa će vrcom u stojnu kuću, da se malo založi 
prvo, nego li mu Jakiša s Jerkom na ugovor stigne. Janja 
metnula na kuću siniju, povadila kašike, izlomila kruh, 
izkrenula u zdjelu glavatoga kupusa izmiešana škriljkama 
krumpira, ter se svi dovezali* božije mane. Ivica je, po 
običaju, svieću držala i vodu dodavala. Po večeri se vatri 
primakoše, da se ogriju i dogovore, kud će koje sutra kre- 
nuti. Još Križan i nije noktom pričepio ugljen na luli, kad 
se u dvorištu oču klopot konja i s konja starački hrapavi 
glas: 

— Križane! Križane! Jesi li u kući? 

Križan se je nadao tomu glasu, ama mu se ipak ne- 
vještim čini, jer nije nikomu ništa proslovičio. I komu 
bi...? Križan se na stocu osudio, Janja ubrza do vrata, 
poviri s praga, ugleda kroz noćni zrak Jerku sa sinom mu 
Jakišom čudom se čudeć, odkud, u to noćno doba, ova dva 
neslućena namjernika; za tim se vrnu u kuću kazujuć pod 


! sapi ona ravan nad zadnjim stegnima s ovu i s onu stranu 
poviš repa vola, ili konja. * dovezali počeli (jesti), prihvatili. 











109 


glas Križanu, da ga s obora zove Jerko Jakšić. Križan se 
sa stoca okreni prama vratima, pa će: 

— U kući sam. Tko to zove? Napried! 

— Naši smo — odvrati Jerko stupajuć u kuću i na- 
zivljuć: ,,Hvaljen Isus“. 

"Janja mu prihvati kabanicu, ponudi ga stocem, dočim 
jedan najmenik odvede konja za jasle, da ga oznojna, na 
toj hladnoj noći, poganac ne naskoči. I Jakiša sjeo do otca. 
Ivica navalila na vatru drva, da se namjernici ogriju. 

— Jesi li se umorio i ozebao, moj druže? — upita 
Križan. 

— Nisam iz daleka, ali, brate, godine osvojile, krv 
iztančala, pa se je nama, i na stocu sjedeć, lasno umoriti. 

— Kako ti kod kuće? Kako stara baka? Je li još na 
nogama? 

— Od Boga smo svi zdravo, od ostaloga običajno. I 
stara mi je još u životu, ali mi je puno pala u trudu i je- 
dinstvu,! pa je, mogu ti reći, samo u kući. 

I Janja se s Jerkom za zdravlje upitala, pa će na prieklad 
sjesti, do nje će Ivica pripredajuć konac u ruci. Udarili u 
duge razgovore: o usjevima, o bolešćurinama i drugim 
svojim težačkim zanimanim nedoskoticama,? dok Jerko, 
po staračku, navio govor o pirovima zapjevajuć šaljivo 
pod glas onu curinsku pjesmicu: 

,oveta Kate, razstavi me s majkom, 
Da ne čekam ćelavog Andrije“. 

U to će, kao nehote, pogledati Ivicu, kanda njoj pri- 

pjeva, pa će opet: 
»Crnje ptice od gavrana nema, 
Grdjeg starca od djevojke nema...“ 

— A što si mi tužno neveselo? — veselim će glasom 
Jerko Ivici. 


! u jedinstvu u nestašici čeljadi u kući.  ? nedoskotica stvari, 
poslovi. 

— Jest nevesela! Majka je ono gojila — Janja će 
smiešeć se. 

— Pa baš i je tako!.— upade joj u rieč Jerko. — 
Evo sam i ja sina odgojio, koga se doista ne stidim, pa daj, 
da mi ovo naše dvoje djece svežemo, nek se biju i gonjaju, 
nek se ljube i miluju, kako ih srce bude stezalo. Što mi ti 
veliš, curo mlada? — reče pogledavši veselo Ivicu. 

Ivica se smrzla kao o saču! mosur. Rumeno joj. lice 
crvenilom zažarilo, kano da će iz njega krv zacuriti. Oči 
zemlji oborila, stid je oblio pri takim riečima, pred njezinim 
milim Križanom. Janja se unizila kao stara lisica, kad na 
plien vreba, poturuje biljicež nogom u vatru, 'po- glavi 
se maši, u Križana preko oka pogledajuć, htijuć čuti 
njegov glas. Križan se na stocu okrenu, zahiti lulom prpe 
iz vatre, nogu preko noge prebaci, desnom rukom nadiže 
peškir na glavi, pa će hladnokrvno Jerki: 

— Hvala ti, stari prijatelju, na častnoj ponudi! Baš mi 
je u duši žao, da si se mukte zamašio i noć na glavu uzeo, 
ako si tim samim poslom došao. Moja Ivica nije još za 
udaju, ako će miene slušati. 

Jerko mirno sluša te po glasu nepoćudne rieči. Janja 
se na priekladu napuhala, kao razljućen mačak, jedva če- 
kajuć izljev svoje žuči, da Križanu izadje na put po svom 
svedjernom običaju. Oči joj planuše živim gnjevom, lice 
se namrgodi, obrve nabraše, kano da će iz njih snieg potru- 
siti. Ruku desnu podiže, očima zavali, pa će kao smamljena: 

— Jok, Jok! Ti Ivicom ne drmaš. Eno ti volovi u po- 
jati, eno ti gora i polje: tizim se ti staraj, a ja Ivicu hoću 
udati, hoću, hoću, hoću! Gle ti očeva okrutna srca, da bi 
jedinici htjelo ukinuti kolač s ruke, neka mi je usjedilicom 
zovu! Gle, pametne glave! Ej, da sam ja bleka,# i to bi 


! sač ploče najdonje po zidu na kući pločom pokrivenoj. (Sač 
se jošter zove criepnja, pod kojom se kruh peče.) * biuljica mali 
kratki komadić drveta. * b/eka budala. 


-— -——- 











ti učinio, ama te ne ću slušati. Nek iđe moje diete, kud ga 
sreća zove. 


— Ne ljutimo se, nova prijo! Ja sam najprvo upitao 
kućnoga panja, a on mi eto odsieče, da mi je ždrjebetiji! 
hod; no kad si mi ti kaela, eda i Križan omečaž: ne će 
dobrih posala razbijati. — Ovako će na po šale Jerko. 


— Moj Jerko! — tiho će Križan — znaš me, a znam 
te; ali ću ti opet poštenu reći: ako će se moja slušati, o 
tom zavežimo. ' 

— Hoće, hoće, hoće! pa ti sad pukao od jada kao 
čvrčak na mutviću.* Ako ne će neća, hoće hoća. Ja ću 
je dati, dati, Križane, dati! pa ti jedno oko pjevalo, drugo 
plakalo. Dati, dati, dati! — uznemir&no će Janja, a sve 
joj, rek bi, varnice iz očiju skaču. ' 

— De ja: ne ljutimo se. I meni više puta natruni moja 
stara sipavica,“ a ja opet pustim vodu niz livadu. Tako će i 
moj Križan, moj novi prijatelj, po novom prijateljstvu, 
ako smijem reći. Je li, aj, Križane?! 

— Po Bogu brate, što ćeš da ti rečem? Vidim, što 
vidim... Perem ruke kao Pilat, a vi eto što učinite. Evo 
vam sukno i nožice, cura i majka, pa neka majka upravlja, 
kad je tako navrla. 

Prignuo se* Križan. On je i prvo u srcu bio prignut, 
ama je tako morao govoriti, morao se tobože opirati, kako 
je danas Jakiši pod cerom u ogradi kazao, pa on i ostao 
pri svojoj: izvjet“ babi mjedeni grebeni... 

— Evala ti, prijatelju! — kliknu Jerko. — Daj, momče! 
— laktom će u sina — daj ono iz bisaga vina, da se napi- 
jemo i prijatelju nazdravimo. 


! ždrjebetiji hod uzaludan, suvišan. (Kad ždriebe ide za ma- 
terom, ne vrši nikakova posla.) " osmeča (omečati) umekša se, po- 
pusti. * »mutvić hrastić. “ sipavica žena Sipava, nezdrava u prsima. 
'% prignuo se odobrio, pristao. 5 izvjet izlika. 

. — Oprosti mi, Jerko! — priuze Križan — mi ne znamo, 
što. mala misli; mi djeljamo ražanj, a zec u gori. Eto, dušo 
— okrene se Ivici — ja ti ne govorim: ni de, ni ne: biraj 
ti po svom srcu. 

Djevojka se zastidila, kao da joj je nahod pod pasom.! 
Janja se na nju izvratila klimajuć glavom, da potvrdi 
njezine prve rieči, a biedna Ivica od sve jadne i žalostne 
proromoni: 

— Hoću, ako ti dopuštaš. 

— Evala mojoj neki?! — veselo će Jerko. — Na silu 
te i ne želim, dušo, jer ga usta bole, tko se silom ljubi; a 
kad si mi ti tako sklona, dva put si mi draža. Zdravo mi 
bila, pirova majko! Sretnom ti nogom u kuću stupio! 
Zdrav, Križane, prijatelju! A ti sudjena srećo moja, zdravo 
mi i veselo! 

Piju svi. 


e 
* *k 


Ivičina prošnja ne prodje muče, već o njoj puče glas 
cielom okolicom, da je Jakiša Jakšić izprosio Ivicu Kri- 
lića. Svak se dobre volje toj sreći radovao, osim ono nena- 
vidnih cura, kojima nije mirisala Ivičina sreća, ne za to, 
što je Jakiša u otca jedinak, jer znade, da je i magare samo 
za jaslama, a pred njim uviek ogrizine; već su krivo gle- 
dale, što je Jakiša zor momak, što on?iko obiluje, da ni sam 
ne zna, što u kući ima, pa mnoga htjela sjesti na Ivičin 
stolac. Tko zna, koliko su im susjedne kone* izmamile za 
tu živu želju Šačic4 žita, pregršti soli, kašika začine, a da 
se i ne spominje šilo i pletivo; što su, u tu svrhu, mukte 
zipte,* preko ruku premetnule. Ama ovim putom lvičin 
pievac zapjevao — njezin ponedjeljak došao. 


* 
* * 


1 nahod pod pasom prisobna (sbabna ili sdjetna) nezakonitim 
djetetom (mule).  * neka nevjesta (snaha [sinova ženal).  * kona 
bezposlena ženetina, mamuša. “ mukte — zupte za ništo, bez koristi, 


u 

U oči sv. Kate mučenice osvanulo ugodno jutro, vedro 
kao u pučino! ljeta. Granulo žarko na uranku sunce po 
rosnu ožutjelu lišću, po zelenoj otavi, po mrkim u brego- 
vima klisurama, što no u sunce upekle hladni svoj povor.? 
Vrabci se po kupini puljaju* tresuć malim krilcima uz 
nesuglasni žamor, kao da jedan drugoga pita: je li mu 
bilo studeno u strehi na toj dugoj noći. Po busjama se 
kosovice gonjaju, na dublju“ sojke začvrčaju, na polju 
vrana kvakne, po njivama se golubovi njihaju; po selu 
kuće dime, a po brdima ovce pasu, dočim po ulicama 
krave miču za odlučenom' teladju i baci“ riču, kano da 
će brdine oboriti. 


Pred Križanovom kućom svjetine se nešto uzmige- 
ljalo, da vidi Križanove pohodjane,7 koji odlaze, po 
običaju, zetu u posjete. Mali su doista pohodjani, jer Kri- 
žana gonilo jedinstvo. Sama samcata Janja bili ovi 
kitni pohodjani. Sama kipom, no u krugu neprebrojnih 
misli, što no joj pamet zaokupile. Veselo stupa, ponosno 
hrli,  levno* koraca, da prvo vidi to svoje zlato u tudjem 
selu. Već ona u pameti knadila. kako će ju liepo zet pri- 
čekati, kad ga je onako obdarila. Pogleda lievo i desno, 
obazire se na svaku glavicu, kano da joj ove dovikuju: 
Sretna majko, liepo li će ti biti, kad u zetovu kuću paneš! 
Ta ti si mu Ivicu dala, onu svoju milu zlaticu; tebi će, 
Janjo, tebi će svoje harno srce odkriti, tebi izljev svoje 
duše u poljubcima izkazati. 

> Gorjelo Janjino srce, dimila njezina glava pri ovim 
sretnim trenutcima. Mislila, da na zemlju ne staje, već da 


! pučino podne pravo podne, upriav p6 dan; pučino ljeta na po 
ljeta. ? povor hrbtenjača. 5 priljaju išću, kljuvaju po lepušinici. 
* dublje (dublja) hrastovi. > odlučeno razlučeno, razstavljeno (od 
matere). 5 baci (bik) bik, neutučen junac. = pokodjani one osobe, 
koje dodju. u pohod djevojci iz rodne joj kuće nakon dva dani iza 
vjenčanja. 5 Jevno (koraca) čvrsto, žurno. 





Nija Ujević: Dokonice. 8 

plovi izpod vedra neba, kroz onaj svježi vazduh, kroz čisto 
obzorje, kud no suri oro šeće priezirno gledeć na zemlji 
gamzeće patuljke. Tako Janja gazila i što se bliže zetovoj 
kući približavala, to vruća joj glava bila, to brže srce 
tuklo, akoprem još ne vidi, još ne sreta ni zeta, ni kćeri, 
kao što je običaj na susret izaći. To je donekle počelo žeći. 
Vidi u briegu čobane, na polju težake, nazire i zetovu kuću, 
no zeta ne vidi, kćeri ne sreta! Čuje razgovor svjetine, 
lav pasi, kukurikanje pievaca, romon potočića, al" ne čuje 
Ivičina glasa, ni dreke zetove kubure. Ovo kiselo groždje 
počelo Janji brusiti nabrušeni jezik, pa već skastila zetu 
oprati uši, kad se s neharnikom sastane. Podji se ti 
domisli, da je i izdaleka slutila, kako joj je Jakiša u dušu 
zavirio kud i kamo prvo, nego li joj je Ivicu zaprosio, nego 
li mu je i Križan pod cerom o njoj podastro.' Nije znala, 
da se dobro na daleko čuje, zlo i još dalje; nije znala, 
da Jakišin kantar i nenamazan pravo mjeri, ter se o va- 
ralima2 zetovoj kući primicala. 

Stigla Janja pred zetovu kuću, a da joj ni gubavo 
pašče nije na susret izašlo. U kući sama samcata Ivica 
oblieće i lieta kao navito kolo uredjujuć kućne posle. Netom 
Ivica majku opazila i vranca svoga ugledala, skoči na 
zagrljaj majci, a krupne joj suze niz obraz vrcaju. Grli, 
ljubi rodjenu majku ne moguć od ljuta plača i jecanja upi- 
. tati za otčevo zdravlje. Kad je majku izgrlila i konja na 
jasle svezala, nešto se razabrala i majci se poče gorko ja- 
dikovati. 

— Kamo sreće, majko, da si me u jamu bacila, nego 
li me kukavicu na ove muke metnula!... Težki su jadi 
moji... gorko je ovo srce!... 

— Ma što ti je, kćeri moja, da mi se tako tužiš, kad sam 
te u ovo dobro uvalila? 


2 


! podastro izviestio, kazao, tužio se. varalima obsjenama. 

— Muči, muči, jadi moji! Što će meni dukati, kad 
ću kod njih kukati. O rajna! smrti, kosi me! Crna zemljo, 
zoblji me! Odkad sam ovdje došla, nije nikad Jakiša sa 
mnom dvie meke besjede razmienio, već me krivo gleda 
kao krvnika na očima. Svaka mu rieč torbu bovanica? 
nosi, svaka mu na kAr3 sluti, svaki pogled srce para. Tužna 
majko, što si me rodila! Oh, sudbo, sudbo! 

Janjino se kameno srce još više kamenilo, jer je ona 
svoju Ivicu, protiv Križanovoj volji, tu utisnula, pa svaka 
Ivičina suza bila po komad mraza njezinu mrzlu srcu. 
U srcu se ljuto grize i proklinje onaj čas, kad je Jakiša u 
kuću došao, i onaj prieklad, s koga no je Ivicu obećala. 

Dok se ovako kći materi jadala, bojala se, da Jakiša 
iznenada dodje, pa onda eto jada i gorega..., već majku 
u kući ostavi i podje na njivu težacima, da Jakiši najavi 
majčin dolazak. Na njivu je Ivica došla i Jakiši, kroz sitne 
zubiće, prišapljala: 

— Došli su pohodjani. 

— Koji su? — vrenu na stranu Jakiša, oštro pitajući. 

— Moja majka. 

— Sama? 

— Jest, sama. 

— Dobro. Odmah natrag i da si je svezala na Vilotine 
jasle. Čuješ li me? Razumiješ li me? Sveži je na Vilotine 
jasle, inače me ne čekaj u kući — otresito će Jakiša. 

Uh, težak li je ovaj kamen pao na Ivičino nježno srce! 
Protrnu od glave do pete! Povrati se kući, jer u mladjega 
ogovora nema, a znala je Jakišu... Svaki joj je sitni 
korak bio nemio, kao da na obješenje stupa. Tamo njezina 
majka, tamo roditelj, bio kakav bio. I Ivičino srce od mesa. 
Oh, koliko bi jadna pregorjela, da crnoj majci crne glase 
ne nosi! Tko bi ikad mogao izmisliti, da kći majku na jasle 

! O rajna smrti! O sveta, dobra smrti! * bovanica (obla) ka“ 


menica,. kamenje, stiena.  * &đr karanje, zavada. 
sk 

veže? A Bog što veli? ,,Poštuj oca i mater“! Ohladilo s 
u njedrima bolno Ivičino srce, svaki joj korak mračilo na 
oči navlačio, a suze, one gorke suze, štrapale tužno lice. 
Stidila se i one male gušterice, što no u šušnju po pramčio- 
cima šuška; stidila se svake biljke, svake na susretu stiene. 
Vidjelo se i na njenu licu, na mrtvim očima, jadi jadom 
prebijena srca. 

— Uh, nesretna majko, što si me rodila Tu majku 
dakle moram svezati na Vilotine jasle? Majku, moju milu 
majku! O, majko, sveto ime! Sveto ime, majko! Gospi 
moja, kriepi me! Gospe moja, tješi me) 

Ivica se ipak kući primicala. Požutjelo lišće na gori 
šuštjelo, žarko se sunce na zapadu u oblačić skrilo, da ne 
gleda tužne Ivice, da ne broji njezine korake, da ne čuje 
njezine vapaje; da ne obasjava na pojati vrata, da ne za 
viruje u nuglu na sudbonosne Vilotine jasle. 

Netom Ivica u kuću, pritište majku ljubiti nakva- 
sujuć joj suharikovo lice toplim suzama, a meke joj ruke 
savila oko onoga tankoga vratića, o kojem se je djetetom 
veselo vješala. Čudila se Janja i prigrljivala grudima košću- 
natim rukama svoju dobru Ivicu. 

— Što ti je, kćeri moja, da si se tužnoj majci tako raz- 
plakala? 

— Majčice, majčice, mila majčice! 

— Što je, dušo, razaberi mi se. 

— Oh, majčice, majčice! — a grudi joj se nadimlju 
rieč u grlu zapinje. — Majčice, majčice! Znaš li, koje ti 
crne glase nosim?! 

— Što? Što? Govori, kazuj! Crne glase, a? 

— Uh, majčice, majčice! Jakiša mi deda da tebe 
odmah svežem na... ah, jadna i kukavna!... na... 
na Vilotine jasle! 1 a te tu svezanu ne nadje, ža ga u 
kući ne čekam. Kud će ova kukavica! Pusta bruka... 

— Ne plači, ne:plači, jadi moji! Ta ne će me ni za ja- 
slama more odnieti; a ti slušaj, što ti ona krvopija naredi, 
da mi te živu ne prebija. 

Janja se prva skoči na ona dva šljuka! za skut po- 
težuć svoju Ivicu, da je vodi Vilotinim jaslama, a rogljem 
rubca tare suzne oči. Nevoljna se Ivica i stidi i tudji,* tek 
lize* za majkom kao prepukla* starica, tek drhćućim ru- 
kama svezala majku na Vilotine jasle, a Jakiša se nakašlja 
pod pritorkom. Odmah stupi u pojatu. Poposta na pragu, 
pogleda niz pojatu i opazi punicu za Vilotinim jaslama, 
s kojih ga obada svojim oštrim pogledom, ali stravić# 
koze pase, da bi što lanula. Ne govori zet punici: dobro 
došla, bako, nit je za zdravlje pita, već je s jasala odrieši 
i muče u kuću odvede, da joj Ivica što na vatri spari. 

Vidjelo je Jakišino oko, koja obiest leži u toj muši- 
čavoj njegovoj punici, pa joj je htio kazati, da Bog Adamu 
Eve nije s glave stvorio, da se pram njemu penje, nego od 
ona dva s bočine vita rebra, nek se sjeti ženska glava, 
da vazda mora biti podložna svomu mužu. Da, Jakiša se 
je držao one: .,,Da prostiš, moja žena“, zato ni dobroj dru- 
garici nije uprviš“ pružao slane ruke," kamo li će njezinoj 
goropadnoj majci, od koje dosta zla vidjela i rdjavih pri- 
mjera primila. Nego je ipak Jakiša umio umiveni obraz 
dajuć punici na povratku uzdarje, kako tim običaj vlada; 
ama Janja nije čula umiljate rieči iz zetovih usta, već se 
kući povrati ni kisela, ni vesela, bez pratnje i izpratka, 


e 
šk * 


Sunce je nad goru nagnulo, kad se je Janji omakla 
Suza s oka, ljubeć na razstanku svoju Ivicu i nazivljuć 
»S Bogom“ prepredenomu* zetu. Polaje“ očima, obada 

! šljuk ciepac, mršava noga. * žddjili se sramiti se. > liza ide 
polagašno. “ prepukla (starica) prestara. 5 siravić strah. 5 uprviš 
na početku. " pružao slane ruke dragao, milovao. % prepreden opak. . 
" polaje (očima) obada očima od ljutine, Pa 

pogledom, kao da mu je htjela na razstanku reći: Kasno 
ćeš me, neharniče, u kući vidjeti! Oparile punicu Vilotine 
jasle, oparilo je i onako zetovo dušmansko postupanje, pa 
jedva dočekala onaj čas, da se na Vranca baci i pobjegne 
iz tih paklenih muka. I deka i šiba pod sobom Vranca, a 
dobar se konj razkoračio i grne kao morska šajka. Nije 
više ona Janja, koja no je jučer bila. Odbjegla je nevjerna 
družina ugrijane glave, što joj do zeta drugovala; ne gleda 
ni lievo ni desno, eda je tko vidi i zavidi, u kakvo je dobro 
kćer uvalila; ne očika na susretu hvalu, ni kadjenje na toj 
riedkoj sreći, već se okunjila, kao da se stidi svakoga busa, 
kao da je sva mrtva tjelesa kore: hrsuzice!, ti si tomu 
kriva! Čemerno je njezino srce. Da je i Šarulja pecne, 
otrovala bi se od nje. Sjetila se Križanove dobrote, kojom 
se sulacala?, ama opet mislila, kako će i njega navesti, 
da i u nj zagrize oštri zetov zub. Ako je nju onako hladno 
primio i mršavo -pogostio, ter okrutno svezao na Vilotine 
jasle, nju, koja mu je Ivicu, proti Križanovoj volji, zori- 
miceš dala: što bi imalo biti od Križana, kad bi zeta po- 
hodio? Ta ni u kuću ga ne bi primio, već ga radje ošaknuo,* 
da mu ga oko pred sobom ne vidi. Ovako u glavi sklanjala5 
Jakišina punica, ovako kupila klasja po lanjskoj strnini, 
dok prevalila onaj komad za se križnoga puta i željnoj 
kući stigla. Netom pred kućom konja razjašila, kano da 
se je istom rodila. P6 joj muke s tužna srca pade; ali opet 
ponosno u kuću stupa i tu se pustim lažima davi razmećuć 
se pričekom, gošćenjem i ljubeznošću svoga zeta. 

— Bilo mi je kao u raju — prihvati veselo. — Nikad 
se onomu nisam nadala. Nije mi zet dao ni nogom na zemlju 
stati, već me gledao i ljubio kao rodjenu majku. Zahvaljujem 
Gospi na onakovoj nezasluženoj stečevini. Pa znaš li, Kri- 


! hrsugica opaka. ? sulacala (sulacati) igrala. 5 zorimice na 
silu. * ošaknuo odbio, odstranio. (Reče se psetu oša, kod ga tjeraju 
iz kuće.) * sklanjala (u glavi) mislila. 

žane, što mi je rekao, koju li ti njegovu poruku nosim? 
Ne pozdravlja te, jer, veli, da bi to bio mali dar za njegova 
djeda, nego mi je smrtimice upelio, da mu čim prvo dodješ, 
neka te izgrli i izljubi u svojoj kući. Nisam mogla na ino 
učiniti tolikoj vrućoj želji i vrućim upelama, a da mu ne 
obećah brzi tvoj dolazak. 

Križan sluša, a mučno mu i desetoj vjerovati, jer on 
poznavao i zeta i ženu; ama opet, da ne udari u neizbje- 
žive neprilike, reče i obeća, da će pohoditi svoga zeta i 
vruću mu želju izpuniti. 


* 
* * 


Osvanulo jutro sv. Stjepana božićnoga. Sviet veseo 
na tom situ i pijanu danu. Božić je, a na Božić i mrtvi 
prosijak ima klipić mesa u svojoj kotluši i bukaru vina 
na polici. Na ovom liepu zimskomu danu i Križan se uputio 
zetu Jakiši, za najviše, da mu se vrućoj poruci oduži. Za- 
jašio viteza Vranca omjeriv, kako će na konak. Vranac 
gazi kao vilenjak, a Križan izvadio krunicu i moli. Dvie 
je ,, Gospine Krunice“ izmolio, dok je Vranac pred zetovu 
kuću donio svoga gospodara. Na vratima Vranac shrza, 
po čem ga Ivica prepoznala i izleti kao lastavica, da otca 
zagrli i konja prihvati. Križan razjašio i jedinicu izljubio, 
pa će vrcom u kuću, da malo hladne ruke objuži i s djetetom 
se razgovori. Kad Ivica konja napremila, sjela uz dobra 
otca, propitkujuć ga za majku, za službu! i za svoje biele 
ovčice, koje no je brižno pasla i pitala kao brižna čobanica. 
Ona po imenu znala cielo stado i po imenu pitala za ovu 
i onu. Ne jadikuje se Križanu na muža, ne htjede mu uz 
obraz udarati, pa ako joj i je ovako, u sebi mislila: Sama 
pala i sama se ubila. 

Dok se je Križan tako grijao, upitao Ivicu za Jakišu, 
kamo su ga kraji oteli, da ga ne vidi. 


! služba momci i djevojke. 

— Gdje je moj zet, kako mi ne kažeš? 

— Mili moj ćako! tu je u susjedstvu, sad će doći. 

Da će Ivica po Jakišu, a ovaj ni u kuću. Kad ugleda 
za vatrom svoza dičnoga djeda, gotov se razletjeti u ve- 
selju i zanosu. Pohrli djedu, ogrli ga i ljubi, kanda mu se 
je s onoga svie.a povratio. Da, Jakiša je uviek cienio Kri- 
žana Krilića, ki i svaki čovjek, koji ga je u glavu znao, 
ili po glasu čuo. Dva dana je Jakiša gostio svoga djeda, 
a i više bi, da se na njegovo jedinstvo nije osvrćao. Ova 
dva dana bila Križanu med najljepšim doživljajima nje- 
gova mučeničkova života. Divio se zetovu srcu i radovao 
se kćerinoj sreći, pa mu više nije žao zaklopiti umrle oči, 
a Ivici ovo Jakišino ponašanje razgalilo mračno obzorje, 
da je tek sada upoznala svoga dobroga druga, tek ga vi- 
djela na pozornici njegova plamenita srca i bistre pameti, 
uz koju je sretno svoj viek izvila. 


* 
* kJ 


Vrieme došlo, da se punac od svoga zeta dieli, a Jakiša 
liepo svoga djeda opremio, kao što se oprema dobar pri- 
jatelj iz prijateljske kuće; a jer su Mladinci! burovni 
osvanuli, Jakiša zagrće djeda crvenom svojom kabanicom, 
da mu na putu, jašeć konja, zimska studen do kože ne 
prodire. Uputi se Križan svojoj kući sa zetovim i kće- 
rinim izpratom do p6 puta. Tu se izgrliše i najsrčenije 
pozdraviše. 


* 
ke * 


Prodje jedan, prodje drugi dan, da Janja Križana 
na povraiku ne vidi! Čestoput na obor izlietala, s grudine? 
izpod ruke pogledala, eda li će napokon i Križan putom 


minuti. Nema ga! Što Križan više kasnio, to Janjino 


osvetno srce više raslo, jer je vazda mislila o Vilotinim jas- - 


! Mladinci dan 27. prosinca.  ?* grudina gromila. 

lama, o zetovoj okrutnosti, a sada je u kužnoj pameti 
ganjala, kakve su gore neprilike djeda u zetovoj kući 
snašle, ter je tako okasnio. 

..— Nema ga! Pa i neka ga nema! Neka onako, neka! 
I je na ugovoru Jerki rekao, da mu je ,»ždrjebetiji hod“. 
Namjerio se je brus na sjekiru. Nakljukat će mu samar! 
Vidjet će: tko li je Janko, tko li Marko! Vidjet će, kakvih 
okrutnika zemlja daje, kakvih lopova majka radja! Neka, 
neka i sto puta neka! Drž se ,,Krunice“, Križane! Krunice 
se drži! Neka mu ,,Krunica“ iztegne, što mu zet u kum- 
paran usadi! Aha, Križane! Upamtio si, kad ti je ovaj 
Božić došao! 

Janja tako snovala, ama Križana nema. Minulo i 
podne drugoga dana, Križana nema! Pusta se zvjedljivost 
u Janji upalila. Svaki čas van izlieće, da nazre Križana, 
ili čuje o njemu koju glasinu. Pred sam mrak popela: se na 
grudinu poviš kuće. Gleda, vitri,! nasluškuje, eda li se 
oglasiti na Vrancu zvončić. Nema! Tare oči, podigne se 
na prste, otegne vrat, uzdigne glavu, da bolje i dalje vidi. 


< Pričinja joj se, da zvončić Vrančev zvoni, da konjsko ko- 


pito tuče. Do malo kroz sumrak opazi, gdje se nešto, umo- 
tano na konju, kroz goru ljulja. Zvončić je prepoznala, 
Vranca ugledala, ama o Križanu sumnjala. Znala je, da 
ogrnjača na sebi nije odnio, a na Vrancu je zaogrnut put- 
nik. Upela se tu Janja, nadotegla oči, gledajuć u nedo- 
sjetnu sjećavicu,* dok Križan ninu izpod guvna i Janja 
ga po glasu moljenja upoznala. Vidi ga u crvenu! 

Križan će pred kuću. Zacrvenio se kao bujni mladić, 
zasukao srebrokosne brkove, pa će Janji — koja na prečac 
sletjela stojnoj kući — običnim tihim glasom nazvati ,,Hva- 
ljen Isus“, po tom skide s konja zetove darove i stupa u 
kuću, da se malko ogrije. . 


* vižri (očima) gleda nemirno na sve strane.  * sjećavica 'do- 
mišljanka. 

Kad vidjela Janja na Križanu novu crvenu kabanicu 
i ono veselje, što mu naoči kipilo; kad vidjela pobrane 
darove, što je zet djedu spremio; kad čula Križanovo 
zvono... tada joj tekar počelo pucati pred očima... 
tada i ona prevrnula kabanicu... tada, ej tada odgone- 
tala Vilotine jasle... 


= 


JOVANOVO OBREDJENJE. 


a se zemlje hvatao, tama obavijala brda i doline, 
sumrak malo po malo otimao vijugasto prodolje i tako 
se nevidno jedno za drugim ote tonući ljudskomu pogledu 
u mrklu noć. Nebo se nagrušalo, kano da je gustim kiselim 
mliekom oštrapano, tanki se gušljasti! oblačić navukao 
ravnim nebeskim svodom, odkle, s kopne promači,?* kriesne 
koja sitna zvjezdica, dok je opet vunasti lizući oblačić ne 
sakrije. Meka je i tiha jesenska večer vladala nad zabitnim 
seocem u posestri Bosni. Meka je i tiha bila doista ona 
večer; ali ipak iz mokre zemlje — na onoj visini — ugrizao 
hladni planinski zrak, da olagnji zaogrnjači nisu o klinu 
visjeli. Seoce puno noselac4, ama se tu ne čuju ni gusle, ni 
diple, nit se uz žrvna kiti,“ nit uz kolievku uspavanka 
tota:5 samo se kad i kad očuje u pritorku ovčiji blek, zvonce 
na zvonaruš i lav tornih u privežnju" pasa. Dugi se gusti 
dim opružio po viš ubožnih seoskih polupina,* natiskanih 
u onoj udolici, koju s podneva i bure okriljuju oveći ledi- 
navi bregovi, kano da ih kriju toj tamnoj jesenskoj noći 
i bahatoj polumjesečnoj sili, toj jami bezdanci kršćanskih 
krvavih truda. Kad ljudski zakon ne brani tu čemernu 


1 gušljasti rutavi, otrcani. 2 sa kopne sa vedre. * promač onaj 
dio vedra neba medju oblacima, razgala. * žiži pjeva sitnu pjesmicu. 
5 žota pjeva pod glas osobitim načinom. * zvonaz ovan, koji nosi 
zvono. 7 u privežnju na lancu. * polupina slaba kuća slamom po- 
krivena. 

raju, priroda se diže, da nekrstu krije četirstoljetna zlo- 
patnika, dok i njemu željno sunce grane, da već ni u tvrdu 
snu ne preda sdvojan pred crnom sjenom kućna dušma- 
nina. U toj noćnoj tišini, u toj mračnoj kotlini, pod gustim 
dimom, u stojnim potleušicama, grijala se kućna čeljad 
uz razjarenu vatru. Mužkići pred sobom razgrnuli i suše 
obuću vlažnu, vretena mladih moma u rukama zvrče, 
dočim dobre majke u kolievci nejačad ljuljaju. Svak se 
prihvatio svoga sjedećega posla uz mirni podglasni razgovor. 
Jeste uprav ,,mirni“ i ,,podglasni“, jer ni u tamnoj noći, 
na svomu siromašnu ognjištu, sa svojim ukućanima, ne 
smije se roblje veseliti, pošto mu je više puta prisjeo ve- 


seli razgovor, a šalčine se za jezik ujedale... Kakovo je 
dakle čudo ovaka tišina, gdje ni božićni ručak sladak nije. . . 
* 
e * 


I u Vasinoj kući vatra gorjela i uz vatru čeljad sjedjela. 
Vasi — kao kućnomu panju — znalo se običajno mjesto: 
uz kut do prieklada, na svomu bukovu stocu, kako se može 
nasloniti o stupac svoje postelje. Tu sjedi stari Vaso pre- 
baciv nogu preko noge, držeć u ruci na trnovcu! osepe- 
ćenu? lulu. Natresa glavom svoju zasaručenuš kapu nad 
mrko izbrano čelo. Poklopile mu vunaste obrve ona dva 
staračka u glavu utonula oka, što no žmire kroz te nape- 
rene vedje nalik bliede mjesečine kroz suho kljenovo granje, 
a tanki mu se perčin objesio preko polovna: kumparana 
niz okopnjela široka pogrčena pleća, kao mačiji niz tru- 
pinu rep. Razpuhao kitnjaste debele brkove, nasršio se 
na svoga nemarnoga Jovana, na tu nesoljenu glavu — 
svoga inače mrtvog* čobanina. Izpod peškira, nad oči 


! žrmovac kamiš od trnova drveta. * osepećena nakićena, izve. 
zena nekom sjajnom kovinom. * zasaručena (kapa) omotana jednom 
tkaninom, što se je nosila u prvo doba i još se poteže u nekim mje- 
stima, osobito na starijemu svietu. * polovan na po izderan. 
? smrtvi (čoban) pravi, dobri pastir. j 

nadkvičena,! preko kamiša, obode srditim pogledom, pa 
se opet zadreči u taj pred sobom izlizani prieklad. Tresne 
ramenima, odbije po tri dima, uzkomištra se,* škrine sa 
ona dva u glavi krnjatka i duboko u sebi smumlje. Čeljad 
že nanizala jedno do drugoga, a da bi koje mokrom glavom 


omaklo. Smušena? Vasina kob odavala njegovu tajnu na 


srcu ranu. Svak tvrdim mukom umukao kao kameni stećak. 
I Vasina starica Todora dušu u se. Pogleda izpod sebe 
na napuhana muža potičuć u vatru ono sirovih biljica,« 
da ne pište i ne čvrče, kao za inad, na ognjištu, a srce joj 
paralo stotinu oštrih noža motreć grubo, neobično i ne- 
naravno lice svoga Vase. Svaka Vasina dlaka u vis srši, 
svaka o sebi, kao usadjena, stoji nalik na mačku, kad ju 
zagrižljivo pašče u tjesnacu skuči. Hiljada se zlosretnih 
slutnja valjalo Todorinom pustom glavom, a da je kako 
mogla odgonetnuti tu večerašnju čudnu zagonetku. Ne- 
boga se starica sjećala Vasine vesele ćudi i onoga zabavna 
šaljiva razgovora, osobito, kad bi se dobrovoljan dovezao 
nje stare sgrčulje*; ama večeras nije takova Vase pod 
Vasinim sljemenom, već pod onom nabranom kožom 
jenjao* osvetni gnjev u gori ranjena medvjeda. Svi to na 
Vasi opazili doliš ono blekasta Jovana, koji i nije za ništa 
znao izim za svoje brojno stado, nit se, lale," mogao čemu 
domisliti, kao i svaki njegov u glavu ubijeni brat. Prolomio 
Jovan tu večernju tišinu kazujuć, kako mu je zec iz busa 
ovce poplašio, da je mrakaoš i hakao? kao na mrka vuka, 
dok zec u prndeč — ma da bi se na svoga plašioca obazreo. 


- Vasi u to puče pred očima, vinuše mu se kosmate obrve 


' nadkvičena oborena. :* ugmjštrao se vrtio se u životu, 2 smu- 
Šena kob namišteno lice. “ biljica mali komadić drveta. 5 sgrčulja 
grbava, pognuta u plećima. * jenjao krio se, tinjao. 7 Zale dajbudi, 
nikako. (,,Lale“ je usklik, n. pr. ej, lale, ne ću nikad doći u Zagreb!) 
* mrakao (mrakati) opojavljivao oštrim glasom.  * kakao (hakati) 
plašiti glasom ahi! ahi, da se živina poplaši. 


126 


uz nabrano čelo, nozdrve se stiskoše, kosierice! uzklapaše, 
nadiže se, podri trnov kamiš, da će njim zvizdnuti Jo- 
vana po glavi. 

— Ti, ti, nesretni sine! Ti si rana ojadjela srca moga! 
Ti, izrode i ukoru Vasina imena i plemena i naše hrišćanske 
slavne vjere. S ljudima se ne sastajem, u crkvu ne dolazim, 
a da me tobom, lupoderino,* ne ukore. Ti, gori od šokca, 
popi i ovu kap krvi moje. Četrdesetu si mitio, a da si ikad 
crkvi pošao, ili se o komu Vaskrsenju obredio. Sram te 
budi, gdje me tko čuo ili ne čuo! Ne će Vaso u kući držati 
.taku psinu, već udilj izdiri van, jadni moj sine, jadna mi 
te majka rodila! Još si tu? Izdiri, ču li me? — u to će iza 
ramenica kamišem zamahnuti. Šijuknu kamiš kroz zrak, 
vrcnu se Jovan, a kamiš opali po golu stocu vas na uštrapke? 
sasut. 

Čeljad se stocima uzmigeljala,* starica Todora ublie- 
djela kao blieda mjesečina, zadrhta, u vis diže razkriljene 
košćunaste ruke, ubrza i zagrli svoga Vasu moleć ga i 
zaklinjuć, da joj u onu tutuš* ne kreće. 

— Nemoj, dušo Vaso, tako ti našega sastanka, nemoj 
na onu sinju kukavicu grješnu ruku dizati. 

I dok je ovo govorila na pd plačućim glasom grleć i 
ljubeć tu svoju staru i truhlu panjinu, same joj suze vrcaju 
niz zasukane jagodice. Kućna se čeljad sgleda, Jovan se 
u ćoši uklubučio* uvaliv u šake ono mesnate glavurine: 
plače i jeca. 

— Hoću, hoću — preuze Vaso ljutito — hoću, svih 
mi u crkvi ikona, zavrnuti vratom tomu nesretnu sinu, 
ako mi večeras ne obeća poći na obredjenje. Danas me za 
nesreću put nanese u popa Sime, pa sam niz nos gledao, 
stidio sam se svoje sjene, što mi je govorio i kako me je 


! kosjerica vilica, čeljust.  * Zupođerina nitkov. 5 na uštrapke 
na sitne komadiće.  “ugmigeljala uzmiešala, uznemirila.  * žutuš ne- 
razvijen, blekast, Zdobrijan.  * uklubučio smotao kao klubko. 


li 

napadao paočeć me Jovanovim nemarom, čemu da sam 
ja, ja, Todoro, kriv. Reče mi, da i najveći lopovi u crkvu 
na leturgjiju dolaze i na obredjenje pristupaju, asama moga 
Jovana tu nema. 

— Tvoj je Jovan gori od šokca — reče mi pedeset 
puta. Za moju veću nesreću i ruglo trefilo se danas u popa 
Sime. nekoliko inostranaca, došli po velike zapise dogoneć 
mu i vunja! i peradi, a i u ploskama bilo rakije kao že- 
rava. Natrošio se pop Simo kao čep kleta muktiša, a napo- 
vrljao* mu se na jezik moj nesretni Jovan, pa udri ga se 
po meni nacicikanom*  jezičinom kao sohom po gluhoj 
kenjčini.* U zemlju bih upadao pred on'ikim opranim* 
svietom, da me je hotjela proždrieti; bježao bih, da mi 
sramote nije bilo. Vasa mi svetoga, mrtvi me je znoj ob- 
lievao! Pregorio bih doista najboljih u toru pet petaka 
ovnova, da na ono nisam nagazio. Kamo sreće, da sam 
jutros nogu slomio, kad sam od kuće pošao! I ono se kuje 
popadije nalokalo šljivovice, da ju je prstom u grlu mogla 
dobaviti,“ zacaklila mačijim očima i udarila me ružiti, 
kano da mi je nahod? pod pasom. Što mi nije rekla? Je- 
dino to, da se babio nisam... 

— Balek? je balek bio! — složile Vasine nevjeste. 

— Bio balek, ne bio balek, vi znate, kad naša popa- 
dija počme ružiti, ni reka Bosna ne može oprati, što iz 
smrdljivih ustiju izlazi. Ta znate je — tišim će glasom — 
kakva je ono nečistulja: dalje smrdi neg? očima vidi; a to 
je opet kita meslidjena? za djevojačkim uhom prama nje- 
zinoj kaljavoj jezičini. Tudja joj muka na oči udarila; 
tudjim se zalogajem:tovi. I još me zamamljuješ, ti stara 

! vunje ovce i ovni. ? napovrljao se bio mu svedj na jeziku. 
s naoteškan napijen toliko, što još nije sasvim pijan. * kenjčina 
magarčina.  " opran (sviet) otmen, pošten.  * prstom dobaviti piće 
u grlu biti sa svim zadovoljan pićem, da ne može više stati u grlu. 
" nahod nezakonsko diete. * balek rugo, kukavica.  " meslidjen mi- 


ruvno cvieće. 


128 


sgrčuljo, napasti moje duše, — pogledav Todoru — da 
Jovana ne nanižem?!' Zna Vaso, da tikva tikvu krstiž..., 
ali ću mu sasuti kosti u mješinu, ne podje li se obrediti. 

— Ne ljuti se, moj kićeni Vaso, — Todora će milujuć 
mu rukama obraz — ne ljuti se, hrano moja! Ja ću pri- 
gnuti Jovana, da te posluša. Je 1 de, moj Jovo! — pogle- 
da ga suznim očima preko čeljadi, klimajuć glavom i 
namigujuć mu, da joj potvrdi. — Ti ćeš svoju majku po- 
slušati, pa ću ti, dušo iz prsiju, svaki bogoviti mrsidnjis 
dan usuti u brzdar* punu šaku trvenogaš sira i još ću ti 
nešto liepa dati... 

Jovan, utuljen u ćoši, jeca, kao da mu je vuk zvonara iz 
tora odnio, i ohladjen tu čami, kao brus na polici pogle- 
dajuć Vasu .nađulim krvavim očima nalik vola bodača, 
kad se na suparnika u rivini* izprieči. Ne more ga nika- 
kovi osjećaji, ne taru ga nikakove misli, još manje crkva 
i obredjenje. Jok! To Jovo ne misli. To su pače njemu 
dvie biele vrane kao i sve ostalo pod sunašcem žarkim, 
osim ono stotinjak ovaca, što no ih pred sobom od djetin- 
stva u pašu goni. Jovan zna čuvati svoje ovce, zna sa- 
staviti i odlučiti" janjce, zna pomuzti objanke, sir usi- 
riti, mlieko izmesti, pritorak omesti, pojatu izkidati, marvi 
položiti: to sve Jovan znade, a drugim se nije nikad ničim 
mislio, nit se česa prihvaćao. Njegova se pamet — ona, 
što je ima i kolika ga na dielu zapada — vrtjela oko čo- 
banskoga štapa i torbice, a sve mu je ostalo zagradjeno 
bilo tvrdim bedemom — bedemom tupe pameti. 


— Hoćeš li, Jovane! — navrati se oštro Vaso. — > 


Hoćeš li, reci mi, poć na obredjenje, da ti meso od kosti ne 


odkidam? — Jovan nađiže svoju gušljastu% glavu, upeo. 





! nanižem (namzati) udarim, ošinem. ? žikva tikvu krsti budala 
budalu uči.  “ mrsidnji mrsni.  * brzdar kesa od kože, u kojoj se 
nosi trvenoga sira, ili mesa. * frvent sir izdrobljeni sir. 5 rivina 
Suhopotočina. 7 odliičiti (janjce) odstraniti ih, odbiti od materA. 

gušljasta glava zamršena kosa na glavi. 

očima u korito do ulaznih vrata, a razčepušana mu duga 
kosmušina prikrila plosnato čelo, da mu se jedva vide ona 
dva mrtva u glavi oka, dva tvrda jamca neosoljene pameti, 
Objesilo se o njemu ono odrpanih nespretnih haljetina. 
Uztresa kumparančinom, štono mu se s desnoga ramena 
na mišicu spuzao niz bielu klašnjavu! jačermu. Čas uztresne, 
čas se objeručke po glavi počeše, a golom se kaljavom rukom 
osekne taruć o široke gaćetine, pa skuči lakat i otare se 
desnim ulisenim* rukavom kumparana, kao svojim napo- 
ručnim? svakdanjim otiračem. Jovan se tako zidrečio“ i 
uzmigao* izvraćenim lišajivim“ gubičinama, te će užimljuć 
se u kostima: 

— Ha, bibo! Što mi to veliš? 

— Velim ti, što sam ti i do sada stotinu puta govorio: 
podji se u oce obrediti. 

— Poslat ću ja s tobom, milo moje, — umiljato će iz 
te stope Todora — poslat ću ja s tobom jednoga klapčića" 
iz susjedstva, neka te izprati i odvede. ' 

— Vala se ja ne znam obrediti. 

— Jok! — priuze Vaso mekljom besjedom — tizim se 
ti ne misli, to je ocin posao, a ti slušaj, što ti oco naredi ; 
čini, kako ti on zapovjedi. 

— Vala ja ne znam Boga moliti: neznam ni ,,otčenaša“* 
ni vjerovanja“, ne znam ništa. a. 

— Muči tu, bićko! Kao da te oco ne zna. Ti nije ga 
ni on Stambulija... do dvadesete pazio ovce kao i ti 
danas, pa ga zapopili. B4bo mu bio dobre ćese, bio širok 
u plećima: podvalioš vladiku i Bog mi te veselio. Kanda 
se je mučno u nas zapopiti? Nauči se nešto mrčiti, nauči 
se bukvica* i bekavica,'" pa onda ono crkovnoga: je ga, 


š naporučni uviek spreman. “| zadrečio razkolačio. oči. 5% uzmigao 
uzvrtio. “ lšajive gubice okorovile od sunca, ili od slabe vode. 
7 klapčić momčić. * podvaho podmitio. "-—!% bukvica i bekavica slova 
po starinskom običaju, t. j. naučio je tek nešto čitati. 

Ilija Ujević: Dokonice. ' 9 

nije ga; je ga, nije ga — tu ti je sve. Opet ti velim: slušaj, 
što ti pop Simo reče. Kad u oce dodješ — upamti, što 
ću ti sad reći — ovako mu reci: ,,Pomoz Bog, oco!“ Po- 
ljubi mu ruku i ništa drugo. Zna oco, da si ti bukova glava; 
zna, što si došao, jer sam mu se zakleo: il o moju, il o tvoju 
glavu, a da ćeš mu doć na obredenje. 

— Vala, babo, kad je tako, hoću sutra. 

— Aferin momu Jovanu! — lupnu se veselo Vaso po 
koljenu, a posmjeh mu se odvali sa nabrana lica. — Aferin 
Jovi! Deder mi sada sjedi kao čovjek i grij se. Takov mi 
budi. I turčin je turčin, pa klanja i u džamiju idje. Stara 
je rečenica: ,,Čuvaj se turčina, koji ne klanja, i kršćanina, 
koji u crkvu ne idje“. 

Jovan sjeo. Tu sada tekao veseo razgovor, tu u kući 
lebdio angjeo mira, a veliko zadovoljstvo kipjelo iz sva- 
čijih u kući očiju. Vatra veselo gori, kano da se i ona veseli 
starcu Vasi na opremljenu poslu. Zeman se primakao na 
postelju poravniti.' Pošao svak na svoju logu, pošao i 
Jovan svojim ovcama, a starica, po običaju, zapretala 
vatru pri jednoj glavnjici, da je na uranku neugašena 
dočeka. 


* 
* * 


Po selu svak spava. Nigdje nije čuti žive duše. Ni 
ovčijega bleka, ni kozije kveke, ni volovskoga mika, ni 
pasjega lava: ništa se ne čuje u to gluho noćno doba. Za- 
vladao grobni mir. I Todora se pružila do svoga Vase, 
ama ona ne stiska oka, već roni u moru svakojakih misli. 
Do popove kuće ima dva debela sahata hoda. To Todori 
bio veliki na srcu kamen radi svoga Jovana; a znala je 
suviše, da se je malokad Jovan na jednoj obuo.? Ta budali 
je uviek more do koljena, a kad Jovan ne bi bio utjelovljena 
budala, onda je i nema na svietu. Dosta ga je vidjeti na 
€ poravniti (na postelji) leći.  * mije se obuo na jednoj nije bio 
od rieči. 

pozornici majke prirode, s koje najbolje blještaju njegova 
svojstva. Krupan, jedar, prsat kao pravi bosanski planinac. 
Nije ga ni trud morio, ni misao mučila, pa se klet ugojio 
i razgradio! kao dub na naplovu.? Velika mu se mesnata 
glava naćulilaš na ogojnu vratu kao kapić# na kotlu. 
Kad bi se s njim po igralištu čobani posulacali,* on svakim 
otresi o ledinu kao zobnicom. Malo je govorio, a kad bi koju 
i rekao, svaka mu je neosoljena bila. Ne gleda on nikad ni- 
koga u oči, već se radje zadreči na stranu, unosu prnj- 
kajuć, po glavi se drpajuć i o sebi čupukajuć viseće dronjke: 
Jedino se je popa bojao kao ljuta crnostriga," jer ga ovaj 
uviek kopčio" crkvom i obredjenjem, a to bi Jovanu 
zdrave zube gubilo. 

Da bi se njegova slušala, ne bi se nikad nitko obredio, 
ne bi ni crkvi pošao taman hiljadu pakala zjalo i sve hu- 
dobe prietile. Selo bi bilo, ama ni crkve, ni popa ne bi bilo" 
Taki se rodio. Njemu godine nisu pameti donosile. Za sve 
to znala majka Jovanova, pa se nevoljnica vrtjela na po- 
stelji kao živa mučenica. I Jovan je njezino milo čedo. 
Rojile se svakojake misli u roditeljskoj, temeljito ugrijanoj, 
pameti. Dalečina i Jovanova prevrtljivost bile dvie 
kobne slutnje na majčinu toplu srcu. Mislila i izmišljala, 
čim će ga mititi, što li će mu knaditi,* da ga na obredjenje 
uputi. Tko bi ikad živ od Vase ostao, kad na obredjenje 
ne bi pošao? Dobar je Vaso kao kruh, ali kad mu je što 
uz nos, gori je od ikakove gorske zvieri. Sve to zna Todora. 
Godine su ga, istina, osvojile, ama mu nisu ćudi promienile; 
pače što stariji, sve to jogunastiji, jer je čovjek u godinama 
i samu sebi težak. Sve tako Todora do trećih pievaca kna- 
dila, a da nije staračkoga oka stiskla. U pamik?* rujne 


' razgradio razrastao (kao hrast). > naplov zemlja što je potok 


nanese.  * »aćulila nasadđila, stala. * kapić pokriv.  * posulacal! 
poigrali, pošalili. * crnostrig zmija otrovnica. " kopčio korio. * kna- 
dii govoriti, izmisliti. " » pamik zore kad zora zaruji. 

zore već je na nogama. Digla se, spirila vatru, pomela kuću, 
zahitila vode, pa će probudit Jovana i dignuti nevjeste. 
I Vaso se počeo protezati na postelji. Djeca se uzcirlikala, 
izviruju izpod biljca, kao mali mišići iz svoga gniezda. 

— Hljeba, hljeba, bakice, dobra bakice! — zacavlili! 
mali pilići. 

Baka se obazre, zatrese glavom, ožme gubicama, 
poprieti rukom, da ušute. Druga baki u glavi — bio njezin 
Jovan. Ako je posluša, u sto dobrih časa; ako ne posluša, 
znat će mu rebra... U to trže i Jovan. Glava mu puna 
pljeve, pod pazuhom nosi obuću. Poklopio se po vatri, 
napario ruke, pa se obuva. 

— Sad se liepo umij i izčešljaj, pa ćeš se obući u misnu 
Siminu robu, dok se s obredjenja vratiš. Ne će te majka 
tvoja tako gola pustiti, da se svjetina baleče* i maćuhom 
me nazivlje. Ti si moj stečer." O tvomu šćapu četrnaest 
duša visi... Da nije takoga čobanina, ni o Ilinoj ne bi 
vidjeli kašike bjeleža,* nit u tvorilu* grudice sira. Neka ti 
meni moga Jovana! Sad će mi se liepo obrediti: poslušat 
će on svoje roditelje. I dječakom si ti nas slušao kao nijedno 
diete. 

Na Jovanu pusta muka, veća nego li je ikad bila. 
Majka mu je draga kao njegovo jedino ogrijanje. Da mu 
nje nije, živ bi smrdio, akoprem ni uza nju toliko ne miriše. 
Ama majčine jutrošnje rieči — bile sto puta sladje od meda 
— nisu njemu dobro došle. Volio bi, da po njemu trieskovi 
pucaju, nego li što no na uši sluša. Uzvrtio se na stocu kao 
žrvan na senju.5 Štroka" očima, klima glavom, drpa se 
ručinama, kelji* gubice. Veliki ga jadi obletjeli, došle vile 





! zacavlili govorili svi u jedan glas sitnim glasom. * baleča 
(balekati) ruga, sprda. * stečer steklac (koji namiče stiče).  * bjelež 
mlieko. * žvorilo obručić od jasenove kore, u komu se sir siri u 
grudici. * senj drvo kroz pod i donji žrvanj (mlin) ter podiže na 
sebi gornji žrvan (mlin). 7 široka (očima) nemirno gleda, miga. 
5 kelji (aubica) ruga se komu miganjem ustnica. 

pod oči: s Vasom nije šale. Napunio mu uši pop Simo, 
pa već izeblo svako otčinsko milosrdje. Sinoć mu zviždao: 
kamiš iza ušiju, sutra bi pucale šake po kostima, kad ne 
bi Vasu poslušao i pošao na to zlosretno obredjenje. Udes 
mu ovim putom uvalio crn komad u torbu. 

Kad se Jovan obuo, uzeo u dižvi!' vode, izašao pred 
kuću, umiva se. Čudno je i to umivalo bilo: što polio, što 
ne polio, kao ni sebi ni svomu. Gotovo se više zabrnjao,? 
jer voda nešto oprala, kud doprla, a kud nije, izgledalo kao 
crna zakrpa na bielim gaćama. Za tim se otro rukavom 
kumparana. Sgulio nešto pliesa? oštrim kumparanom, 
zacrvenio se kao pred kišu iztočno obzorje. Nevjesta mu 
Lazuša pružila svoj češalj, ali ovaj ne mogao u glavu, jer 
uturučena* kosa i grebenima dala bi muke. Mahnuo Jovan 
nekoliko puta, pa će opet češljem nevjesti. Nevjesta ga po- 
gleda sitnim očima, krećukne glavom uz posprdni osmieh. 
Todora po tom udarila na Jovana misno Simino odielo, 
a Jovan zazirao i tudjio se u tom nenavičnom nakitu, 
kano da je ukradeno. Sebe sama ne poznaje u toj svatskoj 
robi. Nije Jovan do tada taki bio. Božići su dolazili, dola- 
zili Uzkrsi, ama Jovan tekar jutros o sebi vidi, što vidio nije, 
što mu je bilo pukim plašilom. Sinuo Jovan kao na rosnu 
jutru miruvna“ ružica pri sunčanoj zraci. Tko bi i posum- 
njao, da je to onaj Jovan, što no ovce pazi, u crkvu ne 
idje, na obredjenje ne pristupa? Svak bi se o to prevario i 
griešnom dušom ganuo. 

Todori, kao dobroj majci, srce raslo u dvojaku veselju. 
Vidi pred sobom kršna sina, kršna kao planinsku vitu jelu; 
vidi svoga Jovana, gdje na obredjenje ide. Istina, nije Bog 
zna što sagriešio, ama opet neka na obredjenju očisti i one 
Sitnarije, što je na duši nosio, te se zaogrne bielom mara- 








'  dižva drvena posuda za vodu, ili za mlieko. 


5 saulio nešto plicsa malko se oprao. 
? miruvna (ružica) mirisava. 


2 zabrnjao izne- 
čistio. * uturučena kosa za- 


mršena. 

mom, koju je na krštenju primio. Todorine oči u glavi 
igraju, obrazi se smiju, radostnice suze vrcaju. Nikad joj 
nije tako veselo jutro osvanulo, pa ni onda, kad je do svoga 
muža pred žrtvenikom klečala i pop im govorio na bračnu 
sdruženju: ,,Tvrdja vjera Hristova, nego gužva! bristova“. 

— Tako, tako, moj Jovane! — drhćućim će glasom 
Todora. — Tako, tako, srce iz njedara. Ti ćeš se jutros 
liepo obrediti, bit ćeš pravi moj Jovan-čoban. Dat ću ti 
onu britvicu, onu malu liepu pulijašicu? sa nanizanim 
čandrljinima,* znaš 1i? 

Sokoli starica omrdjenat* Jovana i miti ga kao majka 
malahano neposlušno diete, ali se Jovanovo ne razgaljuje 
obzorje, već bende" objesio kao za praznim jaslama stara 
kljusina. Pogleda na postelju, gdje Vaso leži, i na onaj 
stolac, o koji je sinoć kamiš zapalio.“ U sve to Jovan po- 
gleda kao mrka u gorici vuka, a mn mu nadimlju 
razgradjene" grudi. 

Dok Jovana tako liepo zaodjeli, došao i Remija Hristin, 
Jovanov rodijak, momčuljčić od petnaest godina, zamašit, 
jedruškat, zelokast,* da djeveruje jutros toj na izvodu 
mladoj neki," kakova nije nikad kročila praga S. Trojice. 

— Evo ti, Remija, Jova moga — reče Todora. — 
Povedi ga oci na obredjenje, a ja ću vam napeć ušćipaka 
i pitu ću vam dohraniti. Polazite i ne kasnite. Pozdravite 
mi popadiju. 

— 1 meni popa Simu — Vaso će zievajuć s postelje. 


* 
* * 


! gužva vienac spleten od mladičica, ili od pruća. * pulijašica 
napulijana, navezena sitnim sjajnim pulijicama (kovinom). 5 čan- 
drljin kovina nalik filira, tek tanje. * omrdjen smućen, tužan. 5 Benda 
gubica (ustnica).  % zapalio (kamišem) udario. " razgradjene (grudi) 
široke.  * zelokost zelenih očiju.  " zćka nevjesta (žena, koja se je 
tek vjenčala), 

Sunce je granulo i liže po listićima jutrenu rosu. Rosa 


.pala kao more na toj mokroj tihoj jesenskoj noći, prelieva 


se i svjetluca u sunčenim tracima. Remija gazi prvi, za njim 
Jovan djusa,! mlateć o mokar put loparastim svojim 
nogama. Ne govori, ne romoni: kano da je sve mrtvo u 
kući ostavio. Ni žarko sunce, ni ćurlik vjetra, ni veselo 
jutro: ništa Jovana ne razgovara, jer se njemu obredjenje 
u glavi vrti. Pred nosom vidi gordu Himalaju. Ide i klipa 
odmahujuć rukama kao sijač na njivi, zašiće* snopastim 
životom kao ušinuto paripče; a njegova se vodna pamet 
razlieva po brojnom tom stadu, što no ga čuva i pita, 
uz koje kisne i zebe, gladuje i žedja pasuć i uvraćajuć bos 
i gologlav. Obazreo bi se na svoju kuću, na svoj tor, na 
svoje željne mize,* pogleda ona mjesta, kud ih pase, bu- 
nare, gdje ih poji, dublja, kojima planduje, a svaka je ova 
grozna uspomena po jedan oštri bodež u njegovu tužnu 
srcu, srcu punu .gorke žuči. Ne dokučuje Remija jada Jo- 
vanovih, već obiestan grne napried, da na čas prvo dodje 
i kući se povrati. [ Jovan se usiljuje odapinjati za tim svojim 
vodičem. U putu sretaju svoje sumještane, a kad ovi na 
susretu opazili Jovana u svatskoj napravi, čudom se čudili. 

— Ah, nu ti našega Jovana! Jes? to ti, Jovane !.Kud 
ćeš to ranije? — pitali ga. 

— Vala se idem obrediti. Ja šta ću, kad me babo šalje. 

Prevališe — Jovan i Remija — ona dva sahata rosi- 
njava puta, stigoše do seoske crkve, uz koju je naćućuren 
župnički stan. Kad crkvi spali, Jovan se tu upeo, u crkvu 
se zadrečio, ter će Remiju za kumparan. 

— Što je ovo, aj? 

— To je naša pravoslavna srbska crkva. 

— Oh, liepa li je, junače! Da je moje ovce u nju spra- 
ćati, ja kako bi im liepo bilo! — Tako Jovan izvali svoju 


' djusa (djusati ) ide nezgrapno, trese svim životom.  ? zašiće 
asukiva, mota. 5 sniga blago, koje se mize. 

pogledav pram rodnoj kući, viknuv, što ga grlo nosilo: 
— Gara moja, Gara bleee! 

Remija se na nj izvrati zamučikavajuć ga. 

— Što je ono na crkvi? ' 

— Ono je zvonik i na njemu naša zvona. 

— Nije on'ko zvono na momu Mulinu.! 

— Kakvu Mulinu, jadniče! Ne miešaj sveto zvono .sa 
svojim praporcem. 

— Hoće li danas zazvoniti? 

— Što ti ja znam ocinu miso. Ne viči k?o kurjak u gori. 
Zar ne čuješ gagolj u ocinoj kući? Bit će u oce došlo puno 
svieta po zapise. U popa Sime ima za svašto i na svašto 
zapis: na konje, na vole, na ovce, na čeljad, ima i na stip.? 

Domislio se Remija. Puna kuća svieta kao šipak zrnja. 
Pop Simo bio sretne ruke. O njegovim zapisima pucao 
glas na daleko. Bio lukav, pače tako okretan u lukavosti 
sa prostim svietom, da mu je malo tko sličan bio; bio 
pravi vračar. Sgrtao se sviet u njega za dva konaka hoda, 
a on tako znao mazuliti* i zaosinuti, da su mu vjerovali 
kao najvećemu na svietu čudaku. I tada, kao i svedjer, 
ocina kuća krcata. Tu se sjedi, puši i razgovara o nevo- 
ljama; koje ih ovamo dotjeraše. Pop Simo u ćoši na koljenu 
pravi zapise za razne stvari, uz raznu cienu. Najmanjemu 
je pleta* u glavi. Popadija darove kupi. 

Kroz tu svjetinu ugrnuo Jovan kao prase u sikelinu.* 
Skida peškir s glave, maši se popu za ruku, pa će drhćućim 
glasom: 

— Pomoz Bog, oco! 

Pop Simo nadiže glavu, uztrese svojom dugom vranom 
kosom, lievom pogladi crnu bradu, skide one dvie škriljke 


9 


* mulin ovan bez rogova. " stip drvena posuda, u kojoj se 
mete mlieko (kiselo).  * znaguliti namamljivati. * pleta stari novac 
u komađu srebren, koji je vriedio današnjih 66 filira. Pleta mu je u 
glavi t. j. zapada filira 66. * sikelina bodljikava trava, koju obično 
prasad .u korienju riju i jedu. pone : 

s nosa, nauznači se i o zid nasloni, odhuknu, a iz njega 
zapahnu šljivovica kao iz odamivene rakinske bačve. 
Pogleda Jovana mravastim!' lukavim pogledom, maši se 
za kutiju burmuta, po njoj tuknu prstima i čmrknu. 
— Oho, došo si, jadniče! Došo Jovan, došo. Gospe mi! 
— Došo ko došo. Babo me poslo, brate oco, na obredjenje. 
— Znam, znam! Babo te poslo! Jest, jest, poslo, 
poslo, Boga mi! Poslo, ha? Otego sam mu uši ko staroj 
kenjčini! — prihvati pop Simo čmrčuć u nos i pijuć onu 
suzu svoje napasti — rakije. 
— Deder ti, klapče — pogledav Remiju — odvedi tu 
sablast u crkvu pred Trojičin oltar, ja ću sad na doći. 
Remija Jovana odvede, pa se opet povrati. Pop se Simo 
na noge digao, razkoračio se, osmjehava, gladi bradu, 
srkne rakije i kazuje, kako je jučer Vasi otresao o Jovanu, 
— Znate li, ljudi! Jovanu ima četrdeset godina. Ima. 
ljudi, Boga mi! A da se je ikad kurjak jedan obredio, ili 
u crkvu povirio! Baš mi je Vaso na nj davo mukte redo- 
vinu. Mukte, ljudi, Boga mi! Ama naša liepa vjera ne može 
podnositi onake Jovane. Šokci nam se u brk smiju, ljudi, 
vjere mi! Ah, upamtit će me jutros Jovan, upamtit, ljudi! ... 
U crkvi je Jovan. Da, u crkvi pred velikim Trojičinim 
oltarom. Tu stoji kao stećak? na vlaci.* Gleda ikone, pro- 


peća, svietnjake, gleda obojadisana stakla po prozorima: 


sve to gleda, a što li mu o tomu glupa pamet odsieca, 
to zna Jovan. Pop Simo zavratio na ruci rukave do mi- 
šice, zaogrnuo dugu halju, izčupa iz drva dva oduga koca, 
ter.će u crkvu. Nagje Jovana baš pred Trojičinim oltarom, 
kamo ga je po Remiji poslao. 

— Hoćemo li, Jovane? — upita pop Simo. 

— Šta to, brate oco! — Jovan će, a da se ne obazire. 
Oči mu pale i stale na jednoj ikoni. 


' snravast (pogled) sitan, smiešan. 2 stećak velik kamen od 


uspomene rimskih, bogomilskih, ili kojih drugih naroda. * oldka 
ravan, ravnica u brdu. 

— Nisam ja, Boga mi, tvoj brat. Ne zovi me tako, 
kozaru jedan! Ja sam tvoj oco. Pitam te: hoćeš li se 
obrediti? 

— Ji šta ću, brate oco! — opet će Jovan, a to je po 
popa Simu, kao da mu tko zdrav zub iz glave čupa. Vidi, 
da mlati bobovu slamu, a već ga napast varala, da ga ožeže 
onom jednom unesenom vitom kočinom, eda mu batinom 
utjera u šuplju tikvetinu nešto obzira i uljudnosti. Puno 
Pop Simo držao do svoje časti, do svoje pameti, pa ga ono 
»brate“ žeglo kao vatra. Prihvati pop Simo za kolac, ama 
se predomisli: poče pitati Jovana, da li išta znade o sv. 
vjeri. 

— Koliko imamo Bogova? 

— Bogova? Ju šta to veliš, brate oco? Ja ne znam. 
To mi babo nije kazivo, nije ni majka. 

(= — Tko te je stvorio? 


— Ne znam ja ništa. Ja pasem ovce. Nemoj se ti ru- 


gati sa mnom, nemoj me zabavljati. Rekla mi je majka, 
da će mi dati onu malu britvicu, kad se kući vratim. 

Vidio oco, da utaman tupi zube. Počela mu rasti kapa 
na glavi, ali da ne upane u napast, primače se Jovanu, 
zagleda se lievo i desno, očima zakriesio, trbuh odvalio, 
čelo nabrao, drži u svakoj ruci po jedan kolac, pa će Jovanu: 

— Raztegni ruke! 

Jovan se smrzao. Rukama nakidujet rese na jačermi, 
zakašlje, osekne se, zievne kao ptić u gniezdu. 

— Raztegni ruke, razumiješ li me? 

Jovan raztegnuo ruke. Da što će! Vaso mu upelio: 
,Jovane, slušaj, što ti oco naredi“. I slušao. Oco će mu 
provuć deblji kolac broz rukave kumparana preko pleća, 
neka viri i tamo i amo po jedno po aršina. Kad je tako 
Jovana razprljio* i sebe učuvao zlu udesu, obori se na 
Jovana vičuć: 


! nakidnje čupa, odkiduje. 2 razbrljio raztegao, razapeo. 

— Jovane, hoćeš li se obrediti? Jovane, hoćeš li se 
obrediti? — a sve drži omašnu batinu u ruci. 

Jadni Jovan počeo vrtjeti glavom i strieljati očima, 
eda li se igdje u crkvi zviri. Ugledao na crkvi odkučena 
mala vrata, na koja no je nesretan ušao, stišče niz crkvu 
kao srna, a oco za njim okitio." Gdje ga stigne, tu ga i 
okrpi, ponavljajuć: Jovane, hoćeš li se obrediti? 

U trista je muka Jovan na malim vratima. Vrata i 
nizka i uzka, ona dva kraja koca, što virila mimo rukave 
kumparana, zaprlaš o zidove. Jovan se siluje i nateže, 
što ga snaga nosila. Upire, što ikad bolje može, dok se 
napokon prelomi jedan kraj koca, a naš ti ga kitni Jovan 
kapu u šake: bjež ga se kući. Ni hrt ga se na putu ne bi 
mašio. Odapinje kao vuk. 

Majka Todorova izpod ruke pogledala, eda li joj trg- 
nuti Jovan. Opazi ga i kao da joj novo sunce granu! Iz- 
klipala mu na susret sa svom kućnom čeljadi, a i susjedi 
izpali na ulicu pitajuć Jovana: 

— Jesi li se, Jovane, obredio? 

— Jesam, Boga mi, i preredio*! Da drvo ne bi gnjilo: 


.iP bih crko il crkvu povuko — junačeć će im Jovan. 


* 
*e * 


Jovan je i unapried čuvao i pazio svoje ovce, čuvao ih 
i pazio do mrtve starosti; ama nije nikad više crkvi pošao, 
nit se je ikad obredjivao, nije pače ni na času svoje smrti. 


! zviri gleda, da li je gdje otvoreno. ? okitio trčao. * zaprla 


zaBtiečila. * preredio preko ispovjedio, da je dobro upamtio ova- 
kovu ispovjed. : 


ce 





STARE MAGARČINE. 


b4 


S se sam samcat po prostranoj obćinskoj dvorani i 
odbija guste dimove na dugi i gladki šarac kamiš. 
Dvorana zamirisala miruvnim duhanskim dimom kao raz- 
cvjetani perivoj na lahoru vjetrića. Kroz ovaj miomirisni 
dim šeta se starac Miško, odlični načelnik Krajine, oči- 
kajući obćinskoga tajnika. 

Miško bio poštena duša i tako obljubljena, da ga je 
Krajina više puta jednoglasno birala svojim načelnikom 
pritiv njegove volje. I sada je Miško načelnik, ali mu već 
dodijao ovaj teljig na vratu, jer ga i godine poklopile i 
misao postarala, pa opet zakoni se uzmnožili i pooštrili, 


sviet se naopačio i došao na tančinu, pa on želio, kao ozebao * 


sunca, stresti sa svojih staračkih pleća ovo težko breme, 
koje je junački nosio i tim se ponosio, dok su ga krila mla- 
dosti rosila. 

Šeta se sam, duhani i na mahove otresa desnom rukom, 
kao da mu je zašlo za nokte na čiču ledu. Ovo mu se jutro 
navalile dokonu težke misli na glavu, što no ga trle, za- 
brinule i naoblačile po prirodi vedro i veselo lice, ter“na 
svakom trećem koraku popostane i zapre očima sad u gladki 
. pod pred sobom, sad u koju sliku, ili baci pogled kroz 
prozor diljem ravna polja i ubavih sela, koja se mogla 
prebrojiti iz obćinske dvorane. Šeta se sim i sim se sobom 
razgovara, sim sebe svjetuje. Tek bi digao glas i oštro 
naglasio: nipošto, nipošto! To se je čisto bistro moglo 

razabrati iz njegova podglasna razgovaranja. Nipošto, 
nipošto! Da, nipošto i nipošto se ne primiti načelničke 
stolice sad sa novim i nedalekim obćinskim izborima, 
jer je prošlo ono pošteno vrieme poštenoga svieta, a danas 
najašila. mladjarija — zelena i neizkusna — ter samo 
vidi onoga, koji kisa, ali ne vidi onoga, tko drobi... 

Miško na sve to promišlja želeć ne slomiti nož u repu, 
ali mu opet bila na srcu Krajina, njezin napredak i procvat, 
ter mu mučno bilo stisnuti oči i pustiti u neizkusne mla- 
denačke ruke sukno i nožice, da još za žive glave vidi ru- 
ševinom, što su on i njegovi dični drugovi krvavo stekli. 
Izkustvo ga naučilo, koju bi štetu mogao nanieti Krajini 
zelen načelnik, akoprem i najbolji nije mogao činiti ču- 
desa, jer se izkvara popela na vrhunac, pa gdje se god 
što dogodi, obćino, plaćaj! Ako bolesti po bolnicama, nahodi 
u nahodištima, propalice u svietu i hiljadu drugih prazni- 
kesa, sve to zvalo obćinu na račun, i obćina morala plaćati, 
novac prosipati, ter tim Krajina upadaj u dag do gola i 
narod propadaj! 

I dok Miško ovako razmišljao očikajući tajnika, koji 
ovo jutro, kao za inad, okasnio, oćuti lagani kucukaj na 
vratima. Stade, izporavi se, nabra čelo, posluhne, da ga 
po čemu staračko uho ne prevari. Kucukaj uz to zakucuka 
nešto jači, nešto češći. 

— Napried! — poviknu Miško odbijajuć gusti dim 
s lule i okrećuć se prama vratima, da vidi, koji će mu do- 
brodošlić unići: ili taj blaženi tajnik, ili nenadović. 

Unidje star, malošan, ali jedar seljak. Glavu za- 
vezao crvenim peškirom, kroz koji se opažala crvena kapa 
čohena. Na njemu je crvena polovna: jačerma nanizana 
preko prsiju s obadvije strane sa dva reda srebrenih puca. 
Starinska nošnja. Po jačermi na kostima pružio se sied 


. tanak dug perčin kao zmija na ledini, na sunčanju. Na 


starcu je sva roba liepa, čista, plemenita. Starac se nešto 


a 

ponetio pod nizom godina, ama krepak, zdrav kao stržen. 
Kako je oživo hodio, vas je u goloj vodi, a kroz peškir! 
mu sukljao dim sa oznojne glave. To bio Križan Vidrić, 
obćinski viećnik iz sela Kršiljuti.. Seljaci, za desno oko 
iz glave, ne htjeli nikoga i nikada birati, nego Križana, 
jer ga znali, da je i otac i majka: čist kao žežena srma. Za 
njegove nokte nikad ništa tudjega ne prilićalo. Bilo nekih 
oškopica? u selu, bilo umirovljenih oružnika i financijera, 
kojima duša izlazila dokopati se viećničtva i za to trošili 
po sastancima i pivnicama, ali im se uviek nade jalovile, 
uviek bilo jače selo od medvjeda, uviek birali Križana. 
. Nije bio velika glava, nije znao ni čitati ni pisati, već je 
bio čovjek priprost, pošten, duševan. Viećnici ga napose 
ljubili i navlačili u vieću, da govori. I on bi govorio raz- 
borito, sočno, začinjajući svoj govor, kratak, odsječit, po 
kojom doskočicom šaljivom, šaremetnom, da bi se raz- 
liegao dvoranom grohotni smieh. 

Starac Križan unidje uljudno, polagašno, a netom 
ga načelnik zaokruži pogledom, razvedri mu se lice i čvoknu 
prstima od veselja kliknuv: — Evo ti moga Križana! Dobro 
mi uranio i stigao! Jesi li se umorio? — Pruži mu ruku 
i stisnu staračkom staračku desnicu. 

— Dao Bog dobro, gospodine načelniče! — odreza 
živahno Križan. — Nisam se umorio, nego po staračku 
s noge na nogu moleći Boga; ali sam ipak oćutio križe 
godina. Zemlja zemlju priteže. Što ćeš, tako je Bog odredio. 
Pa kako mi tvoje zdravlje? ' 

— Ni najgore, moj Križane, hvala Bogu! — doda 
Miško nudeć Križanu sjedalicu i kesu, da napuni i zapali. 

Križan sjeo, obrisao znojno čelo, napunio i zapalio, 
a Miško ga propitiva o ljetini, o zdravlju u selu, o župniku, 
o glavaru i drugim prilikama, a Križan mu na svaku od- 
govara opaljujuć uz put po koju šalu. Kad mu rekao, da 


1 peškir rubac omotan oko glave. * oškopica ugursuz. 

je ovoga ljeta pio prve kiše iza potopa obćenoga, načelnik 
se čudom čudio i to čudjenje Križan opazio, pa da ne po- 
misli, da je i to šala, počeo mu kazivati od igle do konca. 

— Da, načelniče, prve kiše ili točnije, prve mokrine, 
iza potopa pio sam ljetos. Evo kako. Svi se bunari i ča- 
trnje! po selu izpuljkale, “a suša zasukala?. Svi se bunari 
u planini izkapili, suša i opet zasukala. Sve se ledenice iz- 
kopale, a suša prkosila. U najzadnju, kad je dogorjelo 
do nokata i vile došle pred oči, sviet se mučio i na konope 
spuštao jedan drugoga na stotine i stotine metara dubine 
u ledenice i odozdo kopali mraza, crna kao opanak, ter 
kući nosili, — a to ti je prvi mraz prve kiše. Eto ti razvezan 
uzao na jadnim kostima nevoljnih seljaka, koje je ove 
godine dugotrajna suša i na suši bezvodica oseknula po 
svih sedam zakona. 

— Gorka uspomena, dragi Križene! — odvrati načelnik 
zavaljujuć očima po dvorani. 

— A što je nova ovdje? — upita Križan pričepljujuć 
duhan na lulu. 

— Eto too novim izborima, kako si već čuo — odgovori 
načelnik nadižuć šešir na glavi, — inače običajno. 


— Čuo sam i naslušao se, da su izbori, i to brzo — ne- 
hajno će Križan gladeći svoj siedi brk, — pa sam uprav 
danas za to dogamizao, da te propitam: Što ćemo, kako 
ćemo? Znaš me, a znam te! Križan je uviek bio s tobom, 
on će se i sada držati novoga puta i staroga prijatelja. 
Bit ćemo zajedno, makar nam se ploče oparale i ne rodilo 
pozno proso. 


— Hvala ti, moj prijatelju! Nu, ja sam skastioš pustiti 
vodu niz livodu, oprati ruke, nokte sebi i mirovati. Eto mla- 
djima, neka drobe i kusaju... 


* čatrnja cisterna (obzidana jama za skupljanje i čuvanje vode). 
* zaredala. * skastio nakanio. 

— Ne vije ti ni ta na vuka, dragi načelniče! I meni je 
puna kupa ove časti, sit sam i presit obćinskoga zelja. A da 
ništa drugo, svake sam godine primao na lakat-po sto talira 
štete dangubeći i trošeći u družtvu, a izpuhati sto talira 
iz težačke kese, he, nije na vrbi svirala! Pa opet slušati na 
svoje uši one česte i gorke jadikovke: ,,oguli nas obćina!“, 
a mi, kako znaš, ni kusnuli, ni liznuli. Mučno je progutati. 
Ama ću ti još jednu šaremetnu kazati, da joj se i smiješ 
i čudiš. Tu nedavno bio sam u vignju, da mi kovač zaoštri 
trapnje i poklepa sjekire. Bilo svieta iz raznih sela i raznih 
obćina, jer viganj na tromedji triju obćina, a kovač zlatnih 
ruku, ter pokovci nagrću sa svih strana. Kako znaš, u vignju 
i .u mlinici čuje se svega i svašta. Med ostalim tu se desio 


i neki zloćo, oškopica prvoga reda. U glavu ga nisam po- 


znavao, ali je utekao vragu s udice. Vrte mu se oči u glavi 
kao na praljku,! mršav, crngarast, štrk, kao da se je pet puta 
zasebice obabio. Obrve mu se sastale, vas runjav kao Ezav. 
Svaki čas trepće i nikad pogledati čovjeka u oči, kad govori. 
U razgovoru nikad mu se zaplesti jezik: siplje kao iz rukava. 
Bit će mu okolo kole trijestak godina. Zovu ga Matiša. Pa 
čuj, što taj mačiji skot pripovjedi: 

,,Susreo pas magarca i napao ga kao vlah s koca: 

— Ti — veli pas — ti paseš obćinsku mušu: a tvoj go- 
spodar na te ne plaća nego samih petnaest novčića trava- 
rine; dočim mene hrani moj gospodar, odkidajuć mi od 
svoga zalogaja, a na me plaća dva forinta! Je li to pošteno 
i pravedo, a? 

Magarac se izpopriečio, slušao i hladuškao sa ona dva 
uha na glavi, pa će ozbiljno psu: 


— Ej, kumašine! Znadi, da su moja braća na ob- 


ćini...“ 
— Eto vidi, gospodine načelniče, kako nam se iza 
ušiju kroji. 


! praljak gvozden klinac (šilo). 

— Pa onda, što bi se imalo činiti? 

— Kad bi se moja budalasta slušala, ja bih ovako: 
potvrdio bih stare magarčine! u 

Načelnik se zadušio od smieha, uhvatio Križana za 
rame, ter će mu kroz grohotni smieh: 

— Ova ti je debela, prijatelju! Stare magarčine! Vriedi 
groša! — ponovi načelnik. 

U to će tajnik u sobu i tim se razvrze jutrošnje kolo. 


Ilija Ujević: Dokonice. 10 


ac = 


MARIJANČIĆEV BOŽIĆ. 


jeca se uviek vesele Božiću, badnjacima, slami po kući 
na badnju večer, puškaranji, pa i usred ljeta pitaju 
roditelje: je li brzo Božić? A mali Marijan nije ni o ničem 
ni mislio, ni govorio, ni klapio, izim o Božiću. Skrojio mu 
otac zimske gaćice, ječermicu i kumpararčić; kupio mu 
novu crvenu kapicu, košulju, opanke i pripašaj, neka mali 
Marijan dodje o Božiću opran crkvi, kad je onako uputan 
i okoprčan. Bila bi tomu i sramota, da remetin sin, jedinak 
u otca, bude mačije blizne u svom jatu. Nego pusto Marijan 
još malošan kao rukavica, a seoski krojač obilate ruke, pa 
malomu skrojio sve obilato; znajuć, da je to misna roba, 
a mali će vrciti u malo i kratko, pa ga onda ne ćeš moći od 
ruga gledati u tiesnoj i kusastoj robi, kao da mu ju je ma- 
ćuha krojila. Tako krojač mislio, tako i učinio, da mu se 
kašnje ne pljuje u zanat. 

Koliko bi god puta Marijančić na dan unišao u kuću, 
a pogled mu na srg? uteci, uviek je majku pitao: 

— Majčice, kad je Božić? 

— Brzo, brzo, dušo! Budi dobar i poslušan, pa će 
majka svoga Marijana obuć u novu robu, neka se u nj za- 
gledaju, kada dodje slavni Božić. 

Mali veseo kao vedra zora i na svaki materin mig i u 
vatru i u vođu. 


! remeta zvonar. * srg mjesto (kolac ili uže), gdje se prebaci roba. 

I sad, i sad Božić! Malomu bio dan godina. Kad god 
pogledaj u novu robu, uzdahni za njom. Dan do dana, 
dodje i Božić. Da mu se nitko ne veseli, veseli mu se Mari- 
jančić. Badnjaci se sieku, drva se nose, kruh se peče, za- 
oblice se natiču: svak se miče pristojno dočekati Božić. 
Osvanuo badnji dan. Remeta metnuo bakalar na trupinu, 
tuče ga za večeru. Bilo vrieme oljuto, led ugrizao golu 
kožu, a remeta otresi tri, četiri puta ušicama sjekire po 
bakalaru, pa zahukuju ruke — gotove mu se oteti; dočim 
mali Marijan u tankoj i kusastoj košulji, bos i gologlav, 
poskakuj oko otca pjevajuć: Božić je, Božić! 

— Polazi u kuću, moj sinko, — reče remeta — t& vidiš, 
da je studeno. Eto si vas pomodrio od leda kao tukčev 
vrat. Polazi, jes? li me čuo! 

-— Nije meni, ćako, studeno — reče mali, — a mogao 
bi ga u džep metnuti, kako se je sgurio. Svako udo mesa 
o njemu drhće, svaka dlaka strši, jer je gol kao repa. 

— Odlazi! — izadrie se rameta. Mali drhćuć i boboćuć! 
mahnu u kuću upičuć u vatru dlane i tabane kao lovno 
pseto. 

Remeta stukao bakalar, potopio ga, pa se zametnuo 
sjekirom, podje odkinuti badnjake. Odkinuo i donio, pri- 
slonio ih uz kućna vrata. U sunca zahod podje u crkvu 
s malim, da napravi i zazvoni ,,Zdravo Mariju“. Kad se 
kući povratiše, udario na maloga novo misno odielo. Tko 
je sada, kao mali? Ni car mu do koljena! 


ke iš * 
Već se sunoćalo. Mrak zemlju obavio, a pucnjava za- 
gorskih kuburlija odaje razbacane komšiluke i kaže, da su 
se badnjaci počeli prilagati. I remeta latio s police svoju 


staru čadjavicu, izadje pred kuću, zazva slavno ime Isu- 
sovo, pa će: tum! Povrati se u kuću, baci pušku na policu, 


! bobotahi cvokotati od zime. 
*# 

prekrsti se, poče moliti Boga i ložiti badnjake, za tim uzeo 
vreću slame i posiplji po kući. Mali Marijan gotovo izkočit 
iz kože od radosti. Sgleda se, pogleda uza se, niza se, kako 
mu roba stoji i kako on u njoj liepo izgleda. Ne pazi na 
molitvu, ne gleda na bakalar: njemu jedna u glavi — roba! 
Gaće mu duge i široke, ječerma oborila izpod svitnjaka, 
kumparan prikrio do koljena, kapa spala do ušiju. Pravi 
gornjak! Tako se mali pievči i korači po kući. Što, jadna 
ti majka! Kan da mu je vas sviet pod petom. 

Milozvučnih glas zvona u ono gluho i neobično doba 
noći odliega vilovitim prodoljem, lomi se i mota oko bregova, 
odjekuje brdima i glavicama, da se suze radostnice i nehote 
na oči svrću, grudi nadimlju neke tajinstvene milošte, 
srce kipi neiztumačivim osjećajima. Mila uspomena ljud- 
skoga odkupa titra pred očima svakomu sinu majke Eve. 
Na dražestni glas zvona diže se mrtvi starac i starica, 
čovjek i žena, momak i cura, pa i ona mala dječica, mali 
kućni pilići. I ova, opojena čarom nebeskoga veselja, toga 
zatravljenja ljudskoga srca, noćas se raduju i vesele kao 
nikad u godini. 

Božić! Božić! Božić! To se samo ime ; čuje i u kući 
i vani, i na putu i na ulici. ; 

Remeta odbiv prvi, sljeze s crkve, spiri vatru u mrtva- 
rici, namjesti kandelu i prividi, da li mu je svaka u redu, 
pa će malo uz vatru opočinuti, a onda će časkom odgami- 
zati kući, da se rakija i malo zagrize. Kuća mu bila blizu 
crkve, ali je to nešto ubožne slamnate potleušice. Oklad 
bi izgubio, tko bi tvrdio, da tu čovjek stanuje. Nešto ku- 
kavna kućerka zatrpana i zavaljena zemljom i ledinom. 
Nit ćiri, nit viri. S bure se streha opire o ledinu, da je to- 
bože toplija. Na njoj malašna vrata stara, izbišana, kli- 
mava, kao da su puno cari upamtila. Unutra ognjište pri 
somiću, do njega kut sa dva prieklada. Na desnu polica, 
tik nje srg i jedna stara izobana skrinjetina; na lievu u uglu 

na dvie sohe bačene tri hrastove daščurine, na kojima viri 
ržanina! izpod izkrpljena klašnjava prostirača. To je po- 
stelja. Do postelje hambarić za žito. Zeru niže kočačić? 
sa desetak ovaca, dočim u jednoj ćoši leži uz jasle krava i 
preživa, u drugoj, za kutom, tele svezano za klin i pri- 
griza iz krtočića Šaku siena. Sve se ovo sbilo u to jadne 
kućice. Ne bi je nogom s puta turnuo, kakva je. I to su, 
lale, dvori staroga remete! Remeta bio čovjek staroga 
kalupa i kroja: Stupao stopama svojih predja. Sa svim 
tim njega nije nikad ni prst zabolio. Bio zdrav kao drenova 
stržen, tvrd kao jelova vrž, pa njegov tjelesni snažni sustav 
i zdrav zrak nadjačao svaku pošlicu, a uz to ga kriepio 
Svemogući Bog — osobiti otac ubožara. Kad je stupio u 
tu Eskimovu kolibu, nadje ženu i maloga na nogama, te 
im s praga reče: 
“— Na dobro vam došao Božić! 

— Is tobom zajedno! — prihvatiše. 

Žena mu iz prpe* izvadi djevenicu, a remeta se maši 
u skrinju za tikvicu, zagrize, rakija se i odmah s malim u 
crkvu, dočim mu žena ostala variti ručak. 

Već se sviet uzžamorio. Iz svih komšiluka povrvjelo 
i osukalo se — kao na božićnu noć. Tko preko ciele godine 
od svetca crkvi ne dolazi, eto ga tada. Mladjarija se cirlika, 
protiskuje jedno mimo drugo — kao mladjarija. Mraz po- 
pucuje, kud bujna mladost nagazi. Bura kad i kad utihne, 
pa opet zašumi gorom, zašuška suhim, još nespalim, 
lišćem. Tko god crkvi dolazi, svak remeti nazivlje ,,dobar 


Božić“. Mali se priliepio uz otca, rakija mu zacaklila u 


očima, e bi rekao: to su dva ugljena. Tko se god božićaj 
s remetom, mali ga potegni za gaće i reci: 
— Vidiš li na meni nove robe? Jesam li de liep? Evo — 


! slama od raži * pleterom ogradjen torčić za marvu. 5 prpa 
vrući pepeo. 

kazuje prstom — nova kapa, kumparan, ječerma, gaće, 
opanci: sve novo, liepo, je 1 de? 

Ženskadija netom dodji, udilj u crkvu: neke da obljezu 
Gospin oltar, neke da prve kleknu; dočim se mužkići bo- 
žićaj po pokopištu i okiti oko vatre. Najzad dodje i glavar. 
Zasaručio se, a svoj opuni perčin prebacio preko peškira 
i zapeo ga nad desnim uhom. Glavar baš glavar! Čovjek 
u komadu. Mašio se je prilično šestdesete, progrušao, ali 
dobra života i rumen kao ruža. Baš pravi Hrvat, pravi 
pravcati zagorski plećaš. Nakitio se, nagizdao, zaodio 
hrvatskim starinskim odielom kao svat. Na glavi mu cr- 
vena kapa, po njoj krmez-peškir, kao da je jučer iz dućana 
donesen. Košulja se bieli kao mlieko, ogrica izvezena po 
zagorsku, da se baš ne stidi zagorska vezilja svoga trudka — 
svoje dangubice. Izvezla je u dvije boje — crveno i modro — 
a košulja i je kambrična, pa kako ta trobojnica diči dična 
i pristala glavara, to onaj zna, tko je vidio. Po košulji 
udario vunenu guću,! po gući širitli crvenu ječermu. Pod 
vratom su dvie zlatne ploče zapinjače, dočim niz jednu 
i drugu stranu prsiju nanizana tri reda srebrenih puca. 
Kad sobom krene, zacvokoće kov kao na udatbenici. Je- 
čermu pripasao pulijancem pripašajem, za kojim se od- 
valio nož bjelosapac* medju dvie male sepetlije* puške, 
pa izgleda kao mladoženja u svatima. Utegao se preko 
pripašaja tkanim trobojnim pojasom. Kumparan su i gaće 
od modre čohe u svoj svojoj napravi. Uz nogavice do ko- 
ljena navukao biele vunene bječve, pa ih pod koljenom 
stegao : pulijanim podvezama. Na nogama novi opanci, 
načinjeni, prepleteni, obsukani.4 Sve po starinskom obi- 
čaju. Sve ti to kaže: i stas i odjeća i nakit, da je to sin majke 
Hrvatske, da takove gorostase Hrvatska radja. Sve ovo 
kitno odielo glavar zaogrnuo crvenom kabanicom, a u ruci 


' na igle pletena rubenina. * veliki nož bielih ušesa: * puška 
izvezena kovinom. *“ oputom obsukani. 

mu je šarac kamiš-s lulom. Netom stupio, svak na noge 
se skače. 

— Hvaljen Isus! ljudi. Na dobro vam došao Božić! 

— Vazda bio hvaljen! I s tobom zajedno, pošteni naš 
glavaru! 

Tu se brčniji! ljubili, božićali s glavarom, a Marijančić 
mali poteže ga za rogalj kabanice govoreć: 

— Ma nu, glavaru! Vidiš li ti mene? Jesam li de liep 
u ovoj robi? Sve je novo na meni. 

— Oh, gle! To si ti, mali sokole! — kao u čudu će 
glavar. — A tko bi te sada poznao u toj liepoj novoj robi? 
Evalah, junače! — a onda će tiše okrenuvši se k ljudima: 
— Oh, nevina mladosti! ... 


' vidjeniji, odličniji. 


SLO) 


Eee IEEE 
ESSE ERSO 


STARCI. 


ilo je proljetnoga jutra. Voćke se razcvjetale, gora 
B napupala i osula žutom nararčastom bojom. Ptice 
se uzpjevale, ter je Podgajem odliegalo miloglasje ugodno 
i zamamno na jutrnjoj tišini. 

Stari Ante izljegao iz kuće, sjeo pred kućom na tru- 
pinu, da mu staračke kosti otopli proljetno sunce i poj 
ptica osladi zadnje čase života, a i onako mu se dodijalo 
puriti okolo vatre u krugu dječine, nemirne i zaugrižljive. 
Sjeo na trupinu zaogrnut svojom starom i lugavom kaba- 
nicom, skinuo čislo s vrata i moli, moli osjetno. Kadikad 
pogleda izpod ruke u sunce, uztresne kabanicom i umješta 
kapu na siedoj glavi. Sunce je posipalo po Anti i čislu, 
što no mu se blieštilo u ruci, i kao da je dizalo na nebesa 
osjetnu staračku molitvu, kojom dobri starac prosio, da 
mu dobri Bog dopusti u milosti zaklopiti staračke oči 


i da mu se misnik na času smrti dogodi. Njegovim umornim “ 


i patničkim staračkim licem tekla milina, zadovoljstvo, 
mirnoća; njegovi nabori na obrazima bili toliki žliebovi 
živa vreoca. Kad je svršio svoje običajne molitve, premetnuo 
čislo preko staračka osiedjela vrata, pa povadiv krnju lulu 
iza pojasa, napunio i zapalio. Tek odbio nekoliko dima, 
a kad mu netko iznenada nazva debelim hrapavim glasom 
»»hvaljen Isus“! Ante nadigao kokuljicu na glavi, tare sta- 
račke oči, poklopljene siedim dugimi napernim obrvama, 

koštunastom rukom i opazi, razpozna, kuma Pašku iz 
Vinodola, čovjeka, gdje se ljudi kupe. 

— Vazda i na vieke, kume Paško! To si mi ti, hrano 
moja! Odkad se ne vidjesmo, brajane! — reče stari Ante 
drhćućim glasom i kao da će mu se izmaknuti s oka ra- 
dostnica suza. — Pa kako mi tvoje zdravlje? — prosliedi 
pružajuć mu suhu staračku ruku. — Kako tvoja baka, 
djeca, nevjeste, kako? Nu, bolan ne bio, spusti se pokraj 
mene na trupinu, da se malko razgovorimo, dok nas božije 
milosrdje drži na pokori. 

Paško je sjeo na trupinu do kuma Ante opojen ve- 
seljem, što vidi kuma i prijatelja u dobru i kriepku životu, 
i ako je po obilatu nizu godina nogama u grobu. Pričao mu 
sve, što ga je pitao, istresao mu svu vreću i sve roglje, pa 
će nakon toga: ' 

— Eto si čuo, kumašine, kako je u mene, a hvala Bogu, 
nije ni najgore; a sad mi se, kume, ti pohvali. Imaš i čim, 
jer ste vi svi u ovom selu na dobru stocu: ljudi bogati, 
mirni, kršćani. Malo je Podgajčana na svietu! Deder, kume, 
pohvali mi se, živa ti glava! 

— Ej, kume, kamo sreće, da ti se mogu pohvaliti! 
To bih ja najvolio, moja bi duša bila najradostnija, da ti 
se kojim dobrom pohvalim. Ja bih se tim pomladio i zasukao 
bih svoj starački siedi brk; ali Podgaj, kume, bio i propao! 
Zašlo je nad Podgajem ono žarko sunce, koje ga je grijalo 
i toplilo; ugasnula je ona sretna zviezda na vedrini povrh 
ovih ljutih krša! Odletio je ptić s našega dlana! — odsieče 
starac Ante dubokim uzdahom kviljajuć u ruci preko 
prsta britvicom s turice, da počasti kuma Pašku lulom 
duhana, dok štogod na tavici zamiriše. 

— Što mi to jutros govoriš, kume Ante?! Ta ako je 
itko na konju, to su Podgajčani, kume Ante! 


— To bilo i prošlo, dragi prijatelju! Zamukao je naš 

slavić! Sad nam kukavica kuka! Imamo kugu u selu! — 
žalostnim će Igasom Ante, iztresajuć lulu o kljun opanka. 

— Kugu! 

— Kugu, kugu! Imamo krčmu! — odjada Ante zamo- 
tavajuć se u kabanicu. — Podgaj bio i propao! Odkad nam 
je otvorena krčma, kao da nam je pakao otvoren. Ovo 
mirno, skladno i radišno selo krpilo se eto tako u svom 
siromaštvu; a od otvora krčme drugi vjetar duha i drugi 
pievac pjeva u Podgaju... Da je svak — reći ću ti — kao 
što smo mi stare panjine, ni po muke, ni pć jada; ali se na- 
kotilo mladjarije sa nekim novim životom, novim običajima, 
a mladost je voda... voda je mladost, kume Paško! Trče 
i srće u krčmu kao ovce na solilo: igra, kalaši, pije i — rad 
šta će nas najviše i najoštrije Bog pokarati — psuje! U 
sviet ne ide za dobitkom, nego iznosi iz kuće i troši. Reći 
ću ti ovu: počela se je ćukati i po koja lupežtina. Neki dan 
je kuća Marka Tomića gorjela bez vatre. Jure Markov 
ukrao dva pršuta i odnio ih u krčmu, da podmiri dug. 
Markova braća Marku za oči... Šimun Drljić odvezao 
jalovicu s jasala, kao zlatnu jabuku, da podmiri dug u krčmi 
sinu Petru... Da što će radi glasa i obraza! Takova šta 
ima i još i još. Pa i ženskice znadu kriomice izvuć iz kuće 
torbu žita is njom u krčmu. I opet ga ni tu nije sve, ni na 
tomu se mjesec nije mienuo. Tu nedavno bilo je u krčmi 
svega i svašta. Došlo je do šake i perčina, do gućka, do 
krvarine. Bilo je i krvavih glava. Dolazilo je sudbeno po- 
vjerenstvo: i suci i liečnici i pisari. Zametnula se kavga, 
gonjanje, mržnja, prosipanje. Pa što da ti dalje odvezivam 
grdne rane? Propali i propali! 

— Aja, kume, kumstva mi! Bolje bi bilo, da vas je za 
pet godina nerodica opasala. 

— I za deset godina! — upade mu u rieč Ante. — Ni 
u kiši blaga, ni u suši glada, ali je kuga nešto drugo, nešto 
gore od nerodice... Kuga je kuga!... — Što nije župnik 

biedan učinio, da se krčma ne otvori! I ne bi se otvorila, da 
nije bilo izpod kaputa... kod onoga Švabe. Ali opet ne 
ću griešiti duše, nego se je tako bajalo, a i sam bi krčmar 
Marko, nakićen, rekao, da je namazao kola... 

Sunce je sjalo sa svoda nebeskoga. Nadiglo se i ono 
na ručena doba, izvirilo preko stoljetna kljena pred An- 
tinom kućom slušati staračke razgovore dvaju kumova, 
a kumovi umuknuli, kao da su mrtvom zemljom posuti. 


ia 65 


REMETA. 


a si se izkopestio* zovući ga krstnim imenom ,,Mari- 
D jane“, on ti se ne bi lje odazvao, ne bi se pače ni 
obazreo, jer ga još dječakom prozvaše Kapelanom, pa se je 
on držao toga kao spuž spužaljike; on je već i zaboravio 
na svoje krstno ime, a tako i svak. 

I otac Kapelanov bio remeta. Služio ili bud za što, a 
samo neka je to ime na njemu, taman mu plaća bila ždre- 
betiji hod3. I svoga Marijančića — jedinka svoga — remeta 
djetetom vodio crkvi, učio ga mesti, oprašivati, svjetlati, 
svieće namještati, kandelu nalievati i užigati, zvoniti, 
slaviti i kucati: učio ga svomu zvanju i zanimanju. Mali 
bio veleznan, usvojio otčev nauk, pa netom se ugaćio, bio 
desna ruka svomu otcu u onom, što je i koliko je mogao. 
Otac ga ljubio kao jedinka, a ljubio ga još više, jer mu 
mali bio poćudan: pleo kotac kao i otac. 

— Tako, sinko, uči se, pa ćeš i ti biti remeta. 

Župnik i crkovinari sa brčnijima u selu dogovorno da- 
doše crkovne ključe, povjeriše remetluk Kapelanu. Ti 
on je tomu i najvještiji. Jur je po vieka izvojevao uza svoga 
otca, pa se Kapelan svesrdno primi ključa. 

Najgore bilo to, što je tuzgavo* nosio i tako se uzdržao, 
pa seljacima obraz opadaj pred tudjim svietom videć ga 
neumivena, neoprana, neočešljana, kao da mu je na glavi 


! Zvonar. ? pukao zovuć. 3 bez koristi. * nečisto. 

badnja večer,! kako je ržaninom? posuta. Kad bi župnika 
na oltaru oblačio, gdje god uhvati rukom, kao da si tu 
prišio crnu zakrpu; a kad bi niz crkvu pošao zvoniti za 
evangjelje, inostranci se na nj izdreči kao na noćnu utvaru. 
Ma gdje i ne bi? Osukana ljudina, nadotegao se kao pre- 
stupna godina, a o njemu se objesilo ono izlaptanih halje- 
tina, kao da su ih vuci izkajišili. Inače bio dobar kao kruh, 
priupen, usrdan, poslušan: bio svakomu i metla i lopata. 
Korio ga župnik i glavar, svrstovaleš ga komšije i seljaci, 
kumio ga putnik i namjernik, da ide u sviet opraniji, neka 
se njim ne baleču.“ Ali on, on. Pri njemu se to rodilo. To 
je bila jedina mahna Kapelanova, a da mu ove nije bilo, 
ne bi ga se ni Vatikan žacao. 

Kapelan bio rodjena šalčina, veseljak. Izčikaj misare 
na vratima pokopišta (tu je bila i crkva), pružaj im ruku, 
da ga — kao popa — u nju cjeluju. Šala se sa svakim, ali 
uljudno, da bi svakomu bila draga njegova šala. Ni župnika 
ni glavara ne bi štedio. 

Da bome, ni Kapelanu ne bi krivalo. Iztakni se koja 
oškopica, kreni si u kapu i dovikni posprdno: 

— Blagoslivajte, poštovani kapelane! Jeste li se obikli 
u našemu divljemu mjestu? Bit ćete vi iz Beča! Ruke 
vam kažu, da ste gospodsko čeljade. Sve ih je sapun izjeo!. . 

— Oho, pametna glavo! — primieti kapelan. — Gre- 
hota, što taka pamet nije -za cirkula!* Umivati ću se? Da 
što ću raditi, neka mi koža tanča! Mene je sveto kršćenje 
opralo. To je meni dosta! Pogledaj u one potočine. Sve 
je ono voda razkinula, kamo li ne će ljudsko tielo! 

I tako se Kapelan pričaj i šalu sbivaj sad s jednim, 
sad s drugim. 

Revan je Kapelan uz zvona bio. Nikad ne bi propustio 
Zdrave Marije“ ni podneva, pa ni onda, kad bi se vuku 


1 puna slame. 2 pšeničnom slamom. > svjetovale. * rugaju. 
5 glavara. 

mrzbalo opružati noge. Grmjelo, pucalo, sievalo, lievalo: 
Kapelan gonio svoju. Ako mrtvac, ako oblačina, ako ve- 
liki vjetri: Kapelan zvoni. Sam Bog zna, koliko je puta bio 
mokar kao pievac. Tko će mu reći: crno ti oko u glavi? 

Dobro je znao Boga moliti. Ni popa se nije stidio. 
Nauk kršćanski znao na prste. A njegove preporuke u 
moljenju? Čule su se u pet self. Gdje se daća! daji, Kapelan 
je tu, te razvezuje za dušu pokojnika, da bi slušao i gladan 
i žedan. 

Ni župniku nije krivalo uz Kapelana. Tko misu od- 
govoriti, hostije peći, list kud god odnieti? Kapelan. Tko 
pobir po župi kupiti, konja očistiti, janje zaklati? Ka- 
pelan. Ele kapelan bio svakomu kućno čeljade — bio i 
župniku. 

Znao Kapelan neke rdje čitati, ali odveć slabo. Kad bi 
ružno vrieme prismelo pjevačima doći crkvi, na Kapelana 
je padalo pjevanje ,,pištule“. On bi se rado latio i toga 
posla, ali ga slušati! To su ljute rane, tko uha ima. Uzmi 
evangjelistar, protari oči, natakni nešto starih, čadjavih 
naočara, prokašlji se, kreni glavom, opij gubice, zasuči 
brk, pa udri kao vuk u planini, što ikada može i ne može. 
Na svakoj drugoj rieči pookni, počini, pa ,,pištula“ duga 
kao hrišćansko vjerovanje — štono se reče. Nikad je iz- 
čekati. Ma da bi je pjevao i čitao naoposum,* ni po jada, 
nego eno onako: ni turski, ni arabski. Ne zna se, što li 
pjeva, što li mu jezik zameće. Kako će obračunati sa sv. 
Pavlom, to će znati Kapelan. Pa ipak ponosit kapelan 
svojim grlom, ter se nateži i nadimlji, što ikada bolje može, 
a žile mu vratom nabrekni i poskoči kao djevenica. Kad 
bi istom tako promlatio i dokrajčio, metni evangjelistar 
na štionicu, skini naočare, uvali ih u korice, prenemagaj 
se govoreć: 

— Aja braćo! Izjela mi štampa oči, pa ne vidim. 


! gostba u kući pokojnika iza pokopa. ? kako treba. 

Za malo ćete čuti Kapelana! Bio i propao kao lanjski 
snieg. S Bogom sv. Pavle i Korinćani!... S Bogom! 

Dan za danom, godina za godinom, pa i njemu kucnuo 
čas, da za uvieke zaveže crkvene konope. 

Bio je ljetni dan. Ugrijalo, Bože, Ti vidiš! Upeklo 
žarko sunce, da oči prsnu. Pripiče iz neba, posiplje iz prhle 
zemlje, kao da će planuti. Kadikad vihorina zavitla pra- 
šinom, izprevaljiva snoplje, razkopa nakladja, a kad u 
dubravu naidje, zasukuje mutvićima,! mlati grmom, Jomi 
krhtčinu kao bies. Dok ovako vihorina prošumi zrakom 
i zemljom, opaža se i vedrim nebom po koji tmuran oblačić, 
a iz ovoga sine i zagrmi. Kapelan izašao pred svoju Še- 
varaticu.* Gleda, krsti se, moli, da Bog odaleči zlo vrieme. 
Ako i malo trune krupe, propast će sve. Oblak se sgusnuje, 
sievljavina učestala, grmljavina jača. Svak gleda i sluša 
toga neželjna gosta. Počeše praštiti puške. Kapelan poleti 
crkvi kao grlom u jagode. Udri, poteži, zvoni u oba velika 
zvona. Poli iz neba. Krupne se kapi omiču. Gdje padnu, 
kan da si čvokom udario. Za tim zasu krupa, da umreš 
od straha. Bože, jada! Stoji huka, buka, trieska, kao da 
je u zraku pakao! Zagrmi strahovito. Rek bi: zemlja se 
prolomi! Puče kao top, a zvona u jedan kraj počeše udarati 
toon, toon, toon! pa umukoše. 

— Aja, braćo! — reče župnik težacima, što no ih 
vrieme u kuću utjeralo. — Ubi grom Kapelana! Na noge svi! 

Digoše se svi listom. Kad u pokopište, Kapelan se 
izvrnuo nasred njega: nit tiče, nit miče! 

— Valjajte ga! — primieti župnik, a sam mu pod uvjet 
daje odriešenje. Župnik će »amen“, a Kapelan se s dušom 
razdielio! 


* hrastići * kućica pokrita ševarom (šušnjem). 


e 








SADRŽAJ. 


Nes ee 

: Strana 
NA DOKONIGE «gada 48 fpravšsškskakćbs KH 
RUNJAVA NOZDRVA 1.440.444 44444. 13 
MUDRA BUDALA. gamawesa msna sa sgogae 19 
GAROVLJEVA OPORUKA , , 1.1.4444 444444 30 
DORUSA. 2 laura a jod 06 Ka o i a, s od IB 
NA BUNARU ; ga veseo azapagudha ss o (GE 
PRED KADIJOM . . 0.0.0004 67 
ZADNJA BAČA. goa ana ćao nosnoj ooo a A 
BOŽIGANJE za gsekpzapčetkaigaesas s 01 
WILZOTINE JASLE «4 eg ses sa aaga sara 08 
JOVANOVO OBREDJENJE . 4444444444 123 
STARE MAGARČINE.. . , 1.0.4044 444444 140 
MARIJANČIĆEV BOŽIĆ... 0.0.4044 4444 146 
BEARCI 4 so mamama a o g #8 oda ka soo TEŽ 
REMETA 4. du a ada dak ikahkšadasaa 16 


PRO "oo od gi kn a Šo 6 PLA Bi POG 








